J E G Y Z Ő K Ö N Y V

Készült Szentpéterszeg Községi Önkormányzat Képviselő-testületének

2010. december 15-én megtartott rendkívüli nyílt üléséről

Jelen vannak: Olajos Mihály polgármester, Balogh Gyula, Cs. Balogh Gyula, Bereczkiné Balogh Erika, Harasztosi Gyula, Kovács Imre,  Tornyi Lajos, képviselők.

A napirendek megtárgyalásán részt vesz: Dr. Juhász Marica körjegyző, Reszler György független könyvvizsgáló, Láposi Zoltán gazdasági ügyintéző, Balogh Gyuláné intézményvezető, Keresztesi Anikó Mária iskolaizgató, Kun Sándorné óvodavezető.
Vendég: 1 fő

Olajos Mihály Tisztelt Képviselő-testület az ülésünket megkezdjük, Tisztelettel köszöntöm meghívott vendégeinket, Reszler György urat, valamint az intézményvezetőket. Megállapítom a testület határozatképességét. A testületi ülés anyagát mindenki írásban megkapta, javaslatot tennék két napirendi pont előrehozatalára, mivel a könyvvizsgáló úr debreceni lakos és ezért az 5. és 6. napirendi pontot előre hoznánk az 1. és 2. napirendi ponthelyére. Kérem a testület tagjait, aki így egyetért a napirendi pontokkal azt kézfeltartással jelezze. 

A Képviselő-testület 7 igen szavazattal a következő határozatot hozta.

133/2010. (XII .15.) Önk. számú

H A T Á R O Z A T

Szentpéterszeg Községi Önkormányzat Képviselő-testület a meghívóban szereplő napirendi pontot az alábbiak szerint fogadja el.
1./
Szentpéterszeg Községi Önkormányzat ¾ éves gazdálkodásáról 



szóló beszámoló

Előadó:Olajos Mihály polgármester, Láposi Zoltán gazdasági ügyintéző
2./
Szentpéterszeg Községi Önkormányzat 2011. évi koncepciója
Előadó:Olajos Mihály polgármester, Láposi Zoltán gazdasági ügyintéző

3./ 
Bihari Szociális Szolgáltató Központ Szentpéterszegi Idősek és 

Fogyatékos Személyek Nappali Intézménye 2010. évi működéséről szóló beszámoló 





Előadó: Balogh Gyuláné intézményvezető

4./
Általános Iskola, Óvoda Bölcsőde és AMI Szentpéterszeg – 




Általános Iskola  2010. évi működéséről szóló beszámoló





Előadó: Keresztesi Anikó Mária igazgató

5./
Általános Iskola, Óvoda Bölcsőde és AMI Szentpéterszeg – 




Pedagógiai Program módosítása





Előadó: Keresztesi Anikó Mária igazgató

6./
Általános Iskola, Óvoda Bölcsőde és AMI Szentpéterszeg -  óvoda 



2010. évi működéséről szóló beszámoló





Előadó: Kun Sándorné intézményegység vezető

7./
Szentpéterszeg Községi Önkormányzat Szervezetis és Működési 



Szabályzatának módosítása


Előadó: Dr. Juhász Marica körjegyző


8./
Szentpéterszeg Községi Önkormányzat Képviselő-testületének 



az önkormányzati képviselők tiszteletdíjáról szóló rendeletének



megalkotása



Előadó: Dr. Juhász Marica körjegyző


9./
Szentpéterszeg Községi Önkormányzat közalkalmazottjai és egyéb 



alkalmazottjai  étkezéstérítési hozzájárulásának felülvizsgálata


Előadó: Olajos Mihály polgármester


10./
Az önkormányzat, tulajdonában álló szolgálati lakások, 




nem lakás céljára szolgáló helyiségek, földterületek, üdülők bérleti 



díj emelésének megtárgyalása.



Előadó: Olajos Mihály polgármester


11./
Települési folyékony hulladékkal kapcsolatos kötelező helyi 




közszolgáltatásról szóló rendelet megalkotása


Előadó: Olajos Mihály polgármester


12./
Szentpéterszeg Községi Önkormányzat fenntartása alá tartozó 



üzemi konyhák által előállított felnőtt étkezéstérítési díjainak 




felülvizsgálata


Előadó: Olajos Mihály polgármester


13./
Szentpéterszeg Községi Önkormányzat Képviselő-testületének a 



2011. évi intézményi térítési díjak megállapításáról szóló rendelet 



megalkotása


Előadó: Láposi Zoltán gazdasági ügyintéző

14./
A gyermekek védelméről, a szociális igazgatásról és egyes szociális 



ellátásokról szóló  5/2009. (IV. 01.) rendelet módosítása


Előadó:  Olajos Mihály polgármester



15./
„Intergrált Közösségi és Szolgáltató Tér kialakítása és 






működtetése” című pályázat közbeszerzési eljárás megindításának 




jóváhagyása





Előadó: Olajos Mihály polgármester




16./
Egyebek
1. napirendi pont: Szentpéterszeg Községi Önkormányzat ¾ éves gazdálkodásáról 
szóló beszámoló
Olajos Miháy: Az írásos anyag kiküldésre került. Kérem a képviselő-testület tagjait, hogy az ezzel kapcsolatos kérdéseiket, véleményeiket mondják el. 

Kovács Imre: Nekem lenne egy olyan észrevételem, hogy a választásokkor elhangzott, hogy  a falu gazdálkodásában hiányok vannak. Ez az alakuló ülésen is szóba került, és akkor is azt mondtad, hogy nincsen bajban az önkormányzat. Van 10 millió Ft forgó hitelünk, és van a beszállítók fele szintén pár millió Ft. De most úgy néz ki, ezen tájékoztató anyagok alapján, hogy 17 millió Ft tartozás van a beszállítók felé, 3 millió Ft a hitel, és még a 10 millió Ft forgóhitel. Nekem azt jut eszembe erről, amit híres Miniszterelnökünk az öszödi beszédben elmondott „Hazudtunk éjjel, hazudtunk nappal”. Nem igazán értem, hogy jött össze ez a 17 millió Ft beszállítói tartozás, miért kellett ez megvárni, hogy most elvegyük a közalkalmazottak étkezési hozzájárulását. Miért nem lehetett ez már előbb meglépni, mert ezek a dolgok nem most álltak fel október óta. Miért nem lehetett ezt előbb kezdeményezni. Magyarán rosszul állt az önkormányzat már októberben is meg májusban is. Akkor kellett volna ezeket a lépéseket megtenni. Szerintem. 
Olajos Mihály: Az alakuló ülésen, ha a jegyzőkönyvet megnézzük, ott is elmondtam, hogy folyószámla hitel van 10 millió Ft, közel 15 millió Ft beszállítói tartozás van. Meg kell nézni a jegyzőkönyvet. Elképzelhető, hogy akkor abban az időszakban 10 millió Ft volt, de ez folyamatos, és folyamatosan nő a kifizetetlen számláknak a száma. Ez annak köszönhető, hogy az elmúlt időszakban, ezt elmondtam akkor is, hogy a múlt évi központi költségvetésből kapott támogatás 34 millió Ft-tal kevesebb, mint az ez évi, tehát ez a 34 millió Ft folyamatosan jelen van. Ennek kapcsán az önkormányzat takarékossági intézkedéseket vezetett be, de mind a 34 millió Ft-ot nem tudtuk, nem tudjuk megtakarítani. Elmondtam akkor is, hogy más önkormányzatok is hasonló helyzetben vannak, ami számunkra nem vigasz. Akkor a szeptember 15-re beadott ÖNHIKI második fordulója be lett nyújtva, ugyanakkor folyamatban volt szintén a működésképtelen önkormányzatok pályázata, azt benyújtottuk. 1,5 millió Ft-ot kaptunk csak. Ez nem volt ismeretlen a képviselő-testület előtt. Félévhez képest tovább romlott a helyzet, és hónapról, hónapra tovább romlik. A normatív támogatás nem nőtt, azt a költségvetési törvényben meghatározottak szerint folyósítják. Tovább rontotta a helyzetet, az általános iskolába az ellenőrzés során tartott vizsgálat, ahol 9 millió Ft visszafizetését rendelték el, amit nyár közepétől folyamatosan vissza kell fizetni, a központi költségvetésbe. Ezen intézkedések miatt folyamatosan változik  helyzet. Ezt félévkor nem lehet pontosan kiszámítani. Esetleg év végére tudjuk, hogy mennyivel fordulunk decemberben, hogy januárban mennyi kifizetetlen számlánk lesz, illetve a 10 millió Ft-os folyószámla hitel, az folyamatosan fennáll. 
Kovács Imre: Még mindig ott tartok, hogy ezt az alakuló ülése nem így adtad elő. Ezt ti láttátok, hogy egyre jobban megyünk a szakadék felé, miért nem kellett a megfelelő intézkedéseket megtenni. Ezeket a jegyzőkönyvben elmondtad, most mást akarsz mondani, de a jegyzőkönyvben le van írva. Egyféleképen kellene megmagyarázni a dolgokat. 
Olajos  Mihály: Az alakuló ülésen is ugyanezeket mondtam el, ha egyáltalán szóba került ilyen részletességgel. Az intézkedéseket, amiket eddig hoztunk, az általánosságba, nemcsak a lakosság, de még a képviselő-testület nemtetszését is kivívta. Gondolok arra, hogy nem vettünk fel az iskolába  újabb pedagógust, hanem a Faluházból a vezetőt tettük az iskolába tanítónak. Ezt még a testület is nehezményezte, hogy miért kell onnan elvenni egy embert. Ha egy embert felvettünk volna, tovább növeltük volna a kiadásokat. Ez csak egy példa volt arra, hogy milyen intézkedéseket tettünk. A legrosszabb az,  az intézmények bezárása, de ahhoz még nem folyamodtunk. Sajnos a kötelező feladaton kívül, az úgynevezett nem kötelező feladatra, nagyon alacsony normatívát kapunk, ami egyértelműen a kiadásainkat növeli és veszteséget hoz. Ma még nem tartunk ott, hogy bezárjuk a Faluházat, bezárjuk az Idősek Klubját. Nem kívánunk bezárni intézményt, bízunk benne, hogy az elkövetkezendő időben túléljük ezt a nehéz időszakot, és később esetleg a gazdasági helyzet javulásával az önkormányzatok is jobb helyzetbe kerülnek, és jobban finanszírozzák őket. 
Bereczkiné Balogh Erika: Az egyik jelentésben benne van, hogy október 15-én kimutatott forráshiány 24 millió Ft. A szakember mutatta ezt ki.  Az lenne a kérdésem, hogy ezt, hogy lehet kezelni? Mi a koncepció, mi lesz ennek a megoldása, hogy ezt valamilyen módon kezelni tudjuk ezt a forráshiányt? Erre nem találtam koncepciót az egész anyagban. Azért kérdezem.
Olajos Mihály: A koncepció jelen pillanatban ugyan az, hogy az Önkormányzati Minisztériumnál bent van a működésképtelen önkormányzatok támogatására a pályázat, ahol szintén kimutattuk ezt a hiányt. Beszállítói tartozás kiegyenlítése attól függ, hogy a Minisztérium forrása milyen támogatást tud nyújtani, az ilyen helyzetbe jutott önkormányzatoknak. Egy biztos december 31-én hasonló nagyságrenddel fordulunk. Célunk az, hogy megállítsuk azt, hogy havonta, több százezer forint kiadással tovább rontsuk a helyzetet. Január elsejétől úgy szeretnénk ezt kezdeni, hogy egyrészt 2011-ben letelik a 9 millió Ft visszafizetési kötelezettsége, másrészt pedig, hogy annyit költünk az adott hónapban, amennyit a normatív támogatás lehetővé tesz. Ezeket már a következő év költségvetési koncepciója fogja tartalmazni. 

Bereczkiné Balogh Erika: Úgy gondolom ez édes kevés lesz, amit esetleg a Minisztérium ad segélyként, vagy rendkívüli támogatásként. Az nem fogja ezt a 24 millió Ft-os hiány fedezni. 

Olajos Mihály: Elmondtam a következő lépést, hogy a következő évben a költségvetési koncepciónk tartalmazza, hogy havonta annyit költünk amennyi normatív támogatást kapunk. Tehát a következő ében, ha nem kell visszafizetni a 9 millió Ft-ot mert letelik a visszafizetési kötelezettség, meg havonta nem többet csak 1 millió Ft-ot megtakarítunk, az már 21 millió Ft-ra összeadódik. A következő évben, elviekben ki lehet gazdálkodni. 

Kovács Imre: Ezek szerint, akkor a közalkalmazottaktól elvesszük az étkezési hozzájárulást és akkor velük kifizettetjük ezt a pár millió forintot. Mivel ez 8,8 millió Ft, mit a közalkalmazottaknak fizetünk étkezési hozzájárulásként. Ők majd kifizetik a falu helyett, amit más elszúrt. 

Olajos Mihály: Erre azt tudom mondani, hogy amit kötelező adni a dolgozóknak, azt megadjuk, ami nem kötelező, ami plusz, ami a saját költségvetésünkben nincs benne, mert a központi költségvetés nem finanszírozza. De még mindig megőrizzük remélhetőleg a munkahelyek többségét. 

Kovács Imre: Mi lenne, ha már így adódott, a felelősségre gondolok, hogy így eladósodott az önkormányzat, ők is bevállalnának valami pluszt. Ha már a közalkalmazottakra ráerőltetjük esetleg ezt a megoldást, mert nem önként mondanak le róla, hogy esetleg a vezetőség is bevállaljon valamit. 

Olajos Mihály: Meg lehet próbálni. Átadom a szót Reszler György úrnak.

Reszler György: Tisztelt Képviselő-testület annyit szeretnék kiegészíteni, hogy ez a beszámoló ez 2010. szeptember 30-i állapotnak felel meg. Ma már december 15-e van. Mindig azt szoktam javasolni, hogy ehhez ez egy kicsit későn van már, olyan szempontból, hogy lehessen intézkedni. Ez egy régebbi időszaknak a megállapítása, mivel közben volt október, november, és valószínű, hogy ez változott. Nekünk a feladat az, az, hogy a háromnegyed évet a koncepcióval együtt kell tárgyalni, és a koncepció és a háromnegyed év között sokszor két hónap is elhúzódik. Nekem az elmúlt években volt alkalmam, több önkormányzatnál is összehasonlítani, hogy hogyan is alakulnak ezek a dolgok. Az önkormányzatok folyamatosan kapták a feladatokat és a finanszírozás ehhez képest csak szinten volt tartva. Itt az a probléma, hogy olyan plusz forrás, mint egy nagyobb önkormányzatnál, ez itt nem áll rendelkezésre. Itt alapvető feladat a kötelező feladatok ellátása. Ezeknek a kötelező feladatoknak az állami normatíva csak egy bizonyos hányadát finanszírozza, a többi részt azt különböző pályázati és egyéb forrásokból jön össze. Ez a forráshiány, az hogy mennyire nem idegen az önkormányzatoknak, azt az önkormányzati törvény igazolja, hogy egy limitet állapít meg, hogy mennyi lehet az önkormányzatnak a forráshiánya. Gyakorlatilag elismeri a törvény is, ha meg szeretne felelni ennek a feladatnak, akkor előbb utóbb találkozhat ezzel a gonddal. Egy küszöbértéket határoz meg, általában. Ezt figyelemfelhívásként szoktam leírni a jelentésben. A szállítói számlák kiegyenlítése a fő cél. Bízok benne, hogy ezt a szállítói állományt lehet csökkenteni és elfogadható szinten tartani. Azt nem állapítottam meg, hogy most ebből a 17 millió Ft-ból mennyi a határidőn túli, hogy reklamálnak-e. Mert valószínű, hogy ennek döntő hányada még határidőn belüli. A háromnegyed évben a kiadások-bevételek látható is, hogy nem alakultak kedvezőtlenül, mert az időarányos szintet hozták. Az egyensúly érdekében kellenek azok, amiket polgármester úr elmondott, az ÖNHIKI pályázat realizálása, egyéb pályázat. Fő cél a fizetőképesség fenntartása, és a feladatellátás. Ez nem egyszerű dolog. 
Olajos Mihály: Van-e további kérdés? 

Kovács Imre: Van az önkormányzatnak két üdülője, a Keleti és a noszvaji. Mondjuk a noszvajiról a falu 80%-a nem tud. Ezeket kellene értékesíteni, és ezeket is beolvasztani ebbe a hiányba. Mert szerintem ezt egy csekély réteg veszi igénybe, ha eleve a fenntartási költségeit nézzük, mert gondolom az sem kevés összeg. Szerintem simán veszteséggel dolgoznak, és felesleges ezeket fenntartani. 

Olajos Mihály: Ezek lehetnek a jövő évi intézkedések között. Bár a noszvaji üdülő nem a Szentpéterszegi Önkormányzat tulajdona, csak 25 %-ban. Így ahhoz, hogy értékesítsük, ahhoz kellene a másik három tulajdonos jó szándéka, hogy esetleg megveszi tőlünk. De ennek az állapota igen rossz állapotban van, tehát nagyon sok pénzt nem ér. Ez nem fog bennünket kihúzni a kátyúból. A Keleti partján lévő üdülő, az is közös tulajdon, a gáborjáni önkormányzattal, így hasonló a helyzet. Ez az ingatlan sem olyan, hogy sok pénzt lehet érte remélni. Jelen pillanatban az a terület, nem az önkormányzat tulajdona, a Tiszántúli Vízügyi Igazgatóságé. Ezen a területen van egy felépítmény. Ennek a működési költségéről nem akarok, találgatni, hogy mennyibe kerül a fenntartása, de nem számottevő. A bevétel sem számottevő, ez egy lehetőség, ahol akár a gáborján, akár a péterszegi zömmel fiatalok, szórakozhatnak. De ennek semmi akadálya, hogy értékesítse az önkormányzat. Ha úgy dönt a testület, hogy elidegeníti, akkor, meg lehet hirdetni, meg kell kérdezni, a tulajdonosokat, hogy nem akarják-e megvenni. A noszvalyi üdülőt is régen vásároltuk, még a Megyei Önkormányzattól, 1600 e forintért, azaz az önkormányzat része 400 e forint volt. Gondolom, annyi most is fognak érte adni. Van-e még kérdés? Amennyiben nincs, aki elfogadja a háromnegyed éves beszámolót, azt kézfeltartással jelezze.
A Képviselő-testület 5 igen, 1 nem és 1 tartózkodással a következő határozatot hozta.

134/2010. (XII .15.) Önk. számú

H A T Á R O Z A T

SZENTPÉTERSZEG KÖZSÉGI ÖNKORMÁNYZAT KÉPVISELÖTESTÜLETE a helyi önkormányzatokról szóló módosított 1990. évi LXV. tv. 16. §. (1) bekezdésében biztosított jogkörében eljárva, az államháztartásról szóló többször módosított 1992. évi XXXVIII. tv. 82. §-ában foglaltak alapján a 2010. évi költségvetéshez kapcsolódóan az alábbi határozatot hozza.

Szentpéterszeg Községi Önkormányzat Képviselőtestülete a 2010. I. féléves beszámolót az 1. számú mellékletben foglaltaknak megfelelően, 354.224 eFt bevétellel, 351.922 eFt kiadással jóváhagyja.

A polgármesteri hivatal és a hozzátartozó szakfeladatok bevételeit forrásonként és a kiadásokat - ezen belül a kiemelt kiadásokat - feladatonként részletezve a 2.a.) és 3.a.) számú mellékletekben foglaltaknak megfelelően jóváhagyja.

Az Általános Iskola bevételeit és kiemelt kiadási előirányzatának teljesítését a 2.a) és 3.b.) számú mellékletekben foglaltaknak megfelelően jóváhagyja.

Határidő: azonnal

Felelős: Olajos Mihály polgármester
2. napirendi pont: Szentpéterszeg Községi Önkormányzat 2011. évi koncepciója
Olajos Mihály: Az írásos anyag kiküldésre került. Kérdezem a testületet, van-e kérdés, vélemény? 

Bereczkiné Balogh Erika: Elolvasta az anyagot, kiegészíteni valóm, illetve javaslatom lenne. A negyedik oldalon van a rehabilitációs hozzájárulás, mely szerint az önkormányzatnak négy főt kellene kötelezően foglalkoztatni, ahhoz, hogy ne kelljen ezt a bizonyos rehabilitációs járulékot megfizetni. Ez nagyon sok két főre 2 millió forint éves szinten. Javasolnám megfontolásra, hogy elsősorban ilyen dolgozókat vegyenek fel, mert ha van rá lehetőség, akkor ezt a pénzt ne dobjuk ki, ez a pénz maradjon a faluban. Két embernek ebből simán kitelik a foglalkoztatási költsége. Erre kellene törekedni valamilyen módon, hogy ez a  két státusz is megváltozott munkaképességű dolgozóval legyen betöltve.
Olajos Mihály: Hol javasolsz státuszbővítést? 

Bereczkiné Balogh Erika: Nem tudom, kérdés, hogy fel van-e mérve a faluban ezeknek az embereknek a létszáma, és, hogy milyen végzettséggel rendelkeznek. Ha ez megtörtént utána biztos lehet számukra értelmes munkát találni, mert még mindig jobb, ha foglalkoztatjuk őket, mint, hogy beadjuk egy közös alapba ezt az összeget, és elkerül a faluból ez a pénz 2 millió Ft. Fel kellene ezt mérni. 
Olajos Mihály: Ezt értem, de azért kérdezem, hogy melyik intézménynél, hol alkalmazzunk ilyen embert. 

Bereczkiné Balogh Erika: Attól függ, hogy milyen a munkaerő, meg, hogy milyen végzettsége van. Ezt nem nekem kell tudnom, fel kell mérni, és akkor meglátjuk, hogy milyen lehetőségek vannak. Mi a kínálat, akkor nyílván lehet hozzá alakítani egy foglalkoztatási tervet. 
Olajos Mihály: Ez így világos, de mindenféle képen új létszám felvételét jelentené. 

Bereczkiné Balogh Erika: Szerződéssel is lehet nyílván. Ezt meg kell nézni.

Olajos Mihály: Főállású dolgozónak kell lenni, nem lehet idénymunkára felvenni. A közmunkások között is volt egy 50%-os munkaképesség csökkent, de azt nem lehetett beszámítani. Nem kell köztisztviselőnek, közalkalmazottnak lennie, akár munkatörvénykönyve szerint is lehetne foglalkoztatni. De kérdezem, most az 53 fő állandó dolgozó közül küldjünk el kettőt, és helyette vegyünk fel két főt.
Bereczkiné Balogh Erika: Azon kívül.

Olajos Mihály: Azon kívül, vegyünk még fel két embert. 

Bereczkiné Balogh Erika: Inkább, mint, hogy kifizessük ezt a 2 millió forintot. Jelenleg ki az a két fő, aki ilyen formában alkalmazva van?

Olajos Mihály: A temetőgondnok, és az óvodavezető. De úgy gondolom, hogy az önkormányzat vezetésében, gazdasági, akár a polgármester, akár a Jegyző Asszony ezekkel a dolgokkal nyílván tisztában van és próbálja, igyekszik ennek eleget tenni, csak az a baj, hogy ez nem így működik, hogy felveszek egy embert, minimál bérrel. Mert, ha közalkalmazott azt be kell sorolni, a végzettségének megfelelően, és ha már csak 120 e Ft-ot kell kifizetni havi bért, és az egyéb juttatásokat, járulékokat még hozzáteszem, akkor eléri a 200 e Ft-ot, és ezt beszorzom 12-vel az már mindjárt nem 1 millió Ft, hanem már mindjárt 2 millió Ft-nál tartunk. 

Bereczkiné Balogh Erika: Az a kérdés, hogy milyen végzettsége van. Mert ha nem diplomája van, akkor nyílván nem annyival kell felvenni. Nem azt mondtam, hogy köztisztviselőnek vegyük fel. Nem kell félrevinni a dolgokat.
Olajos Mihály: Tartsuk már be azt a formát, ha hozzá akarsz szólni, akkor jelentkezel. Nem a kettőnk párbeszédéről szól a testületi ülés. Hanem arról, hogy ha elkezdem a válaszadást, azt meghallgatod. És ha hozzá szeretnél szólni, akkor feltartod a kezed és jelzed. 
Reszler György: Annyit szerettem volna még elmondani, hogy itt a költségvetési munka első szakaszáról van szó. Amikor meghatározzuk azokat a terveket, amit követni kell a 2011. évi költségvetés elkészítésénél. Ez pedig január-február. Ekkor fognak jönni ezek a dolgok. A jelentésben le is írtam, hogy jelen állapotban még nincs az országnak elfogadott költségvetési törvénye 2011-re. Amikor, majd látjuk december 20-án, vagy nem tudom, mikor fogadja el a parlament, akkor onnantól kezdve indul meg, majd a számolgatás. Akkor majd lehet ilyen javaslatot tenni, nyílván a törvényi előírásoknak meg kell felelni, és a testület majd eldönti, hogy helyén való-e. Ezt majd 2011. február 15-ig kell elfogadni. Javaslatokat lehet tenni, mert az mindig hasznos, de itt inkább arról van szó, hogy határozzuk meg azokat a költségvetés készítési elveket, amelyeket majd követni kell akkor, amikor a 2011. évi költségvetést meg kell alkotni. Azért is írtam le, hogy én annak külön örülök, hogy itt nincsenek olyan számok, mert kétfajta koncepció van. Van, ahol már majdnem 2011. évi költségvetési szinten tárgyalnak, de még nem is ismerik a fő számokat, nem ismerik a normatívákat, de már azon vitatkozik, hogy 20 vagy 40 millió forint a forráshiány. Akkor lehet ezt, majd látni, amikor a Magyar Közlöny megjelenik és akkor kell elkezdeni számolni, és majd amikor beterjesztésre kerül akkor kell majd ezt megvitatni. Ezt a könyvvizsgálónak ellenőriznie kell. Ez benne van az állandó könyvvizsgálati feladatok között. 
Bereczkiné Balogh Erika: Én is erre gondoltam, hogy csak elvi szinten törekedjünk arra, hogy lehetőleg ezt a státuszt vegyük figyelembe. A polgármester vitte félre a dolgokat, hogy nevet, meg státuszt mondjak. Elvi szinten törekedni erre, hogy lehetőleg ilyen embereket foglalkoztassunk. 
Olajos Mihály: Van-e kérdés, egyéb vélemény? Amennyiben nincs, kérem a képviselő-testületet, hogy aki elfogadja a 2011. évi költségvetési koncepciót, azt kézfeltartással jelezze. 

A Képviselő-testület 7 igen szavazattal a következő határozatot hozta.

H A T Á R O Z A T

Szentpéterszeg Község Önkormányzati Képviselő-testülete az államháztartásról szóló 1992. évi XXXVIII. törvény 70.§-ában foglaltak alapján Szentpéterszeg Község Önkormányzatának 2011. évi költségvetési koncepcióját elfogadja és a költségvetés elkészítéséhez az alábbi irányelveket határozza meg:

1. A kötelező feladatokat ellátó intézmények biztonságos működési feltételeinek megteremtése, a társulási formák fenntartása, a bevételek és kiadások reális számbavételével.

2. A közszféra illetményét a tervezés során a Magyar Köztársaság 2011. évi költségvetési törvényében javasolt mértékben kell figyelembe venni.

3. Az áremelkedések hatásának ellentételezésére a dologi kiadások emelkedésével kell számolni.

4. A költségvetési rendelet készítése során a kiadások és bevételek egyenlegeként létrejövő működési hiányt speciális kiegészítő támogatások igénybevételével, illetve hitel felvételével kell egyensúlyba hozni. Esetleges infláció, illetve áremelkedések ellentételezésére általános vagy céltartalékot kell tervezni.

5. A képviselő-testület a koncepció áttekintése után már most is úgy ítéli meg, hogy az önkormányzat 2011. évben is önhibáján kívül hátrányos helyzetben lesz, ezért a forráshiány mérséklésére ÖNHIKI-pályázatot kell benyújtani.

6. Az önkormányzat csak a fejlesztési bevételei erejéig tervezhet beruházásokat a 2011. évi költségvetési-tervezetben.

7. A nagyobb támogatási intenzitással rendelkező pályázatokra kell pályázni – és ezzel a forrásokat növelni – melyek önrész fedezete reálisan előteremthető.

8. Az éven túl áthúzódó fejlesztések önrészét a költségvetési rendelet elkészítése során be kell tervezni.

Végrehajtásért felelős: Olajos Mihály polgármester
Határidő: folyamatos, illetve a 2011. évi költségvetés elfogadása

Reszler György: További jó tanácskozást kívánok

3. napirendi pont:. Bihari Szociális Szolgáltató Központ Szentpéterszegi Idősek és Fogyatékos Személyek Nappali Intézménye 2010. évi működéséről szóló beszámoló
Olajos Mihály: Az írásos anyag kiküldésre került, ezzel kapcsolatosan van-e kérdés, vélemény? Balogh Gyulánénak van-e kiegészíteni valója? 

Balogh Gyuláné: Annyi kiegészíteni valóm lenne, hogy 1 fő felvételre került a nappali intézménybe, normál nappali ellátásban, 1 fő, pedig szociális étkeztetésbe, decembertől, tehát a létszám ennyiben változott. Amennyiben kérdés van, arra szívesen válaszolok. 

Olajos Mihály: Átadom a szót a testületnek. 

Kovács Imre: Egy kérdésem lenne. Valamennyire tudjuk, hogy társulásban működik az intézmény. De ezzel nem igazán vagyunk tisztába, hogy kinek, mi a feladata, mit ró rá az önkormányzatra, mit ró a társulásra. Milyen szinten van az elszámolás? Meg van határozva egy bérleti díj, alkalmanként erre az épületre. Ez a bérleti díj, hova folyik, ki határozza meg? A térítési díjat milyen alapon számolják, hogy kinek mennyit kell fizetni? Mert tudom, hogy az sem egységes. 

Balogh Gyuláné: Lényegében minden ingóság, az, az önkormányzat vagyona. Az épület, a tárgyak az önkormányzaté. Így azzal az önkormányzat rendelkezik, ő adja ki bérbe. A terembérlet, az 25 e Ft, önkormányzati dolgozóknak 12.500.- Ft, 50 % kedvezménnyel vehetik igénybe. 

Olajos Mihály: Hova kerül ez a pénz?

Balogh Gyuláné: Ezt a pénzt elveszem, ÁFA-s számlát adók róla, és befizetem az önkormányzat pénztárába. A térítési díjakkal kapcsolatban, azt tudni kell, hogy konyha az, az önkormányzat működtetésében van, az nincs a társulásba adva. A konyhai dolgozók önkormányzati alkalmazottak. A Klub dolgozói, a gondozónők a társulás alkalmazottai. Tehát, ha az önkormányzat működteti a konyhát,  a háromszori étkezést és az ebédet a szociális étkezők részére azt értékesíti, a társulás fizet érte. 
Kovács Imre: Az lett volna a kérdésem, hogy tudom, hogy nem egyformán fizetnek és hogyan van megállapítva, hogy ki mennyit fizet? 

Balogh Gyuláné: Kormányrendelet alapján, ami kimondja, hogy az ellátott a havi jövedelmének 25 %-ig fizethet. Van egy maximum térítési díj, azt nem lépheti túl, akármennyi a jövedelme. De viszont 25 %-nál többet nem fizethet. Ezt a társulás állapítja meg. Én begyűjtök minden adatot a gondozottakról, ezt beküldöm Berettyóújfaluba, ott őket nyilvántartják. Megállapítják a térítési díjat, és ezek alapján fizetnek. De ez eddig is így volt, és így számoltuk ki. Az előbb nem jól mondtam a törvény 30 %-ig engedi, de egy helyi rendelet 25 %-ban állapította meg. 

Kovács Imre: Akinek nem elég, azt ki pótolja ki?
Balogh Gyuláné: Az állami normatíva, abból fedezik. 

Kovács Imre: Ki állapította meg a bérleti díjat?

Olajos Mihály: A bérleti díj megállapítása testületi hatáskör. Most is tárgyaljuk.
Kovács Imre: Ezzel kapcsolatban van észrevételem. Hallottam, hogy valaki kérelmezte, mert sokkalta a díjat, és polgármester úr önhatalmúlag elengedte az 50 %-át. Ez az utóbbi időben volt.

Olajos Mihály: Ez a legutolsó igénybevétel volt. Engedélyeztem szociális juttatásként. Igazából a temetés utáni halotti torról volt szó, ezt nem önhatalmúlag tettem, mert úgy gondolom, hogy a polgármesternek van ilyen mérlegelési jogköre szociális ügyekben. Pár ezer forint híján jogosult lett volna a temetési segélyre ez az illető. Egy alacsony nyugdíjban részesülő az illető, aki szerette volna ott megtartani a halotti tort. Hozzá kell tenni, hogy a másik dolog, amit leginkább számításba vettem, az, az volt, hogy az elhunyt önkormányzati dolgozó volt. Úgy gondolom, hogy ez még a polgármester mozgásszabadságába belefér, de ezt lehet korlátozni. 
Cs. Balogh Gyula: Az utolsó gondolattal teljesen egyetértek. Mert tényleg jogköröd is, meg  én is egyetértek ezzel a döntéssel, ezért is szorgalmaztam a temetési támogatást, mert ha ez éltbe lépett volna, akkor erre nem lett volna szükség. 

Kovács Imre: Én is egyetértek, nem kritizálni akartam ezt a döntésedet, hanem azt akarom ezzel mondani, hogy itt igénybe veszik fél napra, napra ezt a helyiséget. De egy ilyen alkalom maximum 3 óra volt, amire én is azt mondom, hogy ezért a 3 óráért miért fizetett volna 25 e Ft-ot. Ha csak 3 órára veszem igénybe, miért fizessek annyit.

Balogh Gyuláné: Szerintem nem olyan sok ez a 25 e Ft. Aki bérbe kívánja venni, mérlegeli, hogy ha a házból kipakol sokkal többe kerül, az a munka ami azzal jár, hogy kipakolnak, meg vissza a szobából. Szerintem maximálisan meg voltak elégedve mindennel, akik eddig igénybe vették. Evőeszköz, étkészlet minden a rendelkezésre áll, egyedül abroszt nem tudunk adni. Tavalyi évben 320 e Ft bérleti díj folyt be. 

Balogh Gyula: Az Idősek Otthonáról jut eszembe, hogy ma fogjuk tárgyalni azokat, hogy milyen ingatlanjai vannak az önkormányzatnak, és mennyiért adja bérbe. Az Idősek Otthona ebből kimaradt. 

Balogh Gyuláné: Ebbe a díjba beletartozik a víz, a villany használat az edényzet, az épület. 

Olajos Mihály: Külön rezsit nem kell fizetni. 

Balogh Gyulané: Így van ez bérleti díjként van megállapítva. 

Kovács Imre: Ne értsd félre nem sokalltam én ezt. Csak nem mindegy, hogy 3 óráért fizet ennyit vagy egész napért.

Balogh Gyuláné: Nem lehet elkülöníteni, mert van, amikor egy halotti tor is fél napba kerül. 

Cs. Balogh Gyula: Ez nem időfüggő, a bérleti díj, mert ugyanolyan előkészületet igényel egy 3 órás rendezvény, mint egy 8 órás. Ugyanúgy a szakácsnak ott kell lenni, meg ugyanúgy meg kell teríteni. Ez nem időfüggő, ez eseményfüggő. 

Olajos Mihály: Van-e még kérdés? 

Kovács Imre: A Faluháznál is van egyedi alkalomra, piaci árusításra, és van teljes rendezvényre is. Ezt is lehetne ugyanígy.

Olajos Mihály: Ezzel kapcsolatosan röviden csak annyit szeretnék elmondani, hogy természetesen szoktunk az intézményvezetővel beszélgetni, és onnan vannak azok az információk, hogy egy piaci árus az általában nem péterszegi személy. Ha pedig van egy lakodalom, van egy olyan rendezvény, ahol péterszeginek akarjuk oda adni, akkor azért mégis élvezze már, hogy ez az ingatlan a helyi önkormányzat tulajdona, és ne fizessen annyit, mint egy piacos. Az egyik üzleti tevékenyégre használja, kereskedik, a másik meg mondjuk egy családi eseményt szeretne megrendezni. 
Cs. Balogh Gyula: Én már szóvátettem még valamikor a közmeghallgatáson, hogy miért élvez előnyt, kivételezést egy önkormányzati dolgozó, hogy feleannyi bérleti díjat fizet. De most ezt nem teszem szóvá, mert lesz egy napirendi pont, és lehet, hogy hátrányos helyzetben érinti az intézményi dolgozót. 
Olajos Mihály: Van-e kérdés? Kérem a testület tagjait, aki elfogadja a beszámolót, azt kézfeltartással jelezze. 

A Képviselő-testület 7 igen szavazattal a következő határozatot hozta. 

H A T Á R O Z A T

Szentpéterszeg Községi Önkormányzat Képviselő-testülete úgy határozott, hogy a Bihari Szociális Szolgáltató Központ Szentpéterszegi Idősek és Fogyatékos Személy Nappali Intézménye 2010. évi működéséről szóló beszámolóját elfogadja.

Határidő: azonnal

Felelős: Olajos Mihály polgármester

4. napirendi pont: Általános Iskola, Óvoda Bölcsőde és AMI Szentpéterszeg – Általános Iskola 2010. évi működéséről szóló beszámoló.

Olajos Mihály: Az írásos anyag kiküldésre került. Megkérdezem Keresztesi Anikó igazgatót van-e kiegészíteni valója? 

Keresztesi Anikó Mária: Üdvözlök mindenkit, nem mindenki ismer. Keresztesi Anikó vagyok Berettyóújfaluban élek és már 12 éve dolgozom ebben az intézményben. Eddig beosztott pedagógusként, és idén megpályáztam ezt a pozíciót remélve, azt, hogy újító kezdeményezéseket tudok bevezetni. Eddig a beszámolómból körülbelül azt lehetett, talán leszögezni mindenkinek, hogy megpróbáltam annak utána nézni, elsősorban a dokumentációknak. Az átadás-átvételből eredően, milyen hiányosságok, illetve milyen kiegészíteni valók vannak. Leírtam, hogy mikkel találtam magam szemben. Ezzel kapcsolatosan bárkinek  van-e kérdése, mert hallottam, hogy problémák voltak, illetve voltak jelzések a képviselő-testület felé, bizonyos helyzetekkel kapcsolatban. Elsősorban amit én problémának találtam, az első probléma góc volt, amibe beleléptem, az a konyha esete volt. Azt hiszem, hogy mindenki talán a felelősségemnek tulajdonítja azt, hogy annak idején, amikor szavatossági problémákat felfedeztem nem engedélyeztem az étel kiadását, természetesen az volt vele a célom, hogy többet elő se forduljon, soha senkinek eszébe se jusson. Természetesen ennek lettek negatív hatásai, én úgy vélem, nem akarom teljesen ragozni az egészet, de ha valaki kíváncsi rá nagyon szívesen megosztom. Én úgy vélem, ha egy dolgozó hibát vét, legalább annyi legyen benne, hogy ismerje el, hogy ott hibázott és ne az legyen a megoldás, hogy elmenekülök a probléma megoldása elől. Hanem az, hogy odamegyek, helyt állok és megpróbálom a hibámat helyrehozni. Ez a mai napig nem történt meg. Viszont tudom, hogy a faluban van ez az intézmény, és hozzám is visszajutnak pletykák, bár én nem szoktam a pletykákra hagyatkozni. Ha valakinek problémája van nekem tegye fel a kérdést, és velem beszélje meg. Én elmondom, hogy mi történt, és hogy történt. A pletykákat utálom, a rágalmazásokat pedig különös képen. Ezzel kapcsolatban csak annyi megjegyzésem van, hogy én elvártam volna mind a két dolgozótól, hogy gerincesen odaáll, és igenis tényleg elismerik, hogy ez a probléma volt és megpróbáljuk helyrehozni, maximálisan megteszünk mindent annak érdekében, hogy ilyen még egyszer ne forduljon elő. Én ezt nem tapasztaltam, helytelennek tartom. Természetesen, ha egyszer találtam ilyet, akkor ugye a beszámolóból kiderült, hogy felmerült benne, hogy mi van, ha több is van ilyen, ami sajnos beigazolódott. Több tételt is találtunk, nem engedélyeztem annak a kiadását, kértem a fenntartótól, hogy leselejtezhessük azokat a termékeket, hiszen szerintem az élelmezésnél ez megengedhetetlen. Aki a leltárt kezeli annak kellő gondoskodással kell eljárnia annak a beltartalmával kapcsolatosan. Sajnos a mai napig is táppénzen van az illető, ezért nem igazán tudtam még ez ügyben egyeztetni vele. Ezt még meg kívánom lépni, de természetesen meg szeretném várni, hogy ő ezekre mit nyilatkozik. Az iskola tekintetében is az alapdokumentációkat áttekintettem, a volt vezetővel, találtunk ott is hiányosságokat. Ezeket megpróbáltam pótoltatni. Ami hiány volt azt rendbe rakatni, mert gondoltam, hogy ami korábban volt és nem az én feladatom, azt tegye helyre. A dokumentációk áttanulmányozása során derült ki, hogy a bölcsőde működési engedélye is lassan lejár, ezeket megpróbáltam átvizsgálni, hogy hol tartunk, az elődömnek volt rá egy éve, hogy azokat rendbe rakja. Ott is volt azért, amit kellett pótolni. Nekem, illetve az intézményegység vezetőjének, egyben szeretném megköszönni Jegyző Nő segítségét e térten, hogy igyekezett támogatólag hozzáállni ehhez a problémához, és amit csak lehetett segítséget nyújtott ehhez. Az iskolai híreket azért tettem bele, hogy lássa mindenki, hogy mennyi mindent csinálunk még a kötelező feladatokon kívül. Ez meg fog majd jelenni a település újságjában is. A korábbi időszakban tapasztaltam, azt annak idején, hogy bizony elég szűkszavúan volt ebben a falu újságban ez megjelenítve. A sporttevékenységek támogatását annak idején a pályázatomban is írtam, hogy jó lenne, ha szélesítenénk a kört, bár most inkább a tanulók körében a focinak van motivációs ereje, ezt ismerik jobban a gyerekek. Volt korábban hagyomány és gyakorlat, hogy a Magyar Gyermek Labdarúgó Szövettséghez csatlakoztunk az idén még erre engedélyt nem kaptam, hiszen van egy regisztrációs díj, mivel részben önállóak vagyunk ehhez a fenntartó hozzájárulását kell kérnem. A sportolás kapcsán kiegészíteném, hogy a képviselő-testület által kezdeményezett, illetve nekem már korábban a gyerekek, illetve a fiatalok jelezték, hogy szeretnék újra igénybe venni a tornatermet. Én annak idején azt mondtam azoknak, akik megkeresetek, hogy semmi akadálya nincs, nem vagyok ellenzője, hiszen inkább ilyen tevékenységet végezzenek a mai diákok, mint hogy egyéb más az erkölcsről nem igazán híres tevékenységeket végezzenek. Inkább ezt tartottam jónak, bár hozzátettem, hogy az állagmegóvás mindenkinek a feladatat, aki oda bemegy. Ezzel kapcsolatosan annyi kérésem lenne, hogy nagyon hosszúnak tartom a nyitvatartási időt. Meg is szeretném indokolni, hogy miért. Azt, hogy hétköznap 18-22 óráig ez volt az első változat, most 18-21 óráig legyen nyitva azt én pedagógiailag nem tartom helyesnek. Az a gyerek, aki este kilenckor megy haza, az nem tud megtanulni másnapra. Én soknak tartom, hogy este kilencig legyen nyitva, főleg szerdai napon. Meg kell jegyeznem, hogy december 31-ig vannak a közcélúak foglalkoztatva, jelenleg Márkus Attila tart ügyeletet a tornateremben. De ő januártól nem lesz, nincs annyi pedagógusom, hogy odategyek egy embert, aki felügyel, miből oldom meg a nyitva tartást, ha valakit odateszek, annak bér jár. Én azt nem vállalom fel, ami tavaly volt, hogy Kerezsi Ferenc volt ott, ő nem dolgozója az intézménynek, én kulcsot olyan embernek nem adok, aki nem az intézmény dolgozója. Ez is megoldásra vár. 

Cs. Balogh Gyula: A tornateremmel kapcsolatban egy kis félreértés van. Mi úgy beszéltük, hogy 16-18-ig az iskolás, 18-22-ig pedig felnőtt sport van. Azt tudomásul kell venni, igaz, hogy az iskolában van ez a tornaterem, de ez a falu tulajdona. Azt, hogy hogyan lesz megoldva a jövő évben, azt mondom, hogy meg kell oldani, majd találunk rá megoldást. Senki nem mondta, hogy kilencig ott legyenek a gyerekek. Szeretnék egy kérdést feltenni. Elég nagy vihart kavart, az IPR pályázat, az óvoda kapcsán. Szeretném ezt, ha tisztába tennénk, mert elég nagy port kavart ez az ügy. Nem számonkérés képen kérdezem, hanem, hogy tudatosodjon mindenkiben, hogyan történt a dolog. 

Keresztesi Anikó: Az IPR pályázat egy képesség kibontakoztató program, amelyben pedagógusok vesznek részt. Akik különböző képességek alapján, fejlesztik a gyerekeket. Ennek van egy óradíj része és van különböző költségek elszámolására, fejlesztési eszközökre, különböző kompenzációkra díjak.  Ennek az utóbbinak a költségét mindegyik intézményegység levásárolta, ezzel ugye nincs probléma. A probléma ott kezdődött, hogy év végén június 30-án el kellett számolni. Ezzel az óvoda is tisztába volt. Június 15-én eszméltek fel, hogy még bizonyos összegek nincsenek elköltve. Elkötötték az összeget, a megvásárolt eszközökről leltár nem készült, nem vételezték be azokat. A pénzügyi elszámolási részében, én azért kértem a volt vezetőtől, hogy keresse elő a számlákat, ugyanis a helyettesem jelezte, ő az IPR pályázat összefogó embere, hogy az óvoda többszöri kérésre sem adta le a számlák másolatait, holott az intézménybe ott kell lennie, mert bármikor kaphatunk olyan ellenőrzést, ahol igazolni kell, hogy a pénz el lett költve és megvan minden hozzá. Ezért kértem a számla másolatokat, mert nálunk csak másolat lehet, mert részben önállóak vagyunk, tehát az eredeti számla az itt van az önkormányzatnál. Mikor ezt kértem ott is a volt vezető azonnal táppénzre ment, ez volt a válasz. Ezt én nem tartom egy felelősségteljes magatartásnak, még akkor sem, ha már nem abban a pozícióban van. Ezek után az ottani dolgozókkal, akik részt vettek ebben a programban előkerestük a bizonylatokat, tanúk jelenlétében, mindent előkerestünk, a számla másolatokat. Akkor vettük észre, amikor egyeztettünk a dokumentációban, hogy a pénzügyi elszámolásban kétszer 5 e Ft körüli összeg, kétszer lett elszámolva. Jelzem ezt még a Minisztérium nem vette észre, jelzéssel még nem élt felénk, hogy rossza az elszámolás. Volt két tétel, egy ötven párezer forintos és egy hatvan párezer forintos tétel, aminek nem találtuk meg a számla másolatát. Ekkor újra kértem a dolgozót, ekkor be tudott mutatni, egy fax másolatot, mi ezt továbbítottuk a pénzügy felé, hogy ezt találtuk. Ez a pénzügyi része a dolognak. A beszámolómban is jeleztem, hogy mivel korábbi pályázatokban nekem az volt a tapasztalatom, meg ahogy olvastam a pályázati kiírásokat, hogy eleve ott van, hogy kizáró tényező, ha valaki hibásan számol el. Azt feltételeztem, amikor láttam az értesítést az Interneten, mert ez még csak egy gyors értesítés volt, hogy a négy tagintézmény közül csak három kap támogatást. Ebből feltételeztem, hogy valószínűleg azt vették észre ők is, hogy hibás az elszámolás.
Cs. Balogh Gyula: Tehát jött egy levél, amibe nem volt leírva, hogy milyen okból zárták ki az óvodát. 

Keresztesi Anikó: Akkor még nem. Ez csak egy Internetes felületen megtalálható elsődleges információ volt. Én a korábbi gyakorlatra és az ismereteimre támaszkodtam ez ügyben. Később jött az OKM-től egy hivatalos értesítés, hogy a négy intézményegységből csak három kapott támogatást. A két iskola és a gáborjáni óvoda. A szentpéterszegi óvoda az idén nem kapott támogatást. Ekkor visszanéztem a törvény, amire hivatkoztak, abban az volt, hogy létszám arány adatok miatt nem kapott támogatást, ez a tény. Én ezt vállalom is. 

Cs. Balogh Gyula: Lett egy téves következtetés levonva. Így van?

Keresztesi Anikó:  Igen. De ennek még nincs végkimenetele. Öt éven belül bármikor ellenőrizhetik. 

Cs. Balogh Gyula: Jött egy levél, amiből kiderült, hogy az óvoda nem nyert. Le lett vonva egy téves következtetés, ez tovább lett adva a Jegyző Nő fele. Én ezt hallottam. Tovább ment ez a téves következtetés Jegyző Nő fele, tőle pedig a testület felé. Nyílván nem szándékos hiba történt, csak téves következtetés lett levonva, és ez így végigment. Én nem feltételezek senkiről szánkédosságot. Ez az ügy fel lett fújva. Ezt csak tisztázni szeretném, hogy innen indult, természetesen mindenki követ el hibát, még én is. Nem kívánok én ezzel fejet venni, csak, hogy szembesüljön minden képviselő, hogy ez hogyan történt. Tehát a létszám a 15 % el nem érése miatt zárták ki az óvodát, nem a bizonylatolás miatt,  ha jól tudom. 
Keresztesi Anikó: Hivatalosan. Azt én még  nem mondanám, hogy le van zárva, mert öt éven belül bármikor ellenőrizhetik, és ha hiányosság van vissza, kell fizetni az egész támogatást. Akkor mi lesz? 

Bereczkiné Balogh Erika: Ez még nem aktuális. 

Kun Sándorné: Egy rövid kiegészítést szeretnék tenni. A HHH-s gyerekeknek nevezem, mert tudjuk, hogy ez mit jelent, ezek után a gyerekek után, amit a statisztikában leadunk minden év október 15-én ott kell szerepeltetni, hogy hány fő a létszámunk és ebből mennyi a HHH-s gyerek és ez után állapítják meg az IPR pénzt. A HHH-s gyereket úgy tudom megállapítani, hogy kikérem a hatósági bizonyítványt, Hencdiádról, Váncsodról, Péterszegről. Ez a dolog nekem új volt, mert pont abban az időszakban nem voltam itt, amikor ez bejött. Nekem is tanulni kell. A statisztikai létszám alapján tudom megkérni az IPR pénzt. Az idei létszámban 53 gyerek után lejelentettem 13 gyereket, aki HHH-s a hatósági bizonyítványok alapján. Ezek után elkezdtem keresni, a régebbi hatósági bizonyítványokat, mi alapján vannak rendszerezve. Ekkor derült ki, hogy tavaly 46 gyerek volt a statisztikában és 7 gyerek volt leadva, mint HHH-s. Amikor ezeket a statisztikákat összeraktam, akkor láttam, hogy négy gyerek, aki tavaly is járt óvodába és az idén még megkértem a hatósági bizonyítványt, hogy azok HHH-s gyerekek. A feltétel tavaly is ugyan az volt, mint most, ami azt jelenti, hogy nem hét gyereket, hanem 11 gyereket kellett volna lejelenteni HHH-ba. 
Olajos Mihály: Abban az esetben, ha kikérik az igazolást az adott település jegyzőjétől. Ez nem történt meg így lett 7 gyerek a 11 helyett. 

Kun Sándorné: Így van.

Kovács Imre: A tornateremmel kapcsolatban Balogh Gyulának igaza van, ez azért lett megállapítva 16-22 óráig, hogy az általános iskolások is tudjanak sportolni. Mert, ha együtt van a felnőttekkel, akkor ők ott már labdába nem rúgnak. Azért lett 16-18-ig az iskolások részére, és után pedig felnőttek részére 18-22 óráig. A tévedéssel és annak továbbadásával kapcsolatban, annyit mondanék, amint Igazgató Nőnek is mondta, hogy a pletykáknak nem hisz, akkor ezt a téves információt neki sem kellett volna továbbadni. Az másik dolog, hogy aki ezt az információt kapta, neki is ellenőriznie kellett volna, mielőtt tovább adja. Ezek így mentek tovább, pletyka szinten.  Akik le lettek váltva, azokkal kapcsolatban kértem a Jegyző Nőtől, hogy hagyjuk abba, le lettek váltva, túltette mindenki magát már ezen, ne sározzuk azokat, akiket leváltottak. Hibáztak. Ő is mi is hibázhatunk. Valószínűleg senkis sem lesz mindig abban a pozícióban, amiben most van. Én annyit javaslok, hogy zárjuk le ezeket a fejezeteket és ne foglalkozzunk ezzel, hogy 10 e Ft-ot nem jól számolt el, meg ez meg az a másik dolog.  Nem az Igazgató Nő váltotta le az óvodavezetőt, hanem az előző igazgató, és annak az indoklása alapján, ahogy olvastam, az igazgató úr azért váltotta le, mert a takarékban lévő pénzekkel nem tudott elszámolni, számlával, semmi köze nem volt a többi munkájának ehhez köze.  Annyi szeretnék még megkérdezni, az Igazgató Nőtől, hogy ebben az iskolában a hőmérséklet hány fok körül szokott lenni télen, mert úgy hallom, hogy elég hideg van, mert vannak gyerekek, akik fáznak, amikor az ebédre várnak a bejárati ajtónál elég hűvös van. A tornaterem öltözőjében is, ahol öltöznek, milyen a hőmérséklet? Az én fiam is odajár, de nem panaszkodik, mert ő nem fázós. Mástól hallottam, hogy vannak, akik fáznak.
Keresztesi Anikó: A termosztát 20 fokra van beállítva, aminek a hőérzékelője a tanáriban van, ahol jóval kevesebbet van szellőztetve, mint egy tanteremben. Éppen ezért ritkábban is kapcsol be és ennek biztos, hogy vannak olyan következményei, hogy időközönként hűvösebbet érzékelünk a tantermekben. Bár volt többször is, hogy Harasztosi Jenő jött és nézte, hogy tényleg meg van-e a tantermekben a kellő hőmérséklet Az biztos, hogy igaz, hogy reggel melegebbnek tűnik, de délutánra már hűvösebbnek érződik a hőmérséklet.  Azt tény, hogy már mi is megállapítottuk, hogy az alsósoknak 40 percet hideg széken végigülni nem egészséges, ezért javasoljuk, azoknak a gyerekeknek, akik érzékenyebbek, hogy párnát hozzanak a székre. Tudom, hogy költségtakarékossági szempont is vezérli a fenntartót, amikor esetleg ránk szólnak, hogy ne legyen meleg, takarékoskodjunk a fűtéssel. De ez a gyerekek egészségromlásához nem vezethet. Ha bevállalja a fenntartó, hogy lehet melegebb, én nagyon szívesen állítok a termosztáton.
Olajos Mihály: A tantermekben van hőmérő?

Keresztesi Anikó: Természetesen, minden tanteremben van. 

Olajos Mihály: Milyen a hőmérséklete a tantermeknek?

Keresztesi Anikó: Ahol jobb a szigetelés ott 20-21 fok van, ahol kevésbé ott pedig 19 fok. A tornaterem nyitva tartását azért jegyeztem meg, mert én mióta elvállaltam ezt a posztot, azóta nagyon ritkán megyek haza fél hat előtt, általában a fél hetes busszal szoktam hazamenni, és mikor én elindulok, még ott látom a tanítványaimat a tornateremben. 

Kovács Imre: Ez a szülő felelőssége. 

Olajos Mihály: Ennek az eldöntés, hogy hány óráig legyen a gyerek a tornateremben, én úgy gondolom, hogy az iskolának és az iskola igazgatójának van jogosultsága és ezt le kell szabályozni, hogy a felsősök és az alsósok meddig maradhatnak. De ez legyen az iskola feladata, és aki felügyel a tornaterem nyitva tartására, azzal ezt közölni kell, és ő figyelni fogja a gyerekeket, hogy meddig maradhatnak. A tornaterem bérbeadásával kapcsolatban is felmerültek kérdések. Erről legyen szíves már egy pár szót mondani.

Keresztesi Anikó: Ezt nem írtam bele a beszámolómba, mert én ezt nem kérhettem a volt igazgatótól számon, ez a fenntartó feladata lett volna, de gondolom későn jutott a dolog a tudomásukra. Én rákérdeztem a volt vezetőre, és kiderült, hogy volt 5-6 alkalom, amikor bérbe lett adva az újfalusi 2. sz. Általános Iskola tornatanárának. Volt egy igazgató úr által megszabott ár, és ezt az 5-6 alkalmat befizették neki. Megállapodást én nem láttam, nem találtam róla. Ő beszámolt a fenntartó felé és be is fizette a maradék összeget a pénztárba. Amit akkor átvette a bérleti díjat, azt akkor nem fizette be az önkormányzat pénztárába, hanem olyan jellegű kiadásokra költötte, mint, például az udvaron lévő padok lefestésére, apróbb javításokra. Ezekről volt számla, ami megmaradt, azt pedig befizette a pénztárba. 

Balogh Gyula: Azt azért tegyük már mellé, hogy most fizette be mikor ez kiderült. Ha nem kérdezzük meg tőle, akkor kis sem derül. 
Keresztesi Anikó: Kellene lennie egy dokumentációnak a pénzkezelési szabályzatnak. Mi részben önállóak vagyunk ezért ez a szabályzat a fenntartó részéről van. Nálunk ilyet nem találtam, azt, hogy Bukus Péter ebbe mennyire tekintett bele azt én nem tudom. Célszerű lenne az iskola részére is egy ilyen szabályzatot átadni, hogy mindenki tisztában legyen a benne lévőkkel. 

Olajos Mihály: Mivel az iskola nem önálló intézmény, ezért pénz nem lehet ott, ezért felesleges leszabályozni, hogy hogyan kellene. Természetesen annyira önállótlan volt az iskola, hogy ilyet nem tehetett volna, hogy ő bérleti díjat szed anélkül, hogy a fenntartónál jelzi, hogy van ilyen igény és kiadhatná a tornatermet, mennyiért. Mint, ahogy az Idősek Klubja vezetője ezt kezeli és rendezi, ad róla számát. Ez egy feketén bevételezett pénz volt, és azt, hogy az igazgató úr ezt hova költötte, nem közölte senkivel, a maradék összeget a páncélszekrényben tárolta. Most amikor számon lett kérve, akkor hozta át és fizette be a pénztárba. Ez abszolút szabálytalan volt. 
Kovács Imre: Visszakanyarodnék a tornateremre, hogy oldjuk meg azt, hogy 16-18 óráig tényleg a gyerekek sportoljanak. Az intézményekhez visszatérve, pedig látszik, hogy évek óta igen nagy átláthatatlan, elburjánzott vezetés volt, mert választás után rá kellett jönni, hogy szinte minden intézmények a vezetője le lett váltva, sehol nem működtek a dolgok úgy, ahogy kellett volna. Azt, hogy az igazgató úr milyen szabályszerűen váltotta le az óvoda vezetőjét, akkor leválthatta volna az igazgató nő a szülőket, hogy gyűjtik az osztálypénzt és nem számolnak el vele. Ahhoz nem is volt köze az igazgatónak, amit a Takarékszövetkezetben gyűjtöttek. Az osztálypénzzel nem neki kell elszámolni, amit a szülők szednek, hanem a szülőknek. Az igazgató is, hogy kiadta a tornatermet, abból látszik, hogy itt nem úgy mentek a dolgok, sok-sok idő óta, ahogy kellett volna. Ebből, hogy kik a felelősek, megint lehetne tovább ragozni akár meddig. 
Keresztesi Anikó: Ehhez csak annyit szeretnék hozzáfűzni, nálunk is van osztálypénz, de én nem szedek osztálypénzt, mert én, mint pedagógus nem szedhetek. Ezt a szülők kezelik, mert az megint más, amikor szülő, szülővel számol el. De ilyenkor, amikor egy korábbi vezető átadott neki egy pénzeszközt, ami a takarékban volt, és úgy adta át neki, mint vezetőnek, hogy ez egy korábbi megtakarítás, itt van és kezeld, akkor onnantól kezdve az már az ő felelőssége. 

Kovács Imre: Leírta az igazgató úr, hogy arra költötte, amire kellett, csak számlával nem fedte le. A vezető óvónő leváltásban ez volt az indok, hogy nem tudott elszámolni ezzel a pénzzel. Nem vizsgálata felül?

Dr. Juhász Marica: Mikor, hogyan lehet felülvizsgálni egy elköltött pénzt, amikor nem tudja bizonyítani, hogy hova költötte? Minden, amit a gyerekek jogán szed, az, az óvoda pénze és ezzel köteles elszámolni, mert ezt a szülők azért adják, hogy a gyerekeknek jobb körülményei legyenek. 

Kovács Imre: Nem volt tisztázva, hogy kinek, mi a feladata ilyen esetben. Mindenki saját szakállára tevékenykedett, ahogy ő jónak látta. Ezeket felülről kellett volna leszabályozni, hogy kinek, mi a hatásköre, mi a feladata. Ha ezek nincsenek meg, akkor saját szakállára végezte a dolgát.
Dr. Juhász Marica: Egy vezetőnek tudnia kell, hogy mi a feladata. Mindenkinek van munkaköri leírása, és tudnia kell, hogy milyen vezetői jogosítványokkal élhet. Az óvodában Nagy Sándorné is kiadta bérbe az óvodát vizsgáztatásra, mint Bukus Péter a tornatermet a fenntartó tudta nélkül. Mind a két vezető ugyanezt megtette. Abból bevétele az önkormányzatnak nem származott. 
Bereczkiné Balogh Erika: A hiányosságok, amik megvannak, azokból le lett vonva a konzekvencia, Nagy Sándorné le lett váltva, Bukus Péter igazgató lemondott, ezek után túl kellene lépni ezeken. Mert ezek a dolgok egy kicsit régebbi időre tekintenek vissza, ez nem 1-2 éves probléma, hanem úgy gondolom, hogy akár 10 éves nem megfelelő vezetői irányításnak a következménye. Volt előtte egy jegyző, és az ő kötelessége lett volna, mint fenntartó képviselője, hogy igen is tartsa be a törvényességet, és figyeljen ezeknek a vezetőknek a munkájára. Volt közvetlen felettesük, azt, hogy ő nem kérte számon ez a régi vezetőnek a hibája is. Most már, hagyjuk abba ezeket a sárdobálásokat, zárjuk le ezeket. Próbáljunk előre tekinteni és a törvényes működést megpróbálni megteremteni. 

Cs. Balogh Gyula: Nekem erről más a véleményem, ez nem sárdobálás, hanem a dolgok tisztába rakása. Ezt nem ártott elmondani, mert mindenféle téves információk mennek ki a faluba. Ami elhangzik testületi ülésen, és jegyzőkönyvbe kerül, azt gondolom már nem lehet elferdíteni. Én jónak tartottam, hogy ezek felszínre kerültek, és megbeszéltük. Azzal egyet értek, hogy le kell zárni, de ez nem sárdobálás, itt a tények hangzottak el. 

Kun Sándorné: Ugyan ezt akartam elmondani, hogy oly rövid volt az idő Igazgató Nőnek is és nekem is, mióta mi beálltunk dolgozni, és úgy gondoltuk, mind a ketten, hogy azokat a tényeket próbáltuk, felfedni, vádaskodás nélkül, ami volt, hogy mindenki szembesüljön ezzel, ami volt. De mi részünkről semmi más nem állt szándékunkba.
Olajos Mihály: Van-e kérdés? Amennyiben nincs, kérem a testület tagjait, hogy kézfeltartással jelezzék, ha elfogadják az Általános Iskola beszámolóját. 

A Képviselő-testület 7 fő egyetértésével a következő határozatot hozta. 

137/2010. (XII .15.) Önk. számú

H A T Á R O Z A T

Szentpéterszeg Községi Önkormányzat Képviselő-testülete úgy határozott, hogy az  Általános Iskola Óvoda, Bölcsőde és Alapfokú Művészetoktatási Intézmény Szentpéterszeg- Általános Iskola  2010. évi működéséről szóló beszámolóját elfogadja.

Határidő: azonnal

Felelős: Olajos Mihály polgármester
5. napirendi pont: Az Általános Iskola Óvoda, Bölcsőde és AMI Szentpéterszeg- Pedagógiai Program módosítása. 

Olajos Mihály: Az írásos anyag kiküldésre került, Keresztesi Anikónak van-e kiegészíteni valója? 

Keresztesi Anikó: Törvényi lehetőségünk volt arra, hogy felvessük a tantestületnek, azt a kérdést, hogy vissza szeretnének-e térni a korábbi gyakorlathoz, ami régen volt, hogy a szöveges értékelés helyett osztályzattal értékeljenek. Sok éven keresztül több fórumon azt mondták, hogy mennyire jó ez a szöveges értékelés, de több éves tapasztalatunk az, hogy nem igazán tudják reálisan értékelni a szülők ez alapján a saját gyermeküknek a tudását. Teljesen azt láttam, hogy a gyermek fejlődését csak a pedagógusra bízták. Ez a törvényi lehetőség, adott nekünk arra egy régi-új megoldást, hogy az osztályozást lehessen visszaállítani második évfolyam végétől, nem felmenő rendszerben, hanem azonnal alkalmazni. A tantestület a nyitó értekezleten úgy döntött, hogy szeretne erre visszatérni, és ennek megfelelően az elődöm beterjesztette, hogy eltérhessünk a pedagógiai program szerinti értékeléstől, és ezt határozatban a testület elfogadta. Most ezért terjeszteném elő a módosítást, a jogszabályi előírásoknak megfelelően próbáltam ezt megtenni. 

Olajos Mihály: Van-e ezzel kapcsolatosan kérdés? Amennyiben nincs, kérem a testület tagjait, hogy aki egyetért a Pedagógiai Program módosításával, azt kézfeltartással jelezze. 

A Képviselő-testület 7 igen szavazattal a következő határozatot hozta.

138/2010. (XII .15.) Önk. számú

H A T Á R O Z A T

Szentpéterszeg Községi Önkormányzat Képviselő-testülete megtárgyalta az Általános Iskola Óvoda Bölcsőde és AMI Szentpéterszeg- Pedagógiai Program módosítása című előterjesztést és a következő határozatot hozta.

Szentpéterszeg Községi Önkormányzat Képviselő-testület úgy határozott hogy jóváhagyja az Általános Iskola Óvoda Bölcsőde és AMI Szentpéterszeg- Pedagógiai Program módosítását az alábbiak szerint:

4. Magasabb évfolyamra lépés feltételei c. fejezet megfelelő része:

A 64. oldal 2. bekezdésének helyébe a következő lép:

Az 1. évfolyamon a tanuló csak akkor utasítható évfolyamismétlésre, ha a tanulmányi követelményeket az iskolából való igazolt és igazolatlan mulasztások miatt nem tudta teljesíteni. 

A második évfolyam év végétől az évfolyamismétlés eldöntése a pedagógus illetve a nevelőtestület kizárólagos döntése lesz, melyhez nem szükséges a szülő beleegyező nyilatkozata.

Az idegen nyelv tanulásának első évében megszűnik az elégtelen osztályzás tilalma.

A 64. oldal 4. bekezdése helyébe a következő lép:

Az első évfolyamon félévkor és év végén, a 2. évfolyamon félévkor szöveges értékelést kapnak a tanulók, melyben megjelöljük a fejlesztendő területeket, amelyeket a következő évfolyamon erősíteni kell. 

A 4. fejezet többi bekezdése változatlan marad.

5.  Az iskolai beszámoltatás, az ismeretek számonkérésének követelményei és formái; továbbá a tanuló teljesítménye értékelésének és minősítésének formái c. fejezet megfelelő része:

A 67. oldalon a Közoktatási törvény 70. §-a alapján az osztályzatok, minősítések részének szöveges értékelési része a következő:  ezen bekezdése helyébe a következő lép:

Az első évfolyamon félévkor és év végén, valamint a 2. évfolyamon félévkor szöveges értékelést alkalmazunk.

Második évfolyam év végétől a tanulók osztályzattal történő értékelése félévkor és év végén a heti óraszám + 2 elv alapján történjen. 


6.2 Szöveges értékelés 

 72. oldal 3. bekezdés  helyébe a következő lép: 

  Az alsó tagozaton - az első évfolyamon félévkor és év végén, valamint második évfolyam félévkor – tanítóink szöveges értékelés készítenek, a tanulók tudásszintjéről, a tanuló tanulmányi munkához való hozzáállásáról.

Szöveges értékelés módjai:

 Az alsó tagozaton – az első évfolyamon félévkor és év végén, valamint máso​dik évfolyam félévkor- minden tanulóról szöveges értékelések készülnek tantárgyanként. 

 Második évfolyamtól:

- Havonta a haladási naplóba minden tanuló érdemjegyet kaphat tantárgyanként.

-  Második évfolyamon félévkor a tantestület által elfogadott értékelési lapon, a tanuló fejlettségi szintjét jellemző fogalmak aláhúzásával történik az értékelés. Az értékelőlap megegyezik a tájékoztató füzettel.

- 1. évfolyam végén értékelést készítenek tanítóink, amelyben tantár​gyanként részletesen értékelik a tanuló éves teljesítményét.

 Összegzésként a következő minősítést kaphatják a tanulók:

	Gáborján
	Szentpéterszeg

	Kiválóan teljesített
	Kiváló

	Jól teljesített
	Jó

	Megfelelően teljesített
	Megfelelt

	Felzárkóztatásra szorul
	Fejlesztésre szorul

	………………… tantárgyakból dicséretet érdemel

………………… tantárgyakból felzárkóztatásra szorul.


Az év végi szöveges értékelés a bizonyítvány mellékletét képezi

Határidő: azonnal

Felelős: Keresztesi Anikó Mária igazgató 
6. napirendi pont: Általános Iskola Óvoda Bölcsőde és AMI Szentéterszeg – óvoda 2010. évi működéséről szóló beszámoló. 

Olajos Mihály: Az írásos anyag kiküldésre került. Kun Sándornénak van-e kiegészíteni valója?

 Kun Sándorné: Nincs.

Olajos Mihály: Van-e kérdés? 

Kovács Imre: Hallottam, hogy most már le van zárva a bölcsőde és az óvoda közötti átjáró ajtó. Ez nem tudom milyen megoldás, egy vezetőnek tudnia kell, olyan vezetési technikát alkalmaznia, hogy nem bezárom az ajtót, hogy ne járjanak össze a dolgozók, hanem más megoldást találok. Ez a vezetőnek a feladata.
Kun Sándorné: Az átjáró bezárásának a koncepcióját azt nem én alkottam meg, hanem az előző vezető. Csak annyi volt a különbség, hogy minden dolgozó betartotta, azt a szabályt, amikor az előző vezető azt mondta, hogy nem szabad átmenni a bölcsődébe. Ezt mindenki tudomásul vette. Most az volt a helyzet, hogy nem tartották be egyes dolgozók, hiába lett elmondva, hogy ugyanazok a szabályok érvényesek, mint eddig.  Nem arról volt szó, hogy egy-két percre nem lehet átmenni, de már amikor már fél órákat töltöttek ott, akkor ha másként nem lehetett, akkor be lett zárva. 
Olajos Mihály: Gondolom ez még egészségügyi okokból is jó megoldás. A bölcsődének van külön bejárata, ezt előírja a szakhatóság. 

Kun Sándorné: Ma volt ÁNTSZ ellenőrzés a bölcsődében és éppen az volt a legelső kérdése az ellenőrnek, hogy az átjárás megoldott-e, hogy zárva van-e az ajtó. Én elmondtam, hogy igen, azért van külön bejárat, hogy csak a hivatal udvaráról lehet megközelíteni. 

Olajos Mihály: Van-e még kérdés? Amennyiben nincs, kérem a testület tagjait, hogy kézfeltartással jelezzék, ha egyetértenek az óvoda beszámolójával.

A Képviselő-testület 7 igen szavazattal a következő határozatot hozta.

139/2010. (XII .15.) Önk. számú

H A T Á R O Z A T

Szentpéterszeg Községi Önkormányzat Képviselő-testülete úgy határozott, hogy az  Általános Iskola Óvoda, Bölcsőde és Alapfokú Művészetoktatási Intézmény Szentpéterszeg- Óvoda  2010. évi működéséről szóló beszámolóját elfogadja.

Határidő: azonnal

Felelős: Olajos Mihály polgármester

7. napirendi pont: Szentpéterszeg Községi Önkormányzat Szervezetis és Működési Szabályzatának módosítása
Olajos Mihály: Jegyző Asszonynak van-e kiegészíteni valója?

Dr. Juhász Marica: Kiegészíteni valóm nincs. Az Ügyrendi Összeférhetetlenségi és Vagyonnyilatkozatokat Vizsgáló Bizottság megtárgyalta az SZMSZ-t és a javaslatokat megtette. Én javasolnám, hogy az ő általuk tett módosító javaslatokat tárgyalja meg a testület. Ha ezeket jóvá, hagyja a testület akkor a módosítás része lesz a Szervezeti és Működési Szabályzatnak.

Olajos Mihály: Tehát az alap SZMSZ-t és a módosítási javaslatokat kell egyeztetni.  A bizottság javaslatai a következők: III. fejezet 8. §  (2) bekezdése. 
Cs. Balogh Gyula: Nekem annyi észrevételem lenne, mielőtt elkezdjük, ha van ami a változtatás kapcsán törvénysértő, visszadobja a Közigazgatási Hivatal, azt a Jegyző Nő észrevételezze, mert ha esetlegesen valami változtatás törvényértő, akkor azt fölösleges beadni, mert úgy is visszadobják. Még egyszer át kell nézni, ha visszadobják, de jobb lenne, ha úgy menne át, hogy törvényesen.
Kovács Imre: Ki dobja vissza?

Cs. Balogh Gyula: A felügyeleti szerv. 

Olajos Mihály: A Közigazgatási Hivatalnak a törvényességi észrevételezéshez jogosultsága van. Tehát ha ezt ott átnézik és törvénysértést találnak benne, azt visszaküldik és újra kell tárgyalni. 

Bereczkiné Balogh Erika: Cs. Balogh Gyulának ezt most felesleges volt mondani, mert ott volt végig a Jegyző Nő és közösen megbeszéltük, konszenzusra jutottunk, a különböző pontok módosításakor és volt olyan, amikor Jegyző Nő észrevételezte, és akkor a szerint fogadtuk el a változtatást. Én szerintem úgy fogadtuk el. 
Cs. Balogh Gyula: Természetesen ott voltam, de azóta a Jegyző Nő esetlegesen átnézhette  a módosított SZMSZ-t és utána nézhetett a törvénynek és lehet, hogy észre vett olyan dolgokat, mi nem fog átmenni. Azt ne felejtsétek el, mi csak előterjesztést tettünk, ezt a testület fogja elfogadni. Szerintem ez jogos felvetés. Ritkán szólók de akkor annak súlya van, nem szólok hozzá ötször, tízszer. De azt, ami törvénysértő azt ne tegyük bele. 

Bereczkiné Balogh Erika: Ez természetes, itt a Jegyző Nő és akkor szól, ha ilyen lenne. 

Olajos Mihály: III. fejezet 8. §  (2) bekezdése: ami azt mondja, hogy az ülés előtt legalább 3 nappal kapják kézhez az anyagot. E helyett van egy javaslat, hogy ez legyen legalább 3 munkanap, illetve a bizottság elnökei pedig az ülés előtt 5 munkanappal előbb. Ehhez van egy észrevétel Jegyző Asszony részéről, hogy ez nem tartható minden esetben. Ezt így nem kívánnánk beletenni, mert a három nap nem azt jelenti, mint a három munkanap. 

Dr. Juhász Marica: Azt öt munkanap az már egy hét, ahogy befejeztük az előzőt, még el sem tudjuk kezdeni a következőt és már ki is kellene küldeni. Itt nagyon nagy átfedések lesznek, hogy ezt a hét napot én nem fogom tudni tartani minden estben. 

Olajos Mihály: Ha ezt az SZMSZ-be bevesszük akkor azt kötelező lesz betartani. Felesleges olyan szigorítást, olya dolgokat betenni, amit eleve látunk, hogy nem tudjuk betartani. Én úgy gondolom, hogy a testületi tagok, a mellett, hogy van más munkájuk is és nem főállású képviselők azért az ülés előtt három nappal ha megkapják az anyagot akkor van ideje ezzel foglalkozni. 

Bereczkiné Balogh Erika: Ezt nem véletlenül tettük bele, mert gondoljuk bele, ha pénteken megkapjuk az anyagot, hogy hétfőn testületülés lesz, és a bizottság elnöke úgy gondolja, hogy bizottság megbeszélést szeretne tartani, akkor hétvégén üljenek össze. 

Dr. Juhász Marica: Soha nem volt ilyen, hogy pénteken küldtem ki a meghívót és hétfőn volt az ülés. 

Bereczkiné Balogh Erika: Elvileg megtörténhet. Éppen ezrét tettük bele azt, hogy három munkanap legyen. Illetve a bizottsági elnököknek 5 munkanap, hogy legyen idő összehívni a bizottságot ha szükség lesz rá, hogy a  bizottság a napirenddel kapcsolatban az állásfoglalását kialakítsa. Mindenki dolgozó ember és nem biztos, hogy azonnal tud az a bizottsági ülésre rohanni. Ezért tettük bele ezt a két időpont módosítást. 

Cs. Balogh Gyula: Én nem zárkózom el attól, hogy több legyen a felkészülési idő. Volt egy olyan pont, hogy nem kívánunk bizottsági ülésen átbeszélni minden egyes dolgot. Ebben egyet értettünk. Nem lesz itt olyan sok bizottsági ülés. Hat bizottsági ülést ír elő a törvény. 

Olajos Mihály: Én úgy gondolom, hogyha ennek a gyakorlati oldalát nézzük, feltételezni azt, hogy pénteken küldjük ki az anyagot és hétfőn lesz az ülés ez az a kategória, ami meg sem történt de már feltételezzük. Eddig sem volt rá példa, ezek után pedig tudatosan nem fog előfordulni. Mert felhívtátok rá a figyelmet. 
Dr. Juhász Marica: A meghívót a napirendi pontokkal el tudom előbb küldeni, így el lehet dönteni, hogy valamivel kapcsolatban kell-e bizottsági ülést tartani. De az előkészített anyagot nem biztos, hogy el tudom küldeni 5 nappal előbb, de nyílván ha kész van akkor természetesen lehet előbb. 
Kovács Imre: Én sem ragaszkodom mindenképpen ahhoz, mert képtelenség, hogy betartsad a határidőt, akkor elfogadom. De ha van rá mód, és lehetőség akkor legyen előbb kiküldve, hogy több időnk legyen rá, hogy átnézzük. 

Olajos Mihály: Ezzel maximálisan egyet értek, és ez nem azt jelenti, hogy ha kész van az anyag akkor nem küldjük ki előbb. 

Bereczkiné Balogh Erika: Legalább a meghívót kapjuk meg előbb, hogy tudjunk rákészülni. Akkor így módosítsuk, hogy a meghívót kapjuk meg előbb. 

Olajos Mihály: Javaslom, hogy ezt hagyjuk meg az eredeti változat szerint, hogy három nappal előbb, és a meghívót pedig az elnököknek még hamarabb.  

Dr. Juhász Marica: Csak akkor tegyük fel szavazásra, ha változik valami. 

Olajos Mihály: 9. §. (3) bekezdése: Halasztást nem tűrős sürgős esetekben a meghívó egy nappal az ülés előtt is kiküldhető, ilyen esetekben a napirend anyagának a meghívóval való kiküldése is mellőzhető. De azt, az ülés kezdete előtt ki kell osztani, melyben ki kell térni a sürgősségi okra. Sürgős esetekben az ülésre történő meghívás szóbeli,  távbeszélő módon is történhet. Ez az eredeti szövet, ehhez van egy javaslat, hogy ezt vegyük ki, mert ha a meghívót kiküldjük az anyagot is küldjük ki. Ez a módosítás lehetséges, tehát kérem a testület tagjait, aki ezzel a módosítással egyetért azt kézfeltartással jelezze. A Képviselő-testület 7 igen szavazattal jóváhagyta a módosítási javaslatot. A képviselő-testületi ülés meghívójában az alábbi sorrendet kell betartani. – jelentés a lejárt határidejű határozatok végrehajtásáról, ezt szeretnék kiegészíteni a következővel: polgármesteri beszámoló az előző testületi ülés óta eltelt eseményekről. Ezt a múltkor már megbeszéltük, azt mondtuk, hogy igen. Kérem, aki ezt a módosítást elfogadja azt kézfeltartással jelezze. A Képviselő-testület 7 igen szavazattal jóváhagyta a módosítási javaslatot. 10 § (3) bekezdés: A tárgyalásra felvett napirend(ek)nek a /2/ bekezdés szerint kiosztott anyagát az érintett bizottság(ok)nak lehetőleg a képviselő-testületi ülés előtt - rendkívüli bizottsági ülésen - meg kell tárgyalni. Ha erre nincs mód, a bizottság elnöke kezdeményezheti a napirend tárgyalása előtti szünetben bizottsági rendkívüli ülés összehívását, ha a határozathozatalhoz szükséges létszám biztosított. Ezt nem tennétek kötelezővé, hogy a bizottság minden napirendi pontot megtárgyaljon. Az lenne a kiegészítés, hogy amely esetekben a bizottság elnöke ezt szükségesnek tartja. Ezt felesleges írásban rögzíteni, mert a bizottság úgy is azt a napirendi pontot veszi fel, amelyiket akarja. Ezt sem tárgyalnánk. 12. §. (2) bekezdés: 
A képviselő-testület ülése előtt közmeghallgatást kell tartani. e) pontja:  ha a választójoggal rendelkező lakosság 1 %-a az ügy tárgyának megjelölésével kéri. Ez az 1 % nagyon kevés, 9 embert jelent. Javaslat 10 %-ra emelni. De ezt ki is lehet venni. 

Dr. Juhász Marica: Azt javaslom, hogy ezt vegyük ki a törvényben ez benne van.

Kovács Imre: A 10 %-ot elfogadtuk.

Bereczkiné Balogh Erika: A törvény szabályozza.

Olajos Mihály:  13. § (1) bekezdés második része a polgármester előre meghatározott tárgykörben, illetőleg a vállalkozásokat a gazdasági szervezetek, valamint a község előtt álló jelentősebb feladatokat, a döntések előkészítésébe vonja be a szervezetek vezetőit. A javasolt kiegészítés: a Képviselő-testület előzetes jóváhagyásával. Mivel a testület folyamatosan benne van az önkormányzati munkában így én ezt szintén olyan dolognak tartom, ami felesleges. A gazdálkodó szervezeteket érintő dolgokat a testület úgy is tudja. Nem tudom mire gondolt a testület. Nem biztos, hogy a polgármester jogterét nem korlátozza.
Bereczkiné Balogh Erika: Nem korlátozza, szerintem ez kell, legalább információnk legyen ezekről a döntésekről. Miért ne kapcsolódna bele egy képviselő egy ilyen döntés előkészítésbe. Miért ne kapnánk erről felvilágosítást.
Olajos Mihály: Mire gondolsz?

Bereczkiné Balogh Erika: Ki mire gondolt ebbe a mondatba. Szerintem ezt vegyük bele. 

Olajos Mihály: Tehát a polgármester előre meghatározott tárgykörben. Amit a képviselő-testület dönt el. Ha előre meghatározott a tárgykör, nem ad hoc gondolok egyet és egyeztetek a vállalkozókkal. 
Dr. Juhász Marica: Ez így értelmetlen lesz, ha bele írjuk. 

Bereczkiné Balogh Erika: Rendben van. 

Olajos Mihály: Ez is egy felesleges dolog, mert a testület a polgármester mozgását próbálja korlátozni. De ennek nincs jelentősége, mert ami a vállalkozókat, helyi gazdákat érinti az mindenféle képen a testület hatásköre. Főleg, ha ez egy előre meghatározott tárgykör. Kapcsolattartás és együttműködés konkrét formáit, módszerét a képviselő-testület által e szervezetek pénzbeli és egyéb támogatások nyújtása esetén kötött együttműködési megállapodások tartalmazzák. 
Bereczkiné Balogh Erika: Még ez előtt van egy javaslat. 14 §. (1) bekezdés.

Olajos Mihály: Azt olvastam. 

Bereczkiné Balogh Erika: 14 §. (1) bekezdés:  Kapcsolattartás és együttműködés konkrét formáit, módszerét a képviselő-testület által e szervezetek nem köthető, hanem kötött  együttműködési megállapodások tartalmazzák. 

Dr. Juhász Marica: A bizottsági ülésen azt beszéltük, hogy nem kényszeríthetjük a civil szervezeteket együttműködési megállapodás kötésére.
Bereczkiné Balogh Erika: Akkor, ha bármilyen támogatást kap. Pénzbeli vagy egyéb támogatást. 

Dr. Juhász Marica: Ez úgy is benne lesz a költségvetésbe, hogy milyen összegeket adunk a civil szervezeteknek. 

Bereczkiné Balogh Erika: Én erre azt, mondtam, hogy nemcsak pénzbeli támogatás létezik, hanem egyéb támogatások is vannak. Egy civil szervezetet másként is lehet támogatni, nem csak pénzben, hanem különböző természetbeni támogatással. Ez volt az indokom. 

Olajos Mihály: Tehát a pénzbeli támogatást nyújtunk akkor egyértelmű, hogy meg is határozhatjuk egy konkrét feladatra a támogatást. Ennek nincs semmi akadálya, hogy ezt írásban is rögzítsük. De a nem természetbeli támogatást, például egy teremnek a kibérlését, vagy oda adását, vagy mire gondoltok.

Bereczkiné Balogh Erika: A Horgász Egyesületnek a horgásztó oda van adva. Az is támogatás, mert az önkormányzat tulajdonában van a terület, a Horgász Egyesület használja.

Olajos Mihály: Az nem támogatás. Az egy szerződés alapján van, írásban van rögzítve. A tónak a működését, üzemeltetést a Horgász Egyesületre rábízta az önkormányzat. Nem az önkormányzat fog halat vásárolni tavasszal, hogy legyen mit fogni a horgászoknak, hanem aki működteti, aki üzemelteti. Ezért köteles a tó vízminőségét szinten tartani, ha kell szivattyúzni bele, a tó környékét rendbe tartani. Ez egy kétoldalú megállapodás, ami írásban van rögzítve. 

Bereczkiné Balogh Erika: A támogatás az, lehet az iskolabusz használata,  egy helység használata, egy épület használata. Sok minden lehet. 

Olajos Mihály: Az írásos megállapodás ezt takarja. 

Bereczkiné Balogh Erika: Te csak a pénzről mondtad, aki pénzt kap. De azt mondtam, hogy a természetbeni támogatásnak is kell írásbeli megállapodás, együttműködési megállapodás.

Olajos Mihály: Semmi akadálya. Én úgy gondolom, hogy ha a civil szervezetnek szüksége van támogatásra, akkor írásbeli megállapodásban kell ezt rögzíteni. Kérem a testület tagjait, aki egyetért a módosítási javaslattal, azt kézfeltartással jelezze. A Képviselő-testület 7 igen szavazattal jóváhagyta a módosítási javaslatot. 23. §. e) pontját törölni.
Dr. Juhász Marica: Jelentkezések alapján az ülésen jelenlévő polgároknak rövid felszólalási lehetőség biztosítása. Ezt kivettük. 

Olajos Mihály: Aki ezzel egyetért, azt kézfeltartással jelezze. A Képviselő-testület 7 igen szavazattal jóváhagyta a módosítási javaslatot. 23 §. (4)-(5)-(6) bekezdésének javaslat ennek a törlésére. 23. §. (4) A képviselő-testület ülésén folyó érdemi munka hatékonyságának elősegítése, illetve a napirend(ek) tárgyalása időbeni elhúzódásának megakadályozása érdekében az alábbi - maximált - időtartamokat kell betarta(t)ni: előterjesztő szóbeli kiegészítése 2 perc, bizottsági elnök ügybeni tájékoztatása 5 perc hozzászólások: települési képviselő és tanácskozási joggal rendelkezők 3 perc, személyes érintettség vagy viszontválasz esetén hozzászólásra reagálás 1 perc a polgármester, az alpolgármester, a jegyző-kivéve az ülés vezetését- 5 perc időtartamban hozzászólhat. (5) bekezdés: A napirendhez való hozzászólás joga a képviselő-testület tagját csak a (4) bekezdésben megjelölt módon illeti meg. Ha az ülést vezető azt tapasztalja, hogy az ismételt hozzászólás a napirend érdemi tárgyalását nem segíti elő vagy attól eltér, a Szabályzat 21. §- a szerint jár el.
Ez mind az, ami a testületi ülés méltóságát szabályozza. Ha az ülés vezetője azt tapasztalja, hogy az ismételt hozzászólás a napirend érdemi tárgyalását nem segíti elő akkor így kell eljárni. (6) bekezdés: Az ülésen résztvevő bármelyik képviselő-testületi tag az érdemi munka hiányára utalással kezdeményezheti a napirend tárgyalásának lezárását, ha az ülés vezetőjének jelzett és a (4) bekezdés szerinti valamennyi első hozzászólás vagy személyes érintettség esetén a hozzászólásra való reagálás befejeződött. Az első hozzászólások befejeződéséről az ülés vezetője köteles meggyőződni és annak eredményét nyilvánosságra hozni. A kezdeményezés felől a képviselő-testület egyszerű szótöbbségű nyílt szavazással akkor dönt, amikor az ülés vezetője bejelenti az első hozzászólások befejeződését. Én azon a véleményen vagyok, hogy mindenféle képen kell, hogy az ülésen maga a testületi anyag, hogy haladjon, illetve lehetőséget kell biztosítani arra, hogy kordában tudjuk tartani a dolgokat. Nemcsak  polgármester feladatáról beszélünk, hanem, hogy a képviselő is ugyanilyen indítványt tehet, hogy érdemi munka hiányára utalással, kezdeményezheti a napirendi pont tárgyalásának a lezárását. Ami ezekbe benne van az szükséges. 
Bereczkiné Balogh Erika: Ez egyedül a te véleményed. Öt ember volt a bizottsági ülésen, és ez az öt ember ezt elfogadta. Ez egy bizottsági álláspont, nemcsak az én álláspontom. Ezt a bizottsági ülésen valamennyien támogatták.
Kovács Imre: Eddig nem is volt ilyen benne. Ez az én személyen ellen irányul úgy érzem mert, az utolsó testületi ülésen megszólított az  egyik régi képviselő úr, hogy szereptévesztésben vagyok. Attól függetlenül, hogy én nem értek valamit, és sokat kérdezek, és nemcsak felnyújtom a kezem, én nem azért beszélek, mert szerepelni akarok, hanem meg akarom érteni a lényegét a dolognak, hogy ne legyen ilyen 17 millió forintos beszállítói tartozás. 

Dr. Juhász Marica: Én nagyon szívesen, felkészítelek, a jog minden területéből. Mert ez tényleg hosszabb idő. Én úgy gondolom, hogy ne tartsuk fel a testületet. Megbeszélünk mindent, amikor időd van és a törvényeket is elmagyarázom neked. Mindenben segítek, ha kell.  
Kovács Imre: Elfogadom, de nekem az a bajom, hogy mindenáron félrebeszéljük a dolgokat, mert amiről én beszélek, tik azt félrebeszélitek. Én nem hagyom magam és utána ez azért húzódik jobban, jobban. Ez előző ülésen is megpróbáltam elkérni a közbeszerzés alkalmával a két pályázót. Erre mondta Tornyi Lajos úr, hogy szerepet tévesztettem, mert ezt már egy cég felülbírálta. Miért akarom én felülbírálni. Nem felülbírálni akartam, csak meg akartam győződni arról, hogy a két anyag mit tartalmazott. Kérdezem, ha ebben nem vehetünk részt, nem nézhetjük meg ezeket az anyagokat, akkor ott tartunk, hogy fel kell jöjjek azért, hogy felnyújtsam a kezem. Akkor ténylegesen nem kell hozzászólni.
Olajos Mihály: Ezek az anyagok nyilvánosak. Bármikor fel lehet jönni megnézni. A kérdés az, hogy itt kezdjük el boncolgatni, vagy pedig előzőleg, ha van egy kis szabadidő akkor feljössz és megnézed. Elfogadom, hogy  bizottsági ülésen a testületi tagot ezt elfogadták. De nem tudom, hogy mit gondolnak, hogy ez túl nagy hatalmat ad a polgármesternek, hogy kordában tartsa a testületi munkát. Vagy az a probléma, hogy a másik képviselő-testületi társunk is szólhat a másikra, hogy ennek már semmi értelme, és javaslom az ügy lezárását és szavazzunk. Úgy gondolom, hogy jogosultságot kell biztosítani minden egyes képviselőnek. A polgármesternek és a képviselőnek azt a fajta jogosultságát, akarjuk korlátozni, ami egy testületi ülés vezetésével, az ott folyó munka kordában tartásával foglalkozik. Ez nem egy új dolog, az elmúlt 20 évben mindenütt az önkormányzati törvényben ugyanígy benne van. A Parlamentben is szabályozva van. 

Bereczkiné Balogh Erika: Nem volt benne az előző SZMSZ-ben. Ne mondjál már ilyet. 
Olajos Mihály: Én nem az SZMSZ-be mondtam, azt mondtam, hogy az önkormányzati törvényben.

Bereczkiné Balogh Erika: Abban sincs benne. Percre leszabályozva, hol van benne?

Olajos Mihály: A képviselő-testületek munkájával kapcsolatosan biztos benne van, hogy hogyan kell egy testületi ülésnek lezajlania. 

Cs. Balogh Gyula: Én az ülésen is elmondtam, és egyetértettem azzal, hogy az időt vegyük ki. Viszont egy korlátot szabni kell. Lehet ez a korlát a polgármester, lehet az egy másik képviselő. Ezt minden képen meghagynám. 

Bereczkiné Balogh Erika: Nekem van egy átmeneti javaslatom, mert szerintem az Ötv. is lehetőségét ad arra, hogy bármely képviselő indítványozhatja, hogy ügyrendi indítványként, zárjuk be ezt a vitát és szavazzunk. Ha ezt a testület többsége megszavazza, akkor haladunk tovább. De akkor csak ennyit hagyjunk benn, és semmiféle időbeli korlátot nem tegyünk. Mert azzal vissza is lehet élni.  Korlátozza magát a testület. Bármelyik képviselő javasolhatja, hogy zárjuk le a vitát és szavazzunk benne. 
Olajos Mihály: A (6) bekezdés. Amit azt mondtál, hogy vegyük ki, az így szól. Az ülésen résztvevő bármelyik képviselő-testületi tag az érdemi munka hiányára utalással kezdeményezheti a napirend tárgyalásának lezárását, ha az ülés vezetőjének jelzett és a (4) bekezdés szerinti valamennyi első hozzászólás vagy személyes érintettség esetén a hozzászólásra való reagálás befejeződött..

Bereczkiné Balogh Erika: Az összetett mondta első felét hagyjuk meg. Kezdeményezheti a napirend tárgyalásának lezárását. Ezt a mondatot hagyjuk meg. A többi vegyük ki. 

Kovács Imre: A bizottságnak volt ez javaslata, mait elfogadott. Azt szavazzuk meg. 

Olajos Mihály: A kezdeményezés felől a képviselő-testület egyszerű szótöbbségű nyílt szavazással akkor dönt, amikor az ülés vezetője bejelenti az első hozzászólások befejeződését. Ez is benne van a (6) bekezdésben. Mi az amit kivegyünk ebből?
Bereczkiné Balogh Erika: Vegyük ki az időkorlátokat. 

Olajos Mihály: Szóbeli előterjesztés 2 perc. Most sem szóltunk az előterjesztőknek, hogy csak x perc áll rendelkezésükre. Amennyit muszáj neki hozzátenni, annyit tesz hozzá. De ha már túlzásba viszik akkor, nyílván szólni lehet, hogy ez le van írva, ezt már ne ismételje. 

Cs. Balogh Gyula: Az időkorlátot vegyük ki. Az összes többi dolgot hagyjuk benne. 

Bereczkiné Balogh Erika: Akkor javaslom, hogy mi maradjon benne. Az ülésen résztvevő bármelyik képviselő-testületi tag az érdemi munka hiányára utalással kezdeményezheti a napirend tárgyalásának lezárását. A kezdeményezés felett a képviselő-testület egyszerű szótöbbségű nyílt szavazással dönt. A többi részt vegyük ki.

Olajos Mihály: A (4) bekezdésre visszautal. Azt is meghagyjuk csak az időt vesszük ki.

Bereczkiné Balogh Erika: Nem hagyjuk meg. Minden vegyünk ki a (4) bekezdésből. 

Olajos Mihály: Ezzel egyetértek. 

Bereczkiné Balogh Erika: A (4) bekezdést kivesszük és szótöbbséggel határozunk, hogy megyünk tovább. 

Olajos Mihály: A (4) bekezdést, ha a maximált időt nem akarjuk rögzíteni, akkor felesleges a hozzá tartozó szöveget is megtartani. A (4) bekezdést vegyük ki teljesen. 

Bereczkiné Balogh Erika: Az (5) bekezdést is vegyük ki. Amit ez előbb mondtam, csak annyit hagyunk benne. Tehát a (4)-(5)-(6) bekezdést kivesszük és csak az, az egy mondat marad benne amit javasoltam. 

Olajos Mihály: Az (5) bekezdést nem javasolnám teljesen kivenni. Azt igen amiben visszautal a (4) bekezdésre, de a többi azt hagyjuk meg. Az ülést vezető, -ez nem biztos, hogy mindig a polgármester lesz- azt tapasztalja, hogy az ismételt hozzászólás a napirend érdemi tárgyalását nem segíti elő, vagy attól eltér, a szabályzat 21. §-a szerint jár el. Akkor vegyük ki a 21. §. is, márpedig ez fontos. 
Bereczkiné Balogh Erika: Akkor ez maradjon. A (4) bekezdés kimarad teljesen, az (5) bekezdésből pedig az csak a (4) bekezdésre való visszautalást töröljük A (6) bekezdésben csak az marad amit mondtam. 

Olajos Mihály: A (6) bekezdés: Az ülésen résztvevő bármelyik képviselő-testületi tag az érdemi munka hiányára utalással kezdeményezheti a napirend tárgyalásának lezárását, ha az ülés vezetőjének jelzett és a (4) bekezdés szerinti valamennyi első hozzászólás vagy személyes érintettség esetén a hozzászólásra való reagálás befejeződött. Az első hozzászólások befejeződéséről az ülés vezetője köteles meggyőződni és annak eredményét nyilvánosságra hozni. A kezdeményezés felől a képviselő-testület egyszerű szótöbbségű nyílt szavazással akkor dönt, amikor az ülés vezetője bejelenti az első hozzászólások befejeződését.
Bereczkiné Balogh Erika: Az ülésen résztvevő bármelyik képviselő-testületi tag az érdemi munka hiányára utalással kezdeményezheti a napirend tárgyalásának lezárását. A kezdeményezés felett a képviselő-testület egyszerű szótöbbségű nyílt szavazással dönt. Ennyi maradjon benne. 

Olajos Mihály: De azt el kell dönteni valakinek, hogy már nincs több hozzászólás. 

Kovács Imre: Az előbb azon vitatkoztunk, hogy az egyikőnk leállíthatja a másikunkat. Akkor aztán szavazás. Ezek után ki kaphat még szót? 

Bereczkiné Balogh Erika: Ez korlátozás.

Olajos Mihály: Nem arról van szó, hogy a testületi tagok fogják eldönteni, hogy kap-e a másik szót, vagy nem kap. Az ülésvezetőnek valami szerepének kell lennie. 

Harasztosi Gyula: Én azért fogadtam el akkor, hogy ezt a három bekezdést vegyük ki, mert ugyanezt szabályozza a 21. §. Ezek alapján nincs különösebb értelme ennek a három bekezdésnek, mert ezt leszabályozza a 21. §. 
Bereczkiné Balogh Erika: Igazad van. 

Olajos Mihály: A 21. §. nem arról szól, hogy parttalan vita van. 

Harasztosi Gyula: Benne van, hogy figyelmeztetheti a hozzászólót.

Olajos Mihály: Így van. Csak a napirenddel kapcsolatban tegye meg az észrevételét. A tanácskozáshoz nem illő másokat sértő. Ez egészen más dolog, mint amikor az ülés menetrendjéről beszélünk. Rendre utasíthatja, azt a képviselőt, aki méltatlanul viselkedik. A méltatlanság nem arról szól, hogy kétszer is hozzászólhat.  A (4)-(5)-(6) bekezdés a testületi ülésen folyó munkáról szól. A (6) bekezdés utolsó mondata lehet még kétes. – A kezdeményezés felől a képviselő-testület egyszerű szótöbbségű nyílt szavazással akkor dönt, amikor az ülés vezetője bejelenti az első hozzászólások befejeződését. Köteles az ülésvezetőnek meggyőződni. Ez pontosan annak az érdekét szolgálja, mert akkor belefojthatjuk a szót valamelyik képviselőbe, aki még eddig hozzá sem szólt.  Meg kell kérdezni, hogy van-e még valakinek érdemi hozzászólása. Ha ezt kivesszük, akkor belefojthatom a szót a képviselőbe. Annak eredményét nyilvánosságra hozni. Én ezt mindenféle képen benne hagynám. 
Bereczkiné Balogh Erika: Az utolsó mondat egy korlátozást tartalmaz, mert kizárja, hogy valaki egy bizonyos témához kétszer szóljon hozzá.  A kezdeményezés felől a képviselő-testület egyszerű szótöbbségű nyílt szavazással akkor dönt, amikor az ülés vezetője bejelenti az első hozzászólások befejeződését
Olajos Mihály: Nem azt írjuk bele, hogy az első hozzászólások befejezésével, hanem a hozzászólások befejezésével. Az első szót húzzuk ki. 

Bereczkiné Balogh Erika: Így jó.

Kovács Imre: Én azt akartam mondani, hogy ez én miattam jöttek be ezek a pontok, mert eddig ilyen nem volt. Akár szavazhatnánk úgy is, hogy egy témában csak kétszer adtok szót nekem. Akkor utána mehetünk tovább.
Olajos Mihály: Azt kivettük. 

Dr. Juhász Marica: Más önkormányzatoknál is szabályozzák a hozzászólásokat. 

Kovács Imre: Eddig itt nem volt ilyen.

Cs. Balogh Gyula: Élnék a lehetőséggel, hogy lépjünk tovább. 

Olajos Mihály: Akkor a módosításokkal, aki egyetért, azt kézfeltartással jelezze. A Képviselő-testület 6 igen 1 nem szavazattal elfogadta a módosítást. 25. §. Napirend előtti felszólalás. 

Bereczkiné Balogh Erika: Ezt kivettük. 

Olajos Mihály: 25. §. (2) bekezdése volt, az ami keverte a biztosítékot. Amennyiben az ülést vezető szerint a megjelölt tárgy nem minősül rendkívüli ügynek és ezért a napirenden kívüli felszólalás lehetőségét megtagadja, a képviselő igényéről a Képviselő-testület vita nélkül egyszerű többséggel dönt. A polgármestertől engedélyt kérhet. Én nem olvasok ilyet, hogy a polgármestertől kér engedélyt. Javítsuk arra, hogy jelentse be a szándékát, hogy napirendi előtt kíván felszólalni. Én ebben nem olvastam ilyet, hogy a polgármester adja meg az engedélyt.
Harasztosi Gyula: Az (1) bekezdés utolsó mondatában van benne, hogy az ülés vezető dönt. 
Cs. Balogh Gyula: Azt javasoltuk, hogy az egész 25. §. kivegyük. 

Olajos Mihály: Az ülést megelőzően legalább 1 nappal, engedélyt kérhet a napirend előtti felszólalásra. Erre gondolsz?
Cs. Balogh Gyula: Azt javasoltuk, hogy az egész 25. §. kivegyük. Az egyebekben úgy is el tud mondani bárki, bármit, mert meg van rá a lehetőség. Egyebek mindig van. 

Olajos Mihály: Az egyebek mindig ott fog szerepelni a napirendek között. Vegyük ki a 25. §. és a 24 .§ a) pontját. Kérem a testület tagjait, aki ezzel egyetért azt kézfeltartással jelezze. A képviselő-testület 7 igen szavazattal elfogadta a módosítást. 27. §. (3) bekezdésének a törlése. A tárgyalt napirendi pontot érintő ügyrendi kérdésben a Képviselő-testület tagjai egy alkalommal kérhetnek szót 1 perc időtartamban. Kérem a testület tagjait, aki ezzel egyetért azt kézfeltartással jelezze. A képviselő-testület 7 igen szavazattal elfogadta a módosítást. 28. § kérdés kivenni. 
Bereczkiné Balogh Erika: Ezt javasoltuk kivenni. 

Olajos Mihály: Az egészet? Kérem a testület tagjait, aki ezzel egyetért, azt kézfeltartással jelezze. A képviselő-testület 7 igen szavazattal elfogadta a módosítást. 
Dr. Juhász Marica: Az alap SZMSZ-ben szerepelt a 31. § amit kivettem, mert azt a törvény tartalmazza. 

Bereczkiné Balogh Erika: A 30. § (5) bekezdése: nincs helye felvilágosítás kérésének második gondolatjel: olyan személyi ügyekben, kinevezés, megbízás, ami nem a képviselő-testület hatásköre. Azt kivételre javasoltuk a bizottsági ülésen, hogy ebben is lehessen kérdezni. 

Olajos Mihály: Kérdezni lehet, de érdemi döntés nincs a testület hatáskörében. 

Bereczkiné Balogh Erika: Nincs helye felvilágosítás kérésnek így szól. 

Olajos Mihály: Helye van, de vissza is lehet utasítani esetleg személyiségi okokra hivatkozva, ha sérti a harmadik személy jogait. 

Bereczkiné Balogh Erika: Akkor zárt ülés van. Ezt kivesszük? 

Olajos Mihály: Ki lehet belőle venni, de azt hozzá kell tenni, hogy ez csak felvilágosítás. Kérem a testület tagjait, aki ezzel egyetért azt kézfeltartással jelezze. A képviselő-testület 7 igen szavazattal elfogadta a módosítást. 40. §. önkormányzati rendelet alkotás (2)-(3)-(4) bekezdés törlése.(2) A kezdeményezést a polgármesternél kell benyújtani. A polgármester a rendelet-tervezetet a jegyző véleményével ellátva a képviselő-testületnek benyújtja. Kinek kell benyújtani a kezdeményezést? Valakinek címezni kell.  
Harasztosi Gyula: Erről volt szó.

Olajos Mihály: De ezt valakinek címezni kell. 

Bereczkiné Balogh Erika: Ezt Kovács Imre javasolta. 

Kovács Imre: Itt a helyszínen lehessen kezdeményezni. 

Olajos Mihály: De kezdeményezheti, polgármester, települési képviselő, a képviselő-testület bizottságai, a jegyző, a település társadalmi és más civil szerveztek vezetői, önkormányzati rendelet alkotására népi kezdeményezés is. Kinél kezdeményezi? A (2) bekezdésben az van, hogy a polgármesternél kell kezdeményezni. (3) A rendelet-tervezetet a jegyző - vagy az általa felhatalmazott hivatali szervezeti egység ​megvitatásra a tárgy szerint illetékes önkormányzati bizottság véleményezése után az Ügyrendi  Összeférhetetlenségi és Vagyonnyilatkozatokat Vizsgáló Bizottság elé terjeszti. Lehetséges a rendelet-tervezetnek közös bizottsági megtárgyalása, valamint a tárgyalásba szakértő(k) bevonása. (4) A jegyző - más előterjesztő - a /3/ bekezdésben foglaltakat követően a rendelet-tervezetet a képviselő-testület elé terjeszti. A rendelet-tervezet végleges szövegét - a rendelet megalkotása előtt a jegyző szerkeszti meg. Az önkormányzati rendeletet a polgármester és a jegyző írja alá. Ezeket vegyük ki? 

Bereczkiné Balogh Erika: Ezeket nem.

Kovács Imre: Ez arra irányult, hogy a képviselőnek ne kelljen külön írásban beadni egy rendelalkotási javaslatot. Itt szóban elmondja, és úgyis meg kell szavazni.
Bereczkiné Balogh Erika: Ez nem vesszük ki. 

Olajos Mihály: Ez úgy nem működik, hogy nem tudunk róla. Egy testületi tag előterjeszt egy rendeletet, ennek előkészületei vannak. Rendeletről beszélünk, az egy magasabb szintű jogszabály, egy törvény. Az önkormányzatok által hozható legmagasabb törvény. 

Bereczkiné Balogh Erika: Ezzel nincs gond ez maradjon. Nekem annyi megjegyzésem van, hogy a rendeletet a honlapon is meg kell jelentetni. 

Tornyi Lajos: Azzal semmi gond nincs.

Olajos Mihály: Ez akkor marad. 41. § a Jegyző gondoskodik a rendeletetek kihirdetéséről. Ezt szeretnék kiegészíteni, hogy a település honlapján való megjelentetéssel. Kérem a testület tagjait, aki ezzel egyetért, azt kézfeltartással jelezze. A képviselő-testület 7 igen szavazattal elfogadta a módosítást. 50. §. (4) bekezdés. A bizottsági döntéshozatalból kizárható az, akit vagy akinek az Ötv. 110. § szerinti hozzátartozóját személyesen érinti az ügy. A személyes érintettséget az érdekelt köteles bejelenteni. A kizárásról az elnök esetén a polgármester, bizottsági tag esetén a bizottság dönt.

Dr. Juhász Marica: Ezt az Ötv. is így szabályozza. Ennek így kell maradni. 

Olajos Mihály: 50. §. (5) bekezdés: Az illetékes bizottság(ok) állásfoglalása nélkül nem nyújtható(k) be a képviselő-testületnek az, éves költségvetésre és teljesítésének értékelésére, önkormányzati és településfejlesztési koncepciókra, programokra, rendezési tervekre, önkormányzati tulajdon hasznosítására, gazdasági társaságban való részvételre, önkormányzati rendelet alkotására, hitelfelvételre társulási, együttműködési megállapodásra irányuló előterjesztések, kivéve, ha az érintett bizottságok másodjára sem tudnak – határozatképtelenség miatt – döntést hozni az ügyben. Nem érvényesül a bizottsági véleményeztetés követelménye a Szabályzat 9. § (4) bekezdésében foglalt esetben. Ezzel mi a gond?
Cs. Balogh Gyula: Nem kíván élni ezzel a lehetősséggel a bizottság.

Bereczkiné Balogh Erika: A bizottság elnöke dönt, majd, hogy tárgyalni akarja-e vagy sem ezeket a témákat. 

Dr. Juhász Marica: Nem kívánják ezeket napirendre venni kötelezően. 

Olajos Mihály: Tehát benyújtható e nélkül is. Kérem a testület tagjait, aki ezzel egyetért azt kézfeltartással jelezze. A képviselő-testület 7 igen szavazattal elfogadta a módosítást. 52. §. (4) bekezdés: A polgármester tekintetében a Képviselő-testület gyakorolja a munkáltatói jogokat, és meghatározza a jogszabályok keretei között az illetményét. Ebből eredően: A polgármester munkaideje megegyezik a polgármesteri hivatal alkalmazottainak munkaidejével, melyet a jelenléti íven dokumentál. Nem tudom ezt ki javasolta, de szívesen elfogadnám, hogyha csak napi 8 órát kellene dolgozni. A jelenléti ívet viszont nem kell vezetnem, mert kötetlen munkaidőben vagyok. A Munkaügyi Felügyelőség kiveszi a polgármestereket a kötelező jelenléti ív vezetése alól. 

Bereczkiné Balogh Erika: Törvény szerint nem vagy kötetlen munkaidőben. 

Olajos Mihály: A polgármester kötetlen munkaidőben van, én úgy tudom.

Bereczkiné Balogh Erika: Rosszul tudod. Napi 8 órát itt kell lenni. Meg van mennyi a munka ideje és nem kötetlen. Meg kell nézni a jogszabályt. Tudom, hogy nem kötetlen.
Olajos Mihály: Én ledolgozom a napi 8 órát, de ha többet dolgozok? Ha a munka törvénykönyve ugyanúgy vonatkozik rám, mint a többi dolgozóra, akkor, hogy is van. Én ezt alaptalannak, másrészt gyanakvónak tartom, hogy a polgármester nem dolgozza le a heti 40 órát. Egy kicsit ez furcsa számomra, mert én nem erről vagyok híres, hogy kevesebbet dolgozok, mint heti 40 óra. 

Bereczkiné Balogh Erika: Azt tudjuk, hogy reggeltől délutánig nem vagy itt. Nyolc órakor megjössz, elmész fél kilenckor, megjössz fél négykor a legtöbbször. Ez rendszeresen így történik. Az a legkevesebb, amikor bent tartózkodsz a hivatalban. 

Olajos Mihály: Vagy olyankor jövök, amikor te már nem vagy a Teleházban és nem látod. 

Balogh Gyula: Meg szeretném kérdezni, hogy a polgármester úrnak van-e fogadóórája? 

Olajos Mihály: Amikor itt vagyok akkor mindig. De hétfőn van általánosságban. 

Balogh Gyula: Kijelölve van-e? 

Olajos Mihály: Ilyen formában nincs. Az korlátozást jelentene a lakosság részére, mert minden nap jönnek. 

Bereczkiné Balogh Erika: Csak nem találnak itt. 

Olajos Mihály: Legyél szíves jelentkezni, ha szót kérsz. A véleményedet tiszteletben tartom. Gyűjtsél olyan bizonyítékot erre, amit tényleg tudsz prezentálni, hogy nem találnak itthon. 

Bereczkiné Balogh Erika: Egyenként szavazunk, pontonként, nem egyben. 

Olajos Mihály: Így van. 

Bereczkiné Balogh Erika: Akkor tedd fel szavazásra. 

Olajos Mihály: A polgármester munkaideje megegyezik a polgármesteri hivatal alkalmazottainak munkaidejével, melyet a jelenléti íven dokumentál. Én ehhez mondtam, hogy ez számomra így kedvezőbb. De a jelenléti ív vezetésére mondtam, hogy az nem kötelező. Ha a Munkaügyi Felügyelet jön ellenőrizni, és a jelenléti íven nincs rajta a polgármester az úgy helyes. 
Bereczkiné Balogh Erika: Akkor az utolsó részét vegyük ki a mondatnak, a jelenléti ívet vegyük ki. 

Olajos Mihály: Ha valaki kételkedik, hogy kevesebbet dolgozok, mint a munkatársaim, az jelentkezzen. 

Dr. Juhász Marica: Ezt a törvény tartalmazza. Annyit szeretnék mondani ezzel kapcsolatban, hogy ha lehet ez ne az SZMSZ-ben szabályozzuk le. Hanem erről külön határozatot hozzunk, ezekről a plusz dolgokról. Mert ezt nem gondolnám, hogy egy Szervezeti Működési Szabályzatnak a része kell, hogy legyen. A testület külön határozatba tegyük. 
Olajos Mihály: Az SZMSZ-ben szabályozzuk a polgármester tevékenységét. A polgármester tevékenységéről köteles naponta munkanaplót vezetni. Most dolgozzak, vagy írjak? 

Bereczkiné Balogh Erika: Mind a kettőt. 

Olajos Mihály: Az írás megnyugtat mindenkit, nem az, az eredménye a polgármester munkájának, hogy a településen működnek az intézmények esetleg még fejlesztés is van. Az írás a lényeg.

Bereczkiné Balogh Erika: Nem a te eredményed, úgy gondolom.

Balogh Gyula: Aki most kételkedik abban, hogy a polgármester mit dolgozik, akkor abban is kételkedni fog, amit leír. Innentől kezdve nincs értelme, hogy ezt írja. 

Olajos Mihály: Majd ezt még két tanúval hitelesítsem le, hogy amit leírtam az tényleg igaz.

Cs. Balogh Gyula: Én egy köztes megoldást javasolnék. Nem rossz ez neked sem, meg nekünk sem. Nem azt mondom, hogy perces elszámolás legyen, nem ragaszkodom, ahhoz, hogy az 1. pont benne legyen, nincs értelme annak különösen. Viszont azt nem árt tudni, a testületnek, hogy egy hetes munkaidőt hol töltöd. Ezt neked sem eshet nehezedre, hogy leírod, pl. hogy Kedden Pesten tárgyaltál. Nem ér az a vád, téged sem, meg minket sem, hogy ti sem tudjátok, hogy hol van a polgármester hétszámra. Ha vezetsz egy ilyen naplót, nyílván nem azt kell vezetni benne, hogy Berettyóújfaluba bementem, és beszéltem xy-al. Legyen egy rálátásunk, hogy azt tudjuk mondani saját magunknak is, hogy igen tudunk róla, hogy mit csináltál a héten, és tudjuk mondani annak, aki kétkedik, hogy igen dolgozott a polgármester itt volt, ott volt. Vezeted a menetlevelet. 
Olajos Mihály: Nem vagyok köteles vezetni, mert személygépkocsi, a hatóság soha nem kéri a menetlevelet, de vezetem.

Cs. Balogh Gyula: Vezeted a menetlevelet, beírod, hogy Hétfőn Pesten voltál tárgyalni. Gondolom, hogy ez nem esik annyira nehezedre,  nem perces elszámolást kérünk, csak legyen rálátásunk arra, hogy mit csináltál a héten. Ez nem személyed elleni támadás. Csak tudjunk róla, hogy hol vagy. Mindegy, hogy ezt hogyan szabályozzuk. Így nincs támadási felület, szerintem ez neked sem rossz, meg nekünk sem. 
Olajos Mihály: A naptáramban ezeket a dolgokat vezetem.

Cs. Balogh Gyula: Eddig nem voltunk jogosultak arra, hogy ezt megnézzük. 

Olajos Mihály: Ez nem okoz nekem problémát, mert a naptárban végig tudom követni az eseményeket ez elegendő.

Cs. Balogh Gyula: A napi történéseket tudjuk. 

Olajos Mihály: A menetlevelet vezetem, a naptáramba be van írva, hogy milyen programok vannak. 

Cs. Balogh Gyula: A naptárat azt, hagyjuk. Legyen füzet, és ha valamelyik bizottsági elnök, vagy én meg akarjuk nézni, akkor ezt megtekinthetjük. Nem rád van ez kihegyezve, ne úgy vedd. Részemről legalább is nem. 

Balogh Gyula: Akkor elég a menetlevél, mert abban minden kiderül.

Cs. Balogh Gyula: Nem derül ki minden.

Olajos Mihály: Ha abba beírom, hogy Debrecen, akkor még azt nem írom oda, hogy Megyeháza. A legfőbb dokumentációja az eseményeknek, a meghívók, melyekben rögzítve van, hogy mik a programok. A meghívót azt általában úgy adom vissza, hogy ráírtam, hogy a rendezvényen részt vettem, vagy egyéb elfoglaltság miatt nem vettem részt. 

Cs. Balogh Gyula: Meg lehet ezt oldani, nem? 

Olajos Mihály: Meg lehet oldani, csak gyerekesnek tartom.

Cs. Balogh Gyula: Most gyerekes van sem, ezzel igazolva vagy te is, meg mi is. Én nem kívánok magyarázkodni senkinek. Ezt meg kell csinálni, mert ez támadási felület te feléd is és mi felénk is. 

Olajos Mihály: De ha most ezek után, valaki téged megállít, hogy hol van a polgármester, akkor azt mondod, hogy nem tudom, de feljövök a hivatalba megnézem, mert a polgármester munkanaplót vezet. Nem ez a lényeg?

Cs. Balogh Gyula: Nem. Hanem azt mondom, hogy a polgármester vezeti a naplót, és meg tudom nézni. De nem vagyok köteles napra készen tudni, hogy hol van a polgármester. Felügyelet alatt van ez a lényeg.

Olajos Mihály: Menjünk tovább. 

Bereczkiné Balogh Erika: Szavazzunk róla. 

Cs. Balogh Gyula: Mi van még.

Bereczkiné Balogh Erika: Még van egy csomó pont. 

Olajos Mihály: Végig akarok menni. Munkába járásra nem használhatom a hivatal gépkocsiját. Eddig sem hiszem, hogy valaki rám tudta volna fogni, hogy a munkába járásra használom a gépkocsit, mert van egy gépkocsim és azzal szoktam járni. 

Bereczkiné Balogh Erika: Csak a munkába járásra. 

Olajos Mihály: Jelentkeztél? Ha a hivatali kocsira szüksége van valaki másnak, akkor a sajátommal megyek 50 km-en belül elszámolást nem szoktam benyújtani. 50 km-en túl már nem szoktam használni a saját kocsimat. Ezt nem tudom, hogy hogyan értelmezzem. 

Cs. Balogh Gyula: Én ehhez sem ragaszkodom. 

Bereczkiné Balogh Erika: 3. pont kimaradt.

Cs. Balogh Gyula: Megint a rosszindulat működik mind a kétfelől. Jöhetsz te Pestről este 10 órakor is, akkor azt mondják, hogy saját célra használod a kocsit. De te meg azt mondod, hogy most jöttél haza hivatalos útról. 

Olajos Mihály: Ez nem jellemző, de előfordulhat. 

Kovács Imre: Annyit tennék csak hozzá, hogy ha már úgy sem a hivatali autóval jársz, akkor most mi a baj. 

Olajos Mihály: Gyerekes dolgokat rögzítünk itt. 3. pont: A polgármester távollétét távozási naplóban köteles vezetni. Én meg ilyen naplót nem láttam. Megjelölve benne a kiszállás célját és helyét, az indulás és érkezés idejét. Erre szolgál a menetlevél. 

Bereczkiné Balogh Erika: Abban csak az van benne, hogy pl. Debrecen. 
Olajos Mihály: Így van, akkor oda kell írni az időpontot is. 

Bereczkiné Balogh Erika: Mert akkor nem vagy itt, tudjuk, hogy mentél Debrecenbe xy helyre tárgyalni. 

Olajos Mihály: A polgármester munkájához jogosult mobiltelefon használatra, melynek havi keretét a képviselő-testület külön határozatban állapítja meg. Megkapta már a testület, hogy mennyi a telefonhasználat? 

Bereczkiné Balogh Erika: Igen, részben. 

Olajos Mihály: Hozzá kell tennem, hogy van még egy másik telefonom is, amit magáncélra szoktam használni. Két telefonom van. 

Kovács Imre: A telefon meg gépkocsi használathoz lenne hozzáfűzni valóm. Te most kapsz egy költségátalányt, én úgy tudom, hogy ez pont ezt a célt szolgálja, telefon, meg gépkocsi használatot. 
Olajos Mihály: Nem. A költségtérítési átalányt azt régebben állapította meg a testület, azt számával kellett igazolni. Most már a törvény szabályozza, hogy a fizetésem minimum 20 %-t költségtérítésként oda kell adni a polgármesternek. Ezzel szemben most már annyit szigorodott, hogy én ezekre most is számlát gyűjtök, olyan számlákat, amivel igazolom, hogy a polgármesteri feladat ellátására kapom. Ez nem csak a gépkocsi és nem csak a telefon, egyéb költségek is vannak, hogy pl. egy temetésre elmegyek és veszek egy koszorút, mert egy polgármester társamat temetik. 

Kovács Imre: Egy koszorút ugyanúgy megveheti az önkormányzat is. Ha jól tudom, van ezen felül egy keret, 1 millió forint amivel te gazdálkodsz. Most is azt mondom, mikor mínusz 17 millió tartozásunk van, ezzel szemben éves szinten több mint 1 millió forintot elszámolsz telefonra meg gépkocsira a 80 e Ft-on felül én ezt soknak tarrom. 
Olajos Mihály: Nekem nincsen keretem, hogy 1 millió Ft. Gépkocsi használat van, ha a gépkocsit használom, akkor az üzemanyag, kenőanyag, szervizköltség tartozik hozzá. Ezt az 1 millió Ft-ot nem tudom, hogy honnan vetted, ez körülbelül évi 600 e Ft. A telefon használat, mait én korlátozás nélkül használok, az havonta átlagosan 20 e Ft körül van. Ezt lehet akár korlátozni is. 

Bereczkiné Balogh Erika: Szerintem menjünk sorba. A 3. pontról nem döntöttünk. 

Olajos Mihály: Semmiben nem döntöttünk még. 

Bereczkiné Balogh Erika: Szerintem pontonként döntsünk, mert lehet, hogy valaki egyiket támogatja, másikat nem. Ne csapjuk össze a dolgokat. Javaslom, hogy pontonként döntsünk. 

Olajos Mihály: Végigmegyünk rajta, és utána pontonként döntünk. 

Bereczkiné Balogh Erika: Miért ne korlátozhatná be a testület, hogy te a munkába járáshoz használod a gépkocsit, magáncélra nem használod. Úgy gondolom a testület a munkáltatód, és ez nem fordítva van. Az alá, fölérendeltségi viszonyokat ne keverjük össze. Mi vagyunk a munkáltatóid. Tetszik vagy nem tetszik az a te véleményed. Általában, amit egy főnök mond, azt a beosztottnak el kell fogadni. 
Olajos Mihály: Világos, de ebből te mit nem értettél? 

Bereczkiné Balogh Erika: Semmit, ne keverjük a dolgokat, csak menjünk szépen sorban. 

Olajos Mihály: Ez látszik, hogy semmit nem értettél. Mert azt mondtam, hogy munkába járásra nem használom a gépkocsit. A polgármester a polgármesteri tevékenységével összefüggésben megbízási szerződéssel, stb.,  egyéb kereső tevékenységet kizárólag a képviselő-testület hozzájárulásával végezhet. Én ezt úgy gondolom, hogy arra gondolt a testület, hogy én munkavállalóként bármilyen kereső tevékenységet napi két órában vállalhatnék. Erről én nem tudok, hogy ilyen munkaviszonyban lennék. 

Bereczkiné Balogh Erika: Ez nem erről szól. Megbízási szerződéssel, egyéb más tevékenységet a testület hozzájárulásával végezhetsz. Tehát a testület hozzájárulása kell, ha még más feladatot vállalsz és kereső tevékenységet folytatsz. 
Olajos Mihály: Tehát ha engem felkér egy önkormányzati szövettség, hogy az önkormányzatisággal kapcsolatban készítsek egy tanulmány, és ezért fizetnek nekem 12 e Ft-ot, akkor jöjjek ide a testülethez, hogy elvállalhatom-e. 

Bereczkiné Balogh Erika: Nem 12 e Ft-ot szoktak fizetni. Mondjam példának, ott van ez a bizonyos életmód program, ami 8,5 millió Ft-os pályázat, be van adva, de állítólag nincsen még döntés. Meglepően olvastam benne, hogy projekt menedzseri díjként Olajos Mihálynak és Balázsi Viktóriának 900 e Ft van elkülönítve ebből a pályázatból. Amit munkaidődben fogsz végezni, projekt menedzser leszel egy egészségügyi témában, 900 e Ft értékben. Erre gondoltam, semmit nem tudunk róla. Ha nem néztem volna meg a pályázatot ma se tudnék róla. Erre a testülettől semmiféle felhatalmazást nem kértél, hogy te ebben ilyen munkát végezhetsz-e. Növényvédő mérnökként, népegészségügyi témában.  Kicsit érdekes és pikáns a dolog.

Olajos Mihály: Meg fogsz lepődni, sőt el sem hiszed, amit mondok. Én ezt nem is tudom, ez benne van a pályázatban? Ezt a pályázat író beleírta. Engem meg sem kérdezett, szerintem még Balázsi Viktória sem tudja, hogy ő is benne van.

Bereczkiné Balogh Erika: A szakmai önéletrajzot is megírta helyetted a pályázat író. 

Kovács Imre: Te ezt a pályázatot aláírtad úgy, hogy el sem olvastad? 

Bereczkiné Balogh Erika: Nem tudtad, mi van benne. Elküldte a szakmai önéletrajzát úgy, hogy nem tudja, mi van benne. Érdekes. 
Olajos Mihály: A pályázat író, aki ezt írta összeállított és igen én ezt meg sem néztem, hogy az én nevem ott szerepel, mint projekt menedzser. A projekt menedzser nem én vagyok, ezt a munkát a pályázat író szokta elszámolni. Meg fogom nézni ezt, mert ez nekem új dolog. 

Bereczkiné Balogh Erika: Érdekes úgy írtad alá a pályázatot, hogy nem tudtad, hogy benne vagy. Megírta helyetted a szakmai önéletrajzot is, tudta, hogy milyen pályafutásod van, úgy, hogy te semmit nem tudsz róla.  Ez nagyon érdekes. 

Olajos Mihály: Ha érdekesnek tartod, akkor sem tudok vele mit kezdeni. 

Bereczkiné Balogh Erika: Azt, hogy nem tudsz róla, ezt itt nem tudom hány embernek mered állítani. Elég nehéz elhinni. Ez nevetséges. 
Olajos Mihály: Én mondtam neked az elején, hogy nem fogod elhinni. 

Balogh Gyula: Ha nem tud erről a pénzről, akkor le mond róla?
Olajos Mihály: Természetesen. Nem is kell, miért kellene nekem? Ez a pályázat  még nem nyert. Ezt a munkát majd elvégzi más. Meg fogom ezt nézni és megkérdezem a pályázat írót. De úgy emlékszem, hogy ez forráshiány miatt el lett utasítva. 

Bereczkiné Balogh Erika: Ez akkor is megtörtént, ne szépítsük a dolgot. Ránk szakad a mennyezet akkorát hazudsz. 
Olajos Mihály: Vigyáz, hogy mit beszélsz. Képviselő-testületi ülésen vagy és a szavadnak súlya van. Vállalod a felelősséget érte.

Bereczkiné Balogh Erika: Jelentsél fel! Nem tudod, hogy mit írsz alá? 
Olajos Mihály: Az a te módszered. 

Bereczkiné Balogh Erika: Az a te módszered, elég embert jelentettél már fel az elmúlt időszakban. Ezt el ne higgye már valaki, hogy nem tudod, hogy bevesznek projekt menedzsernek, és mint polgármester aláírod és elküldöd. Benne van a saját szakmai önéletrajzod, és azt sem te írtad. 
Olajos Mihály: Az bárhol megtalálható. A szakmai önéletrajzom több könyvben megjelent.
Bereczkiné Balogh Erika: Erre a pályázatra van kihegyezve. Dicséred magad, hogy nagyszerű szervező készséggel, meg vezetői tapasztalatokkal rendelkezel és alkalmas vagy erre a pályázatra. 
Olajos Mihály: Most már biztosan megnézem. 

Bereczkiné Balogh Erika: Ajánlatos lenne, mert ezek szerint nem tudod, hogy mit írsz alá. Érdekes a dolog. Lehet, hogy amnéziád van. 8,5 milliós pályázatot beadsz úgy, hogy nem tudod, hogy mi van benne. Innentől kezdve érdekes a dolog. 
Olajos Mihály: Azért érdekes a dolog, mert nem én adom be, a pályázat beadásáról a testület dönt és nem a polgármester.  Az, hogy az önkormányzat nevében a polgármester ír alá, az biztos. A felelősség, ha aláírta a polgármesteré. Én a felelősséget vállalom, amit aláírtam.

Bereczkiné Balogh Erika: Akkor ezt te aláírtad, vagy sem? 

Olajos Mihály: Elnézést, hogy a szavadba vágok! Amikor aláírom a pályázatot, annak a 200 oldalát én nem olvasom végig. A pályázat íróba megbízok, ha ez engem megjelölt, ott mint projekt menedzser, akkor ez az ő egyéni munkája. Ezt velem nem is közölte. Másik dolog, ha egy pályázat sikeres és nyer, annak a végrehajtásáról nem a polgármester gondoskodik, szintén a képviselő-testületnek a hatásköre. Ha ez közbeszerzéssel zajlik, azt is a testület hagyja jóvá. Ha meg van jelölve, hogy milyen munkálatokat kell elvégezni, akkor arra olyan embereket kell meghívni, aki alkalmas és képes arra, hogy azt megcsinálja. Én ezt még egyszer mondom, nem kell elhinni meglepődve tapasztalom, azt hogy meg vagyok jelölve, mint projekt menedzser. Ettől függetlenül nem végezném el ezt a munkát akkor sem, ha megnyertük volna a pályázatot. 

Bereczkiné Balogh Erika: Akkor Balázsi Viktóriát is ez a budapesti cég jelölte meg. Ilyen jól ismerik itt a helyi viszonyokat? Tudja, hogy ki dolgozik itt, milye munkatevékenységeket folytat Ezt a pályázatot egy pesti cég írta. Innentől kezdve megint kérdések vannak bennem. Akkor őt miért jelölte meg másik projekt menedzserként Balázsi Viktóriát? Őt ismeri? 

Olajos Mihály: A pályázathoz az anyagot innen küldik el. Ha jól emlékszem vissza még  Séllei Judit volt az, aki a pályázathoz az adatokat szolgáltatta. Ő igen is tudta, hogy Balázsi Viktória itt dolgozik, és tudta, hogy Balázsi Viktória volt a gazdasági előadó. Valószínű ezt azért írta be, mert jelentősége volt, hogy olyan személy kell. Én ezen csodálkozok, hogy engem így írtak be, mert én legfeljebb kapcsolattartó szoktam lenni. Tanulságként, most már legközelebb megkérdezem a pályázat írót, hogy milye szerepet szánt nekem. 
Kovács Imre: Ezek szerint te nem szoktál semmit elolvasni, csak aláírod ezeket? A pályázat író miért téged jelölt, vagy Balázsi Viktóriát? Ha az önkormányzat pályázott, akkor miért a te személyedre van kiszabva? Miért neked írták ezt az összeget?  Az is igaz, hogy a testület dönt, de azzal az összeggel már kevesebb lesz, amiről a testület dönthet. 

Olajos Mihály: Nem, mert az, az összeg a pályázat része és felhasználásra kerül, csak az a kérdés, hogy ki végzi el ezt a munkát. A polgármester végzi el vagy sem. De erre még nem volt példa a 20 év alatt, de még az elkövetkezendő 3 év alatt sem lesz így, hogy a polgármester lesz a projekt menedzser. Eddig sem volt, ez után sem lesz. 
Kovács Imre: Ez így nagyon zűrzavaros. Itt sok minden ilyen zűrzavarosan ment eddig is. Ha nem te vagy a projekt menedzser és nem a másik, akkor miért a ti nevetek szerepel benne? 

Olajos Mihály: Ezt a pályázat írótól meg fogom kérdezni. De ha érdekel megadom a számát és meg lehet kérdezni. Én nem tudok rá választ adni, mivel nem én írtam be magam. 

Cs. Balogh Gyula: Javaslom, hogy kérdezd meg a pályázat írót, hogy miért írt be téged és a másik személyt. Ezt meg kell magyarázni, mert én is kíváncsi vagyok erre,  de lépjünk most tovább. 

Olajos Mihály: A 6. pontról beszéltem: A polgármester a polgármesteri tevékenységével összefüggésben megbízási szerződéssel, stb.,  egyéb kereső tevékenységet kizárólag a képviselő-testület hozzájárulásával végezhet.
Bereczkiné Balogh Erika: Erre volt ez példa. Mert nem tudsz róla, hogy ebben szerepelsz.  Ezért szerepel ez a pont. 

Olajos Mihály: Nem vettem észre, hogy jelentkeztél volna. A polgármester külső személynek, vállalkozásnak munkavégzéssel kapcsolatos megbízást csak a képviselő-testület jóváhagyásával adhat. Ezzel kapcsolatban volt olyan, amikor nem tudott a testület, hogy melyik pályázat írót bízzuk meg, melyik tervezőt? Folyamatosan a testület azzal bízza meg a polgármestert, hogy a szerződést aláírhatja. Ez eddig is működött. 

Kovács Imre: Az a baj, hogy folyamatosan félretájékoztatod a testületet. A pályázati tájékoztatóban ez a pályázat nem szerepelt.

Bereczkiné Balogh Erika: Benne volt. Azért néztem meg. 

Olajos Mihály: Ez le volt írva a beszámolóban, de nem volt elemeire bontva. 

Bereczkiné Balogh Erika: Kérdezem, hogy mi a gond ezzel, ha úgy is beszámolsz ezekről? Ez egy garancia, hogy kapjunk információt, hogy mikor, milyen pályázatok vannak.

Olajos Mihály: Nincsen vele gond. Csak azt mondtam, hogy ez eddig is így működött. Szabadság miatti távollétét köteles az alpolgármesternek és az Ügyrendi Bizottság elnökének előzetesen bejelenteni, aki helyettesítéséről gondoskodik. Én úgy gondolom, ha tartósan szabadságra megyek én ezt a képviselő-testületnek fogom bejelenteni, nem az alpolgármesternek, és nem az Ügyrendi Bizottságnak és nem a Szociális bizottságnak. Én úgy gondolom, hogy ez így normális eddig is így volt. 

Cs. Balogh Gyula: Ezt én elfogadom. Ha egy-két napra mész arra itt van a munkanapló beírod. 

Bereczkiné Balogh Erika: Lesz olyan, amikor a testület két hónapig nem ülésezik. 

Cs. Balogh Gyula: Módosítsuk úgy, hogy a Jegyző Nőnek, jó így?

Bereczkiné Balogh Erika: Így jó. 

Olajos Mihály: A polgármester működése során a meghozott testületi döntéseken kívül, az önkormányzatra csak akkor hivatkozhat, ha erre jogszabály vagy a képviselő-testület esetenként felhatalmazza. Mire gondol itt most a bizottság? 

Bereczkiné Balogh Erika: Az önkormányzat nevében akkor járhatsz el, amikor felhatalmazunk rá, hogy eljárhatsz.

Olajos Mihály: Nem láttam, hogy jelentkeztél volna.

Dr. Juhász Marica. Ezt törvény határozza meg, hogy amikor megválasztanak egy polgármestert akkor az képviseli a települést. Az Ötv. leírja, hogy ő képviseli a települést. Nem kell felhatalmazást adni, hogy a települést képviselhesse. Ezt ellentétes.

Olajos Mihály: A megbízó levél erről szól. Amikor letettem az esküt, ettől kezdve az önkormányzatot a polgármester képviseli. Mindaddig, míg a testület azt nem mondja, hogy erre a feladatra kijelölünk valakit, mert a polgármester nem ér rá.

Bereczkiné Balogh Erika: Én erre gondoltam. 

Olajos Mihály: De nem itt az SZMSZ-ben, meg általánosságban négy évre megszabva. Hanem esetenként. Összefoglalnám. 1 pontot: A polgármester munkaideje megegyezik a polgármesteri hivatal alkalmazottainak munkaidejével, melyet a jelenléti íven dokumentál.  Én sem az SZMSZ-be sem másban nem szabályoznám. 

Cs. Balogh Gyula: Vegyük ki, de ez csak az én véleményem. 

Olajos Mihály: Aki ezzel egyetért azt kézfeltartással jelezze, hogy vegyük ki az 1. pontot. A Képviselő-testület 7 igen szavazattal egyetért a javaslattal. A 2. pont: A polgármester tevékenységéről köteles naponta munkanaplót vezetni. Ha nem vagyok távol, azt is beleírom, hogy Péterszegen vagyok. 
Cs. Balogh Gyula: Nagy gond?

Olajos Mihály: Nem nagy gond. Akkor ez azt jelenti, hogy pl. december 22. Területfejlesztési Tanács ülés 8-12-ig.

Cs. Balogh Gyula: Így van. 

Olajos Mihály: Aki ezzel egyetért, azt kézfeltartással jelezze. Képviselő-testület 6 igen  1 nem szavazattal egyetért a javaslattal. 3. pont: A polgármester távollétét távozási naplóban köteles vezetni, megjelölve benne a kiszállás célját és helyét, az indulás és érkezés idejét. Ez ugyanaz, mint a 2. pont. A 3. pontot kivettük. Aki ezzel egyetért, azt kézfeltartással jelezze. Képviselő-testület 7 igen szavazattal egyetért a javaslattal. 4. pont: A polgármester az önkormányzat gépkocsiját munkába járásra nem használhatja, köteles használatakor folyamatosan menetlevelet vezetni. Az önkormányzat képviselő-testülete külön határozatban szabályozza a gépkocsi havi kilométer kertét. Aki ezzel egyetért, azt kézfeltartással jelezze. Képviselő-testület 6 igen  1 nem szavazattal egyetért a javaslattal. 5. pont: A polgármester munkájához jogosult mobiltelefon használatra, melynek havi keretét a képviselő-testület külön határozatban állapítja meg. Aki ezzel egyetért, azt kézfeltartással jelezze. Képviselő-testület 5 igen  2 nem szavazattal egyetért a javaslattal. 6. pont: A polgármester a polgármesteri tevékenységével összefüggésben megbízási szerződéssel, stb.,  egyéb kereső tevékenységet kizárólag a képviselő-testület hozzájárulásával végezhet. Ennek semmi értelmét nem látom, azt meg főleg nem tudom elfogadni, hogy nekem a testület adhat engedélyt ilyen esetekben. A pályázatra visszavonatkoztatva, én nem tudtam erről és a pályázat sem nyert. Aki ezzel egyetért, azt kézfeltartással jelezze. Képviselő-testület 2 igen  5 nem szavazattal nem ért egyet a javaslattal. 7. pont: A polgármester külső személynek, vállalkozásnak munkavégzéssel kapcsolatos megbízást csak a képviselő-testület jóváhagyásával adhat. Kérdezem azt, hogy előfordul, hogy ide jönnek tűzoltó készüléket ellenőrizni és ez én írom alá, hogy negyed évente x összegért ezt megcsinálják. Ezt hozzam a testület elé, vagy kössük ezt egy értékhatárhoz. Én javaslom, hogy minden kis összegű üggyel ne menjek a testület elé. Határozzon meg a testület egy összeget. A régiben 2 millió Ft volt az értékhatár a kötelezettségvállaláshoz ez csak viszonyítás volt, nem kívánok 2 millió Ft-ig kötelezettséget vállalni.

Bereczkiné Balog Erika: Ez hitelre volt. 

Olajos Mihály: Nem csak hitelre, hanem kötelezettségvállalásra. 

Bereczkiné Balogh Erika: Ezt tudni szeretnénk, utána majd megszavazzuk. Például egy tervezés díj 1,5 millió Ft, vagy egy pályázat írás 4 millió Ft. Úgy gondolom, hogy a testület tudja már, hogy kit bízunk meg és mivel. 

Olajos Mihály: Ugyanezt mondtam én is. Értékhatárt kérek.

Cs. Balogh Gyula: Jó a kétszázezer forint? 

Olajos Mihály: Két millió volt eddig. 

Bereczkiné Balogh Erika: Akkor legyen 200 e Ft. 

Olajos Mihály: Én úgy gondolom, hogy 500 e Ft-ig nyugodtan el lehet menni. Két javaslat van. 
Cs. Balogh Gyula: Elfogadom az 500 e Ft-ot, de ezt árgus szemekkel fogom figyelni. 
Olajos Mihály: Természetesen, ez beszámolási kötelezettség. 
Kovács Imre: Te javasoltad ez előbb a 200 e Ft.

Cs. Balogh Gyula: Én nem javasoltam, én csak megkérdeztem. 

Olajos Mihály: Van egy javaslat 200 e Ft-ról, és van egy módosító, ami 500 e Ft. Aki a 200 e Ft értékhatárral egyetért azt kézfeltartással jelezze. A Képviselő-testület 2 igen szavazattal nem fogadta el. Aki egyetért az 500 e Ft értékhatárral azt kézfeltartással jelezze. A Képviselő-testület 4 igen  szavazattal 1 tartózkodással elfogadta  a javaslatot. 8. pont: Szabadság miatti távollétét köteles az alpolgármesternek és az Ügyrendi Bizottság elnökének előzetesen bejelenteni, aki helyettesítéséről gondoskodik. Tehát az 1-2 napos szabadságot azt a munkanaplóban vezetem, az egy hetet meghaladó szabadságot a Jegyző Asszonynak fogom bejelenteni. Aki egyetért ezzel a módosítással azt kézfeltartással  jelezze. A Képviselő-testület 7 igen szavazattal elfogadta a javaslatot. Az összesről szavazzunk?

Bereczkiné Balogh Erika: Arról volt szó, hogy ez az SZMSZ-ben lesz. 
Cs. Balogh Gyula: Határozatról volt szó.

Olajos Mihály: Felteszem szavazásra, hogy ez az SZMSZ-ben legyen vagy pedig határozatban. Aki egyetért azzal, hogy ezek a szabályok legyenek határozatban, azt kézfeltartással jelezze. 

A Képviselő-testület 7 igen szavazattal a következő határozatot hozta. 

140/2010. (XII .15.) Önk. számú

H A T Á R O Z A T
Szentpéterszeg Községi Önkormányzat Képviselő-testület úgy határozott, hogy 
-A polgármester tevékenységéről köteles naponta munkanaplót vezetni. 

- A polgármester az önkormányzat gépkocsiját munkába járásra nem használhatja, köteles használatakor folyamatosan menetlevelet vezetni. Az önkormányzat képviselő-testülete külön határozatban szabályozza a gépkocsi havi kilométer keretét. 

- A polgármester munkájához jogosult mobiltelefon használatra, melynek havi keretét a képviselő-testület külön határozatban állapítja meg. 

- A polgármester külső személynek, vállalkozásnak munkavégzéssel kapcsolatos megbízást  500.000.- Ft értékhatár felett csak a képviselő-testület jóváhagyásával adhat. 

- Szabadság miatti távollétét egy hetet meg nem haladót a munkanaplóban vezetni egy hetet meghaladót pedig a Jegyzőnek bejelenti, aki helyettesítéséről gondoskodik. 
Határidő: folyamatos

Felelős: Dr. Juhász Marica körjegyző

Olajos Mihály:  Helyi népszavazás, népi kezdeményezés. Helyi népszavazást köteles kiírni a képviselőtestület, ha azt legalább 200 helyi szavazásra jogosult személy kezdeményezte. A képviselőtestület köteles tárgyalni azt a népi kezdeményezést, amelyet legalább 5o - helyi szavazásra jogosult - személy indítványozott. Ezt a törvény szabályozza. 56. § (2) bekezdés: A Képviselő-testület a közös érdekű feladatok célszerű, gazdaságosabb és hatékonyabb megvalósítása, a polgároknak nyújtott közszolgáltatásai színvonalának javítása, térségi kapcsolatok elmélyítése céljából társulási megállapodást köthet. A folyamatos kapcsolattartás a polgármester feladata. Ezt kellene kibővíteni a következővel. A folyamatos kapcsolattartás a polgármester vagy a képviselő-testület által megbízott képviselő feladata, és a működésről szóló rendszeres beszámoló a kötelessége. Ezzel kapcsolatosan van-e valami észrevétele valakinek? A társulásban a polgármester feladata a kapcsolattartás. Van egy olya javaslat, hogy a  folyamatos kapcsolattartás a polgármester vagy a képviselő-testület által megbízott képviselő feladata. Én úgy gondolom, hogy itt annyi probléma van, hogy a polgármester alanya, ő képviseli az önkormányzatot, ilyen esetben neki kell megbíznia valakit, ha akadályoztatva van. Csak az akadályoztatás esetében lehet erről szó? 
Dr. Juhász Marica: A társulásban a települést a polgármester képviseli.

Cs. Balogh Gyula: Ez így van.

Olajos Mihály: Akkor ez csak az akadályoztatás esetén áll fenn. Ez csak akkor merül fel, hogy valakit bízzunk meg. 

Cs. Balogh Gyula: Az a javaslat, hogy ne te nevezd meg, hanem a testület. 

Olajos Mihály: Ennek nincsen akadálya. De itt is az a probléma, hogy megjön a megívó, hogy 22-én menjek társulási ülésre de, ha nem tudok elmenni, akkor megint a testületet össze kell hívni. Ha akadályoztatva van a polgármester és úgy gondolom, hogy először az alpolgármestert kell megszólítani.
Bereczkiné Balogh Erika: Nincsen alpolgármester. 

Olajos Mihály: Van egy testületi határozat, hogy az Ügyrendi Bizottság elnöke helyettesíti a polgármester, így akkor minek a testületi döntés? 

Bereczkiné Balogh Erika: Akkor így vegyük bele. 

Olajos Mihály: Ezt az SZMSZ-ben nem kell leszabályozni. 

Tornyi Lajos: Automatizmus. 

Olajos Mihály: Erről már van egy határozat. 

Dr. Juhász Marica: A rendelet, az készen van, most már csak a mellékletek és a függelékek maradnak. 

Olajos Mihály: Az átruházott hatáskörök. 

Bereczkiné Balog Erika: Az Ügyrendi Bizottságnál bevettük, hogy véleményezi a civil szervetek pályázati úton történő támogatását. 
Olajos Mihály: Az később jön. A polgármesterre átruházott hatáskörök következnek: b) pont: Közlekedési, vízügyi, kommunális igazgatás. Ebből kivenné a javaslat tevő, hogy dönt a szemétszállítási díj megfizetési alóli mentesség magadásával és elutasításával. 
Dr. Juhász Marica: Ez rendeletben van. Ezt ki kell venni. 

Olajos Mihály: A rendelet egyértelműen fogalmaz, azt kell, majd egy kicsit pontosítani, hogy kit nevezünk fogyatékosnak. A megállapításnál annyi a kérdés. Mert egyértelműen le van szabályozva, hogy az kapja meg, akinek a jövedelme nem éri el  a rendeletben meghatározott összeget, illetve akinek a családjában fogyatékkal elő személy van. A fogyatékos az lehet csökkentlátó, stb.

Bereczkiné Balogh Erika: A jogszabályban benne van. 

Olajos Mihály: Azt kell nekünk a rendeletben rögzíteni és pontosítani. Ezek után nincs sem a polgármesternek, sem a Szociális Bizottságnak döntési kompetenciája. 

Bereczkiné Balogh Erika: Ki kell venni. 

Olajos Mihály: Aki ezzel egyetért, azt kézfeltartással jelezze. A Képviselő-testület 7 igen szavazattal elfogadta a javaslatot. A következő: Ha a közszolgáltatási szerződés határozott ideje lejár, és a települési folyékony hulladékkal kapcsolatos kötelező helyi közszolgáltatásról szóló rendelet alapján kiírt pályázat eredménytelenül zárult, vagy a szolgáltató más okból nem képes a közszolgáltatás ellátására, legfeljebb 6 hónapi időtartamra megbízást adhat - pályázat nélkül - a közszolgáltatás teljesítésére, amíg új szolgáltató pályázaton történő kijelölésére nem kerül sor ezt is vegyük ki, és a testület dönt. Aki ezzel egyetért, azt kézfeltartással jelezze. A Képviselő-testület 7 igen szavazattal elfogadta a javaslatot. c) pont: Szociális igazgatás: dönt az átmenetis segély megállapításáról, elutasításáról. 
Bereczkiné Balogh Erika: Azt a Szociális Bizottságba javasoltuk áttenni.

Kovács Imre: Nem marad és tájékoztatja a Szociális Bizottságot, hogy ki kapott. 

Olajos Mihály: Tehát ez megmarad a polgármesternek. 

Kovács Imre: Így van, annyival egészítettük ki, hogy tájékoztatja a Szociális Bizottságot, időközönként, hogy ki kapott segélyt. 

Olajos Mihály: Indokolni is kell? 

Kovács Imre: Nem kell. Csak tájékoztatni kell, hogy kik kaptak. 

Olajos Mihály: A második bekezdést az kivesszük, mert már nem aktuális. 

Harasztosi Gyula: Szavazzunk, amiről már döntöttünk. Az első bekezdésnél volt egy módosítás, a tájékoztatási kötelezettség. 

Olajos Mihály: Dönt az átmeneti segély megállapításáról, elutasításáról. A Szociális Bizottságot tájékoztatja az átmeneti segélyben részesített személyekről. Aki egyetért a módosítással, azt kézfeltartással jelezze. A Képviselő-testület 7 igen szavazattal elfogadat a módosítási javaslatot. Ezt akkor zárt ülésen kell tárgyalni. 

Dr. Juhász Marica: Igen. 

Cs. Balogh Gyula: A Bizottságot tájékoztatod. 

Olajos Mihály: Az ülés után a Szociális Bizottság marad és tájékoztatom.

Balog Gyula: Egy papírra ezt le kell írni, és azt megkapja a Szociális Bizottság. 

Olajos Mihály: A bizottság elnöke megkapja, és ő tájékoztatja a tagokat. A temetési segélyről szóló részt is kivesszük. Aki ezzel egyetért azt kézfeltartással jelezze. A Képviselő-testület 7 igen szavazattal elfogadat a módosítási javaslatot. Dönt az adósságcsökkentési támogatásról ezt is kivesszük. 

Dr. Juhász Marica: Ilyen nincs. Bentlakásos otthont is kivesszük. A szociális intézménybe való  beutalást is kivesszük. 

Olajos Mihály: Azt ki írja alá, arról határozat kell. 

Harasztosi Gyula: Akkor ez maradjon. 

Olajos Mihály: Helyi utazási támogatás. 

Bereczkiné Balogh Erika: Életkezdési támogatás. 

Olajos Mihály: Nincs ilyen. Elrendeli a helyi önkormányzat képviselő-testülete hatáskörébe tartozó szociális ellátás megtérítését, ha azt jogosulatlanul és rosszhiszeműen vették igénybe.

Bereczkiné Balogh Erika: Az marad.

Olajos Mihály: Engedélyezi a helyi rendelet alapján – méltányosságból- a visszafizetés részben vagy egészben történő elengedését. 

Bereczkiné Balogh Erika: Azt a bizottságnak tettük. 

Olajos Mihály: A kettő annyira összefügg, hogy akkor az előző is a bizottság hatásköre legyen. Ez egyértelmű. 

Kovács Imre: Akkor maradjon. De ne én döntsek. 

Olajos Mihály: Az utolsó két pont egy és ugyan az. Ha jogtalanul vette fel és vissza kell fizetni eldöntöm én és ti meg adjátok a kedvezményt.
Dr. Juhász Marica: Az hogy jogtalan, azt csak itt a hivatalban tudjuk megnézni. 

Olajos Mihály: Van ilyen, mert a RÁT-ot jogtalanul vette fel és azt most vissza kell fizetni. 

Kovács Imre: Maradjon.

Olajos Mihály: Aki ezzel egyetért, hogy maradjon a polgármester hatáskörében, azt kézfeltartással jelezze. A Képviselő-testület 6 igen szavazattal 1 tartózkodással elfogadta a javaslatot. Engedélyezi a helyi rendelet alapján – méltányosságból- a visszafizetés részben vagy egészben történő elengedését. Aki ezzel egyetért, hogy maradjon a polgármester hatáskörében, azt kézfeltartással jelezze. A Képviselő-testület 6 igen szavazattal 1 tartózkodással elfogadta a javaslatot. Egyéb igazgatási hatáskörök: 
Bereczkiné Balogh Erika: Dönt a díszsírhely adományozásáról. 

Olajos Mihály: Ezt a testületnek javaslom én is. Azt tudomásul kell venni, hogy ebben egy héten belül dönteni kell. Aki ezzel egyetért, azt kézfeltartással jelezze. A Képviselő-testület 7 igen elfogadta a javaslatot. e) pontot kivenni. Tehát képviselő-testülethez kell fordulni, akár oktatás akár ifjúsági, sport, környezetvédelmi ügyekben annak a szervezetnek, aki ilyet kér. 
Harasztosi Gyula: De ha ez benne van a költségvetésben?

Olajos Mihály: Abban csak egy keretet határoz meg a testület, és ennek az odaítéléséhez kell benyújtani egy kérelmet, amit a testület eldönt. Aki ezzel egyetért, azt kézfeltartással jelezze. A Képviselő-testület 7 igen elfogadta a javaslatot. Földművelésügy: 

Bereczkiné Balogh Erika: Az utolsó bekezdést kivettük. Dönt az önkormányzat tulajdonát képező belterületi közterületen lévő fák kivágásáról. 

Olajos Mihály: Dönt az önkormányzat tulajdonát képező belterületi közterületen lévő fák kivágásáról és annak hasznosításáról 1 millió Ft összeghatárig. Kivéve a védettség alatt álló fákról. Ez egy érdekes dolog. Ha ki akarnak vágni a Kossuth u. 12 szám előtt egy fát, akkor jöjjenek a testülethez. Az is 1 millió Ft alatt van. 

Bereczkiné Balogh Erika: Most meg vágja mindenki a Porostón lévő fákat, mindenféle kontroll nélkül. 

Olajos Mihály: Ez akkora marhaság volt. 

Balogh Gyula: Ez nem marhaság. Minden éjszaka vágják a fákat, lopják.

Olajos Mihály: Az nem a testület hatásköre, hogy őrizze a fát. 

Balogh Gyula: A polgárőrség feladata. 

Olajos Mihály: A polgárőrség, vagy a rendőrség. Mert a polgárőrség sem tudja ezt felügyelni, ez egy társadalmi szervezet. Tőlük ezt nem lehet számon kérni.

Balogh Gyula: Egy fizetett ember van. 

Olajos Mihály: Még rajta kívül van két település őr is. Arról beszélünk, hogy 1 millió Ft alatt van az is, ha a Kossuth u. 12 szám alatt van egy fa, amit ki akarnak vágni. Eddig jegyzői hatáskör volt. De még hozzá sem jöttek fel az állampolgárok, hogy ki akarnak vágni egy fát. 

Kovács Imre: De azt ő ültette. 

Cs. Balogh Gyula: Az közterület. 

Kovács Imre: De nem ő ültette?

Tornyi Lajos: Annak nincs jelentőssége. 

Dr. Juhász Marica: Ennek nem szabad teret adni, szankcionálni kell. Ezt nem lehet megengedni, hogy sorozatban kivágják a fákat. 

Balogh Gyula: De azért meg nem büntessen már, mert előttem kivágom a fát. Ha már nem a saját fám mert közterület, akkor holnaptól a füvet is nyírják le előttem. 

Olajos Mihály: Van egy helyi rendelet, amely ezeket szabályozza. Ezt a rendeletet kell megnézni, és ha nincs a fa kivágással kapcsolatban semmi benne, akkor oda kellene ezt betenni. Mert gátat kell ennek szabni, hogy mindenki kivágja engedély nélkül a fákat. Ezt szabályozni kell. Azt javasolom, hogy inkább a rendeletbe tegyük ezt bele és a Jegyzőnek lesz feladata a rendelet betartatása. A szankciót oda kell tenni, hogy engedélyt kér, a kivágásra és utána pótolja. Aki ezzel egyetért, hogy vegyük ki a polgármesteri hatáskörből, és rendeltben szabályozzuk, azt kézfeltartással jelezze. A Képviselő-testület 7 igen elfogadta a javaslatot. Oktatási ágazat: Jóváhagyja az önkormányzat által fenntartott szakképző iskolát. Ezt vegyük ki. Aki ezzel egyetért, azt kézfeltartással jelezze. A Képviselő-testület 7 igen elfogadta a javaslatot. 
Bereczkiné Balogh Erika: j) pontot kivesszük. az önkormányzat vagyonáról és annak hasznosításáról szóló Önk. rendeletben foglaltak szerint a polgármester hatáskörébe tartozik: 1.000.000.- Ft, értékhatár alatti ingóságok és vagyoni értékű jogok, elidegenítése, szerzése, hasznosítása, megterhelése, vállalkozásba való bevitele. Ezt kivesszük arról volt szó. 
Olajos Mihály: Testületi hatáskör. Annyit módosítanék, hogy egy kisebb értékű, pl. egy 15 e Ft-os zárkerti ingatlant veszünk az testületi hatáskör legyen. 

Bereczkiné Balogh Erika: Az külön benne van. 

Olajos Mihály: Felajánlás van.

Bereczkiné Balogh Erika: A testület miért ne tudjon róla.

Kovács Imre: Ha vesz a hivatal egy szőlőskertet, arról miért ne tudjon a testület. Nincs pénzünk, úgysem veszünk szőlőskertet. Semmi jelentőssége. 
Olajos Mihály: Sajnos ez nem így van, mert az elmúlt időszakban még mindig is kerítettünk erre pénzt. Mert a temető bővítése, ha szóba kerül, csak ott lehet megvalósítani. Gyűjtjük a földterületeket. 

Bereczkiné Balogh Erika: Akkor meg tudjunk róla. 

Olajos Mihály: Legyen testületi hatáskör értékhatártó függetlenül. Aki ezzel egyetért, azt kézfeltartással jelezze. A Képviselő-testület 7 igen elfogadta a javaslatot. Mi az, ami még módosításra szorul.

Bereczkiné Balogh Erika: A j) pontban még van. gazdasági társaságokban meglévő önkormányzati tulajdon tőkerészesedéshez kapcsolódó tagsági jogok gyakorlása és megszűnéséről történő döntés ezt vettük ki és a következő gondolatot Az önkormányzat csak olyan vállalkozásban vehet részt, amelyben felelőssége nem haladja meg vagyoni hozzájárulásának mértékét. A társasági szerződést minden esetben a Képviselő-testület elé kell terjeszteni. Amennyiben a társasági szerződés pótbefizetési kötelezettséget tartalmaz, úgy a polgármester dönt 500.000,- Ft alatti összegű tőke és pótbefizetés esetén.
Olajos Mihály: Testületi hatáskörbe javasoljátok? Az önkormányzat csak olyan vállalkozásban vehet részt, amelyben felelőssége nem haladja meg vagyoni hozzájárulásának mértékét. A társasági szerződést minden esetben a Képviselő-testület elé kell terjeszteni. Amennyiben a társasági szerződés pótbefizetési kötelezettséget tartalmaz, úgy a polgármester dönt 500.000,- Ft alatti összegű tőke és pótbefizetés esetén. Ezt is, helyes.

Bereczkiné Balogh Erika: Előzetes hozzájárulást ad az önkormányzati vagyon használójának a 20.000.-Ft-ot meghaladó piaci értékű ingó vagyontárgyak értékesítéséhez, és selejtezéséhez Ezt kivettük.

Olajos Mihály: Helyes. Az alatt igen, felette nem. 

Harasztosi Gyula: Akkor, az testületi?

Bereczkiné Balogh Erika: Igen. 
Olajos Mihály: De az úgy kell odaírni, hogy 20 e Ft-ot meg nem haladó. 

Bereczkiné Balogh Erika: Igen. Fölött levő. 

Olajos Mihály: Ha azt meghaladja, akkor testületi hatáskör. 

Harasztosi Gyula: Ezt teljesen kihúztuk. 

Olajos Mihály: Ha a polgármester hatásköre a 20 e Ft-ot meg nem haladó, azaz 20 e Ft-ig az ilyen vagyon értékesítése, selejtezése. Akkor ez a polgármester hatásköre. Ha 20 e Ft-ot meghaladja, akkor ez testületi hatáskör. 

Bereczkiné Balogh Erika: Igen.

Olajos Mihály: Akkor azt csak módosítani kell, hogy 20 e Ft-ot meg nem haladó összegig dönt a polgármester. És utólagosan a testületet tájékoztatom. 

Harasztosi Gyula: De ezt, ha kihúzzuk, akkor automatikusan dönt a polgármester.

Olajos Mihály: De helyette rakjuk bele, az, hogy a 20 e Ft-ot meg nem haladó értékben dönt a polgármester. Van-e még valami.

Bereczkiné Balogh Erika: Az utolsó két bekezdést kihúzzuk.

Olajos Mihály:  Dönt - a beruházások és beszerzések rendjéről szóló rendeletben foglaltak szerint a külső bonyolító személyéről, jóváhagyja a Beruházási Alapokmányt. Dönt - a beruházások és beszerzések rendjéről szóló rendeletben foglaltak szerint - a közbeszerzési értékhatár alatti beruházásoknál, beszerzéseknél a nyertes ajánlattevő kiválasztásáról, vagyis jogosult az eljárást lezáró döntés meghozatalára.

Bereczkiné Balogh Erika: A testület döntsön. 

Olajos Mihály: Ez így egy kicsit durva lesz. Mert a beszerzésekről is szó van. Amikor a közbeszerzési értékhatárt a testület a saját hatáskörébe akarja vonni, lehet erről szó, de ebbe beletartozik, az is, hogy vásárolunk pl. 50 liter gázolajat. Az is beszerzés. 

Bereczkiné Balogh Erika: Mennyi a felső határa? Mikortól kell közbeszerzési eljárást lefolytatni? 

Dr. Juhász Marica: Ezt a törvény szabályozza. 

Olajos Mihály: Az egyszerű közbeszerzés, az milliós tételnél indul, amikor kötelező minimum három árajánlatot kérni. A másik formája a hirdetményes, ami pl. építési beruházás, az 80 milliónál kezdődik. 

Bereczkiné Balogh Erika: Egy konkrét értékhatárt írjunk bele. 

Olajos Mihály: Szerintem is, akkor van értelme.

Harasztosi Gyula: Mi az értékhatár? 

Dr. Juhász Marica: A közbeszerzési törvény úgy is szabályozza. 

Olajos Mihály: Azt most én sem tudom megmondani, hogy törvényileg, hol van az értékhatár. Meggyőződésem, hogy milliós tétel. 
Bereczkiné Balogh Erika: Egy pályázat megírása 1 millió Ft. Akkor egy értékhatárt írjunk bele. 

Dr. Juhász Marica: Januártól úgy is változik a közbeszerzési törvény. 

Olajos Mihály: Mondja meg a testület, hogyha van egy beszerzés akkor, milyen értékben legyen a polgármester hatásköre.

Bereczkiné Balogh Erika: Legyen 500 e Ft. 

Olajos Mihály: A praktikusságot is nézni kell, illetve a gyanakvás fokát. Egy beszerzésnél, egy éves megállapodásnál. Lehetne 1 millió Ft. E feletti értékhatárnál a testület döntse el. Aki elfogadja, hogy az értékhatár legyen 1 millió Ft, azt kézfeltartással jelezze. A Képviselő-testület 6 igen szavazattal 1 nem szavazattal elfogadat a módosítási javaslatot. Van-e még valami.

Dr. Juhász Marica: Az önkormányzat szakfeladat rendjét kellene még a függelékbe beletenni. 

Olajos Mihály: Aki ezzel egyetért azt kézfeltartással jelezze. A Képviselő-testület 7 igen szavazattal elfogadat a javaslatot. Kérem a testületet, hogy kézfeltartással jelezze, amennyiben egyetért Szentpéterszeg Községi Önkormányzat Képviselő-testületének Szervezési és Működési Szabályzatával.

A képviselőtestület 7 igen szavazattal a következő rendeletet alkotta. 

„Szentpéterszeg Községi Önkormányzat Képviselő-testületének Szervezeti és Működési Szabályzatá”-ról szóló 

12/2010 .(XII.15.)  rendelete 

Szentpéterszeg Községi Önkormányzatának képviselő-testülete a helyi önkormányzatokról szóló 1990.évi LXV. törvény 18. §. alapján Szentpéterszeg Község Önkormányzatának Szervezeti és Működési Szabályairól az alábbi rendeletet alkotja:

I. Fejezet

Általános rendelkezések

1. §

(l)
Az önkormányzat hivatalos megnevezése: 
SZENTPÉTERSZEG KÖZSÉGI ÖNKORMÁNYZATA

(2)
Az önkormányzat székhelye:

Szentpéterszeg, Kossuth u. 45.

(3)
Az önkormányzat jogállása:
Jogi személy. Önállóan, demokratikusan gyakorolja a helyi közhatalmat. Szabadon igazgatja a feladat- és hatáskörébe tartozó közügyeket. Gondoskodik a helyi közszolgáltatásokról.

(4)
Az önkormányzat szervei:
Képviselő-testület, képviselő-testület bizottságai, polgármester és Gáborján-Szentpéterszeg Körjegyzőség hivatala.

2. §

(1)
A község címere: 


Az 1769. okt. 3-án felvett, úgynevezett úrbéri kilenc kérdőpontról ismeretes 
Szentpéterszeg körirata, rajta a felírat: PETERSZEGI PECSET. A köriraton belül az 
alábbi címerképet alkalmazták. Heraldikailag bal oldalon, hegyével felfele álló, s élével 
kifelé néző ekevas, heraldikailag jobb oldalon pedig élével befele fordított csoroszlya. E 
szimbólumokról általában is elmondhatjuk, hogy az ekének ezen vas alkatrészei általában 
is nagy helyet foglaltak el a magyar parasztság képzelet- és gondolatvilágában, s szívesen 
alkalmazták azokat falusi községeink pecsétnyomóin, amelynek jogi érvénye a címerképpel 
volt egyenértékű.


Szentpéterszeg címerét ennek alapján tehát a következőképpen adhatjuk meg. Szokásos 
kék színű címerpajzsban a fent leirt módon elhelyezett ezüst ekevas és csoroszlya.

(2)
A község zászlója: Színe fehér, kék: fehér alapon középen helyezkedi el a község címere. 

II. Fejezet

 Az önkormányzat alapvető feladat- és hatáskörei

3. §

(1)
Az önkormányzat köteles gondoskodni: a települési önkormányzat feladatait az 1990. évi LXV. törvény a helyi önkormányzatokról (továbbiakban Ötv.) 8. § (4) bekezdése tartalmazza.

.


4. §


 (1)
A képviselő-testület kizárólagos hatásköreit nem ruházhatja át. Egyes hatáskörök a polgármesterre, a bizottságokra, a törvényben meghatározottak szerint társulására átruházhatók, de azok tovább nem ruházhatók. Az átruházott hatásköröket a 2. sz. melléklet tartalmazza.

5. §

A 3. §-ban, valamint a 4. §-ban megjelölt feladat- és hatáskörök gyakorlásával kapcsolatos előírásokat a képviselő-testület helyi rendelet(ek)ben is szabályozhatja.

III. Fejezet

A Képviselő-testület működése

1. A Képviselő-testület összetétele

6. §

A képviselő-testület tagjainak száma 7 fő.

A települési képviselők névsorát az 1. sz. függelék tartalmazza.

2. A Képviselő-testület ülései

7. §

(1)
A képviselő-testület alakuló, rendes, rendkívüli, ünnepi ülést, valamint közmeghallgatást tart. 

(2)
A Képviselő-testület évente legalább hat ülést tart, illetve szükség szerint (rendkívüli ülés) ülésezik. A Képviselő-testület minden év július hó elejétől augusztus hó végéig nyári szünetet tart

(3)
Az alakuló ülést a választást követő 15 napon belül össze kell hívni. Az összehívásról a megválasztott polgármester gondoskodik. Az ülést a korelnök nyitja meg, és vezeti a polgármester eskütételének megtörténtéig. Az alakuló ülésen a képviselők, majd a polgármester esküt tesznek. 

(4)
A képviselő-testület üléseit a Szentpéterszeg Községi Önkormányzat nagytermében tartja. Meghatározott 
feltételek esetén lehetséges más helyen történő ún. kihelyezett ( közmeghallgatás)- ülés 
tartása.

(5) A képviselő-testület ülésein - a zárt ülés kivételével - a nyilvánosságot biztosítani kell. 
3. A Képviselő-testületi ülés összehívása

8. §

(1) A képviselő-testület ülését a polgármester hívja össze és vezeti, akadályoztatása esetén az ülést az alpolgármesternek kell összehívnia. A polgármester, illetve alpolgármester egyidejű akadályoztatása esetén az ülést a korelnök hívja össze és vezeti. A korelnök akadályoztatása esetén a Képviselő-testület összehívásával és vezetésével kapcsolatos feladatokat a sorban következő legidősebb képviselő-testületi tag látja el.

(2) A meghívónak tartalmaznia kell az ülés helyének és napjának, kezdési időpontjának, a tervezett napirend tárgyának és a fő napirendek előterjesztőjének megjelölését, az ülés minősítését (alakuló, ünnepi, rendes, rendkívüli, folytatólagos).

a.)A képviselő testületi ülés meghívóját, és az előterjesztéseket-a Képviselő-testület tagjainak, 

· a tanácskozási joggal meghívottaknak, illetve

· azoknak akiket előterjesztő – a polgármesterrel történt egyeztetés alapján- indokoltnak tart olyan időpontban kell megküldeni, hogy azokat az ülés előtt legalább 3  nappal kézhez kapják.

b.)
Zárt ülésre meghívót és előterjesztéseket a képviselő-testület tagjai és a meghívásuk estén érintettek, valamint szakértő kap. 

(3)
A képviselő-testületi ülés időpontjáról, valamint a nyilvános vagy zárt ülésen tárgyalandó főbb napirendekről a lakosságot  hirdető táblán - esetleg más módon is - tájékoztatni kell, kitérve arra, hogy

· a nyilvános ülés napirendjének anyaga, illetve

· a zárt ülés napirendjének tárgymutatója

a szeptpereszeg.hu weboldalon megtekinthető.

(4)
A képviselő-testületi ülésre meghívót kapnak a napirendek előterjesztői, a képviselő-testület tagjai, a jegyző, továbbá mindazok, akiket a polgármester indokoltnak tart. 

(5) A meghívó és az előterjesztések megküldése kinyomtatott formában történik.

9. §

(1) A Képviselő-testület rendkívüli ülését a polgármester hívja össze az ok felmerülésétől vagy a kezdeményezéstől számított 3 napon belül. 

a) A polgármester köteles rendkívüli ülést összehívni, ha 

· azt jogszabály kötelezővé teszi,

· Hajdú-Bihar Megyei Államigazgatási  Hivatal vezetője kezdeményezi,

· a képviselő-testület tagjainak legalább ¼-e írásban ezt kéri,

· a Képviselő-testület bizottsága indítványozza.

b) Rendkívüli képviselő-testületi ülés összehívható, ha 

· azt halaszthatatlan ügy, vagy

· önkormányzati érdek indokolttá teszi.

(2) A rendkívüli ülés napirendi pontjaira a sürgősségi előterjesztésre vonatkozó szabályokat kell megfelelően alkalmazni. Az ülésre vonatkozó meghívó tartalma megegyezik a rendes ülésre küldött meghívó tartalmával, azzal az eltéréssel, hogy kérdések napirendi pont nem szerepel a napirendi javaslatban. 

A rendkívüli ülés vezetése a rendes ülés vezetésére vonatkozó szabályok alkalmazásával történik, azzal az eltéréssel, hogy napirend előtti felszólalásra nincs lehetőség.

(3) Halasztást nem tűrő sürgős eset(ek)ben a meghívó az ülés előtt egy nappal is kiküldhető. 


(4) Határozatképesség hiányából elmaradt ülést - változatlan napirendekkel - újra össze kell hívni a Szabályzat 8. §-a szerint. A megismétlendő ülés napirendjéhez előterjesztés(eke)t csatolni nem kell. Kivételt képez ez alól, ha bármelyik napirendhez - indokoltan - egyébként is módosítás (kiegészítés) készült.
10. §

(1)
A képviselő-testület ülésére szóló meghívóban az alábbi sorrendet kell betartani:

-
Jelentés a lejárt határidejű határozatok végrehajtásáról,  polgármesteri beszámoló az előző testületi ülés óta eltelt eseményekről.
· Polgármesteri, alpolgármesteri, képviselő-testület által felkért bizottsági, jegyzői, intézményvezetői tájékoztató, kérdésre adott válaszok,

· Utalás a kérdés(ek) lehetőségére.

(2)
A meghívóban feltüntetett napirendek tárgyalásáról vagy a feltüntetett napirend(ek) tárgyalásától való eltekintésről (ülés napirendjéről való levétel) a képviselő-testület - vita nélkül - nyílt szavazással, egyszerű szótöbbséggel dönt.

Tárgyalásra felvett napirend(ek) anyagát, valamint a már kiküldött előterjesztés(ek) kiegészítését, (módosítását) tartalmazó külön anyago(ka)t az ülés megkezdése előtt ki kell osztani.

(3)
A tárgyalásra felvett napirend(ek)nek a /2/ bekezdés szerint kiosztott anyagát az érintett bizottság(ok)nak lehetőleg a képviselő-testületi ülés előtt - rendkívüli bizottsági ülésen - meg kell tárgyalni. Ha erre nincs mód, a bizottság elnöke kezdeményezheti a napirend tárgyalása előtti szünetben bizottsági rendkívüli ülés összehívását, ha a határozathozatalhoz szükséges létszám biztosított.

4.  Zárt ülés tartásának feltételei

11. §

(1)
A képviselő-testület ülései nyilvánosak, de zárt ülés is tartandó vagy tartható.

a.)
Zárt ülés tartandó Ötv. 12. § /4/ bek. a./ pontja alapján.

b.)
Zárt ülés tartható

b.1.
önkormányzati vagyonnal való rendelkezés,

b.2.
az önkormányzat által kiírt pályázat tárgyalásakor, ha a nyilvános tárgyalás bármely fél üzleti érdekét sérti.

(2)
A zárt ülésen tárgyalandó napirend(ek)et a Szabályzat 8. § (2) bekezdése szerint előre meg kell határozni. Lehetséges azonban az (1) bekezdés b.) pontjában foglaltaknak megfelelő, de nyilvános ülésre kijelölt napirend(ek) zárt ülésen való tárgyalásának elrendelése is, ha arra a nyilvános ülés napirendi javaslatai elfogadása előtt, vagy után a polgármester, az érintett bizottság elnöke, bármelyik képviselő, illetve a jegyző javaslatot tesz. A javaslatról a képviselő-testület - vita nélkül - nyílt szavazással, minősített többséggel dönt.

(3)
Zárt ülésen a Képviselő-testület tagjai, a jegyző, továbbá meghívása esetén az érintett és szakértő vesz részt.

(4) A képviselő-testület zárt ülésének ideje alatt az ülésteremben sem hang- sem videofelvétel készítése nem megengedett, kivéve a jegyzőkönyv számára készült hangfelvételt.

5. Közmeghallgatás, lakossági fórumok, kapcsolattartás más szervekkel

12. §

(l)
A képviselő-testület a lakossággal való kapcsolattartás érdekében

-
közmeghallgatás(oka)t,

· lakossági fórumo(ka)t

tart, szükség szerint, de legalább évente egy  esetben. 

(2)
A képviselő-testület ülése évente egyszer előre meghirdetett időpontban közmeghallgatást tart, ahol a helyi választópolgárok közérdekű javaslatot tehetnek:

a)
helyi lakosságot terhelő adók bevezetése,

c) 
nagyobb arányú területrendezéssel kapcsolatos döntés,

c.)
jelentősebb fejlesztéshez kapcsolódó döntés előtt,

d)
ha a testület előzetesen úgy döntött,

(3) 
A közmeghallgatás helyéről, idejéről, az esetlegesen ismertetésre vagy tárgyalásra kerülő tárgykörökről a hivatal hirdetőtábláján, rendezvény megtartása előtt legalább 10 nappal.

A közmeghallgatást a polgármester vezeti, amelyről - a Szabályzat 35. §-a szerinti követelmények értelemszerű betartásával - jegyzőkönyv készül.

(4) A Képviselő-testület hatósági közmeghallgatást tart jogszabályban meghatározott esetben. E közmeghallgatás helyéről és idejéről a hivatal hirdetőtábláján, hirdetményi úton, továbbá a helyi média útján értesíti az érintetteket.

(5) Nyilvános testületi ülésen senki sem fosztható meg az ügyek tárgyalása meghallgatásának jogától. 

13. § 

(1)
A polgármester előre meghatározott közérdekű tárgykörben, illetőleg jelentősebb döntések többirányú előkészítése érdekében

-
falu gyűlést hívhat össze.

A polgármester előre meghatározott tárgykörben, illetőleg a vállalkozásokat, gazdálkodó szervezeteket érintő, valamint a község előtt álló jelentősebb feladatok, döntések előkészítésébe bevonhatja e szervezetek vezetőit.

A lakossági fórumon elhangzott véleményekről, javaslatokról, a kialakított állásfoglalásokról feljegyzés készül, amely alapján a képviselő-testület soron következő ülésén tájékoztatást kap.

14. §

(1)
A képviselő-testület és szervei a helyi társadalmi-, érdekképviseleti szerveket, gazdálkodó szervezeteket, valamint önszerveződő közösségeket a község lakosságát általánosan, esetleg részlegesen érintő feladatok megoldásába, illetve ezen célokat szolgáló döntések előkészítésébe bevonhatják. 

A kapcsolattartás és együttműködés konkrét formáit, módszerét a képviselő-testület által e szervekkel pénzbeli és egyéb támogatások nyújtása esetén kötött együttműködési megállapodás(ok) tartalmazzák.

6. A képviselő-testületi előterjesztések követelményei

15 §

(1) Képviselő-testületi előterjesztést tehet:

a.) a polgármester, alpolgármester

b.) a képviselő
c.) a képviselő-testület bizottsága

d.) a jegyző
e.) azon egyéb rendészeti vagy államigazgatási szerv vezetője, aki jogszabály alapján beszámolót vagy tájékoztatást ad

h.)az, akit a polgármester előterjesztőként felkér.

(2) Sürgősségi indítvánnyal előterjesztést csak akkor lehet tenni, ha az jogszabályban előírt vagy a Képviselő-testület által megállapított határidő mulasztása vagy önkormányzati érdeksérelem nélkül a következő testületi ülésre már nem terjeszthető elő. Sürgősségi indítványt írásban – kivételes esetben szóban – lehet előterjeszteni, és az előterjesztő köteles megindokolni ezen eljárás okait. A sürgősségi indítványt legkésőbb egy órával az ülést megelőzően a jegyzőnek át kell adni törvényességi ellenőrzésre.

(3) Sürgősségi indítvánnyal rendelet-tervezet csak akkor tűzhető napirendre, ha a rendeletalkotási kötelezettséget magasabb szintű jogszabály írja elő olyan határidővel, hogy a jogszabályi előírás másképp nem teljesíthető.

(4) A (4)-(5) bekezdésekben meghatározott feltételek fennállása esetén bármely képviselő, a polgármester, a bizottság, a jegyző írásban vagy szóban sürgősségi indítvánnyal is javasolhatja valamely téma napirendre tűzését.

(5) A sürgősséggel történő tárgyalásról a Képviselő-testület minősített többséggel dönt. 

7. A Képviselő-testület elé kerülő anyagok tartalmi követelményei

16. §

(1) A Képviselő-testület elé terjeszthetők:

· Előterjesztés 

· beszámoló

· tájékoztató

8. Előterjesztés

17. §

(1) Az írásbeli előterjesztésnek tartalmaznia kell:
a.) az előterjesztő megnevezését,

b.) a tárgyat,

c.) az ügyirat iktatószámát,

d.) melléklet esetén meg kell nevezni annak számát és tárgyát,

(2) Az előterjesztés szöveges része tartalmazza:

- a határozati javaslat vagy rendelet-tervezet megértéséhez szükséges előzményeket, magyarázatot, az alapjául szolgáló tényeket, adatokat,
- a jogszabályi háttér megvilágítását (a jogszabály pontos megjelölésével)
- annak áttekintetését, hogy a témakör szerepelt-e már korábban napirenden, és ha igen, milyen döntés született, mi indokolja az ismételt megtárgyalását

- döntési alternatívákat és következményeik bemutatását,

(3) A határozati javaslatban meg kell jelölni:

- a Képviselő-testületi hatáskört biztosító jogszabályt, illetve ha a javaslat korábbi Képviselő-testületi döntést érint, annak megjelölését,

- az esetleges döntési változatokat 

- a konkrét végrehajtási határidőt,

- a végrehajtásért felelős személy(ek) megnevezését, melyben elsőként a jelentéstételre kötelezettet kell feltüntetni, több felelős esetén pedig meg kell jelölni ki miért felelős.

(4) Az alaki és tartalmi kellékeket értelemszerűen alkalmazni kell a beszámolóra, és a tájékoztatóra is.

9. Beszámoló

18. §

(1) A beszámoló

-
önkormányzati hatáskör gyakorlásáról,

-
a Képviselő-testület valamely határozatának végrehajtásáról,

-
a kérdések kivizsgálásáról,

-
a Képviselő-testület és szervei működéséről,

-
az önkormányzati feladatot ellátó szervezet tevékenységéről

készíthető.

(2) A beszámoló benyújtására a polgármester, a bizottsági elnök, a jegyző, továbbá jogszabály alapján beszámolásra kötelezett jogosult.

(3) A beszámoló elfogadásáról a Képviselő-testület határozatot hoz. 

10. Tájékoztató

19. § 

(1) A tájékoztató olyan írásos információk Képviselő-testület elé terjesztését jelenti, amelyek az önkormányzati döntések meghozatalát általános jelleggel támasztják alá, illetve amelyek valamely, a község életével kapcsolatos jelenségnek, nem önkormányzati szerv tevékenységének megismerését segítik elő. 

(2) Tájékoztató benyújtására a polgármester, az általa felkért személy vagy szervezet, a szakmailag érintett bizottság,  a jegyző, továbbá a jogszabály alapján tájékoztatásra kötelezett jogosult. 

(3) A tájékoztató jellegű napirendi pontok esetében nem kötelező vitát nyitni. A tájékoztató vitára bocsátásáról a Képviselő-testület egyszerű többséggel határoz. 

11. A Képviselő-testület tanácskozási rendje

20. § 

(1) 
A Képviselő-testület ülését a polgármester, akadályoztatása esetén a helyettesítésével megbízott alpolgármester vezeti. 

(2) 
Az ülést az ülést vezető nyitja meg, megállapítja a jelenlévő képviselők számát, az ülés határozatképességét. A Képviselő-testület ülése akkor határozatképes, ha az ülésen a megválasztott képviselők több mint fele jelen van. 

(3) 
Ha a Képviselő-testület határozatképtelenné válik, az ülést vezető kísérletet tesz a határozatképesség helyreállítására. 

(4) 
Amennyiben a Képviselő-testület az ülést vezető kísérlete ellenére is határozatképtelen marad, az ülést vezető az ülést berekeszti. Az ülés berekesztése esetén a képviselő-testületi ülést a polgármester 7 napon belül köteles újból összehívni. 

21. § 

(1) Az ülés rendjének biztosítása érdekében az ülést vezető 

a.) figyelmezteti a hozzászólót, hogy 

- csak a napirenddel kapcsolatosan tegye meg észrevételét, javaslatát, s attól ne térjen el

- a tanácskozáshoz nem illő, másokat sértő kijelentésektől tartózkodjon

b.) rendre utasíthatja azt, aki a Képviselő-testülethez méltatlan magatartást tanúsít,

c.) megvonhatja a szót attól a képviselőtől, aki a fenti pontokban foglalt  rendzavaró magatartást megismétli

d.) a nem képviselő résztvevőt ismételt rendzavarás esetén a teremből kiutasíthatja.

(2) A képviselő-testület ülésének ideje alatt az ülésteremben mobiltelefon használata nem megengedett.

22. §

(1) 
Az ülést vezető bármikor tárgyalási szünetet rendelhet el, amelynek az időtartamát is megállapítja. Az ülések idején - a szünet kivételével - a bizottságok nem ülésezhetnek.

12. Az ülésvezetés szabályai

23. §

(1) 
A polgármester (továbbiakban: ülést vezető) ülésvezetési sorrendi teendői:

a.)
a határozatképesség megállapítása,

b.)
a bejelentett napirend előtti felszólalás engedélyezése,

c.)
a napirendekre vonatkozó javaslattétel elfogadtatása,

d.)
a lejárt határidejű határozatok végrehajtásáról szóló jelentés elfogadtatása, 

e.)
napirendek tárgyalása az alábbiak szerint:

-
az előterjesztés szóbeli kiegészítése megajánlásának biztosítása,

-
az illetékes bizottság(ok) ügybeni véleményének kikérése,

-
előterjesztés(ek) vitára bocsátása, ezen belül a hozzászólások maximált időtartamának betartatása,

-
a vita lezárása előtt az előerjesztőnek reagálási, a jegyzőnek törvényességi észrevételezési lehetőség biztosítása,

-
a határozat szövegének megállapítása, majd szavazásra bocsátása.

f.)
polgármesteri, illetve alpolgármesteri tájékoztatás az előző ülés óta történt fontosabb eseményekről,

g.) közérdekű kérdés felvetése.

(2)
Az ülést vezető minden előterjesztés felett külön vitát nyit, de javasolhatja egyes napirendi pontok összevont tárgyalását is. Összevont napirendek tárgyalása esetén a határozathozatal külön történik.

 (3)
A képviselő-testület tagja  hozzászólásának megkezdése előtt

-
kérheti az írásban is benyújtott hozzászólásának jegyzőkönyvhöz csatolását,

-
kérheti hozzászólásában elhangzottak szószerinti jegyzőkönyvi rögzítését,

· bejelentheti, hogy nem kéri hozzászólásának vagy hozzászólása meghatározott részének jegyzőkönyvi rögzítését, illetve

· kérésére véleményét rögzíteni kell a jegyzőkönyvben.

(4)
Ha az ülést vezető azt tapasztalja, hogy az ismételt hozzászólás a napirend érdemi tárgyalását nem segíti elő vagy attól eltér, a Szabályzat 21. §- a szerint jár el.

(5)
Az ülésen résztvevő bármelyik képviselő-testületi tag az érdemi munka hiányára utalással kezdeményezheti a napirend tárgyalásának lezárását. Az első hozzászólások befejeződéséről az ülés vezetője köteles meggyőződni és annak eredményét nyilvánosságra hozni.

A kezdeményezés felől a képviselő-testület egyszerű szótöbbségű nyílt szavazással akkor dönt, amikor az ülés vezetője bejelenti a hozzászólások befejeződését.

(6)
Új változatot vagy módosító indítványt csak a vita lezárásáig lehet előterjeszteni. Nagyobb terjedelmű módosító indítvány rendkívül indokolt esetben, írásban is benyújtható  Ez utóbbi elkészítése érdekében a napirend tárgyalását az ülést vezető felfüggesztheti.

(7)
Az ülést vezető az elhangzottakat összefoglalja és a vitát lezárja. A vita mindaddig nem zárható le, amíg a hozzászólásra jelentkező képviselők és tanácskozási joggal résztvevők között van olyan, aki a napirendi ponttal kapcsolatban véleményt kívánt mondani és még nem nyilvánította ki azt. 

13. A felszólalások típusai

24. §

(1)
A Képviselő-testületi ülésen az alábbi felszólalásokra kerülhet sor:


a.)
napirendhez kapcsolódó felszólalás


b.)
felszólalás ügyrendi kérdésben


c.)
kérdés


d.)
állampolgári jogon történő hozzászólás



e.)
felvilágosítás kérés 

14. Napirendhez kapcsolódó felszólalás

25.§

Felszólalásra a tárgyban érintett bizottság elnökének, a képviselőknek jelentkezés sorrendjében, a tanácskozási joggal megjelenteknek az általa megállapított sorrendben az ülést vezető adja meg a szót.

15. Felszólalás ügyrendi kérdésben

26.§

(1) Ügyrendi javaslat a Képviselő-testület ülésének vezetésével, rendjével összefüggő, a tárgyalt napirendi pont tartalmát érdemben nem érintő, döntést igénylő eljárási kérdésre vonatkozó javaslat.

(2) Az ügyrendi javaslatok felett a Képviselő-testület vita nélkül határoz, egyszerű többséggel.

16. Állampolgári jogon történő hozzászólás

27 §

(1) A napirendi ponthoz hozzászólásra jelentkező állampolgárnak az ülést vezető adhatja meg a szót legfeljebb 3 perc időtartamra, amennyiben hozzászólási szándékát az ülést vezetőnél az ülés megkezdése előtt írásban jelezte.

(2) A 3 percen túli felszólalás engedélyezéséről a Képviselő-testület egyszerű többséggel, vita nélkül dönt. 

17. Felvilágosítás kérés

28. §

(1) Felvilágosítás kérésnek minősül az olyan napirendhez nem tartozó, intézkedést nem igénylő önkormányzati ügyben felteendő kérdés, amelyet a Képviselő-testület tagjai a polgármesterhez, a bizottsági elnökhöz és a jegyzőhöz intézhetnek önkormányzati ügyben.

(2) A képviselő a felvilágosítás kérést a nyílt képviselő-testületi ülés napirendjének megtárgyalása után, a polgármesteri tájékoztatót közvetlenül megelőzően kérheti, melyre a választ az ülésen, vagy legkésőbb 15 napon belül írásban, érdemben kell megadni.

(3) A felvilágosítás kérés felvetésére legfeljebb 2 perc, megválaszolására legfeljebb 3 perc, viszontválaszra 1 perc áll rendelkezésre. 

(4) Ha a felvilágosítás kérés felvetése a 2 percet meghaladja, úgy az írásban terjesztendő be, melyre az ülésen –vagy legkésőbb 15 napon belül írásban – a polgármester, jegyző, bizottsági elnök érdemi választ köteles adni.

(5)  Nincs helye felvilágosítás kérésnek.

-
előkészítést igénylő önálló napirend esetében,

-
személyi ügyek esetében a felvilágosítás kérés zárt ülésen tárgyalható.

18.  Szavazás módja

29. §

(1) A határozati javaslatot az ülést vezető fogalmazza meg, ismerteti a szavazás tárgyát képező javaslatot. A javaslatot nem kell ismertetni – elegendő csupán arra utalni, ha az mindenben megegyezik az eredetileg írásban előterjesztett javaslattal.

(2) Az ülést vezető a vita során elhangzott javaslatokat külön-külön bocsátja szavazásra úgy, hogy előbb a vitában elhangzott módosító és kiegészítő, majd az eredeti javaslatot bocsátja szavazásra.

(3) A szavazásra feltett módosító (kiegészítő) javaslat(ok)nak szövegtartalmát az eredeti határozati javaslatban való közvetlen megjelentetés érdekében egyértelműen - a határozat végleges szövegének megfelelően - kell meghatározni. A határozati javaslatokat a jegyző készíti el és adja át az ülés vezetőjének.

(4) A szavazás nyíltan vagy titkosan történhet, a nyílt szavazás név szerinti is lehet.

(5) A szavazás számszerű eredményének megállapítása után az ülést vezető kihirdeti a döntést.

19. Nyílt szavazás
30. § 

A nyílt szavazás kézfelemeléssel történik.

20. Név szerinti szavazás

31. §

(1) Bármely képviselő javaslatot tehet név szerinti szavazásra. A kérdésben a Képviselő-testület vita nélkül, egyszerű többséggel dönt.

(2) Név szerinti szavazást kell tartani az Ötv 18. § (3) bekezdésben foglaltakról (a képviselő-testület feloszlása).

(3) Nem lehet név szerinti szavazást tartani ügyrendi kérdésben. 

(4) A név szerinti szavazás esetén a képviselők névsorát ABC sorrendben a jegyző felolvassa. A képviselők „igen”, „nem”, „tartózkodom” nyilatkozattal szavaznak. A polgármester szavazatát utolsóként adja le. A névsort a személyek szavazatának feltüntetésével a jegyzőkönyvhöz kell csatolni.

21. Titkos szavazás

32. §

(1)
A Képviselő-testület az alpolgármester(eke)t titkos szavazással választja.

(2)
Titkos szavazás rendelhető el a Szabályzat 11. § (1) bekezdés a.) és b.) pontjaiban foglalt esetekben, ha azt a polgármester vagy bármelyik képviselő kezdeményezi. A kezdeményezésről a képviselő-testület vita nélkül nyílt szavazással, egyszerű szótöbbséggel dönt.

(3) A titkos szavazás lebonyolításának rendjét a szavazásnál - a szavazatszámláló bizottsággá alakult Ügyrendi Összeférhetetlenségi és Vagyonnyilatkozatok  Vizsgáló Bizottság határozza meg. Az Ügyrendi Összeférhetetlenségi év Vagyonnyilatkozatokat Vizsgáló Bizottság határozatképtelensége esetén a titkos szavazást a Képviselő-testület által választott 3 fős szavazatszámláló bizottság bonyolítja le. 

22. Ismételt szavazás

33. § 

Érvényes szavazás után egy ülésen belül abban a kérdésben, amelyben szavazás történt, ismételt szavazást elrendelni csak akkor lehet, ha az üggyel kapcsolatosan olyan új körülmény merül fel, amely annak elbírálását lényegesen befolyásolja. A körülmény újdonságának és lényegességének kérdésében a Képviselő-testület minősített többséggel határoz. 

 23. A Képviselő-testület döntései

34. § 

(1) A Képviselő-testület rendeletet alkot, vagy határozatot hoz. 

(2) A rendeleteket és határozatokat külön-külön, a naptári év elejétől kezdődően folyamatos sorszámmal, évszámmal és a döntés tartalmára utaló címmel kell ellátni. 

(3) A képviselő-testület - a szavazati arányok rögzítésével - alakszerű határozat nélkül dönt:

-
a meghívóban nem szereplő napirend(ek) tárgyalásáról vagy napirendnek az ülés napirendjéről való levételéről,

-
nyilvános képviselő-testületi ülésre jelölt napirend(ek)nek zárt ülésen való tárgyalásáról,

-
napirend tárgyalása lezárásának kezdeményezéséről,

-
határozat - (rendelet-) tervezet módosítására, kiegészítésére irányuló javaslatról,

-
titkos szavazás elrendeléséről,

· tájékoztató tudomásul vételéről.

24.  Jegyzőkönyv

35 §

(1)
A képviselő-testület üléseiről írásos- és hanganyag alapján jegyzőkönyv készül, amelyhez csatolni kell

a.) a meghívót,

b.) a napirendek anyagát mellékleteivel (ezen belül a személyi ügy tárgyalásánál nyilvános vagy zárt ülés tartására irányuló nyilatkozatokkal),

c.) a megalkotott rendelet(ek)et,

d.)
a titkos szavazás eredményét tartalmazó jegyzőkönyvet,

e.)
a jelenléti ívet,

f.)
név szerinti szavazásnál a testületi tagok névsorát.

A tanácskozást tartalmazó hanganyagot 1 évig kell megőrizni.

(2)
A jegyzőkönyv tartalmazza

a) az ülés jellegét (Szabályzat 7. § /1/ bek.), illetve annak módját (nyilvános vagy zárt ülés),

b) az ülés helyét, időpontját,

c) a megjelent képviselők és meghívottak nevét,

d) az elfogadott napirendeket,


napirendenként az előadó és a felszólalók nevét, kérdéseket, kiegészítéseket, a hozzászólások lényegét,  kérelemre a szó szerint elhangzottakat

e.) a jegyző esetleges törvényességi észrevételeit,

f.) a testületi ülésen történt legfontosabb eseményeket

g.) a szavazás módját, eredményét és a határozat szövegét,

h.) a rendelet(ek) szövegének és mellékleteinek elfogadásával a rendelet(ek) megalkotását,

h.)
az ülést vezető esetleges intézkedéseit, illetve az ülésen történt fontosabb eseményeket,

i.)
a kérdések, felvilágosítás kérések szövegét, az azzal kapcsolatos válaszokat, egyéb döntéseket

j) az ülés bezárásának időpontját.

A jegyzőkönyvet a polgármester, a jegyző és a jegyzőkönyv hitelesítők  írják alá

(3)
Az (1) bekezdés szerint felszerelt jegyzőkönyvről három példány készül, amelyből egy-egy példányt

a.)
az eredeti példányt a jegyző kezeli 

b.) a Hajdú-Bihar Megyei Közigazgatási Hivatal vezetőjéhez kell továbbítani 15 napon belül,

c.) a Faluház és Könyvtár kapja meg, továbbá

d.) egy példány pedig elektronikusan a község honlapjára kerül elhelyezésre.

A jegyzőkönyvről másolatok is készíthetők mellékletek nélkül. Ezeket a jegyzőkönyvi másolatokat - szükség szerint - az önkormányzat tisztségviselői kapják. A választópolgárok – a zárt ülés kivételével –betekinthetnek a képviselő-testület jegyzőkönyvébe. A betekintésre  a Körjegyzőség Hivatalban kell lehetőséget biztosítani. 

(4)
A zárt ülés jegyzőkönyveinek formai és tartalmi követelményei megegyeznek a nyilvános ülésről készült jegyzőkönyvek követelményeivel, azzal a különbséggel, hogy azok

-
nem nyilvánosak,

-
önkormányzati rendelet(ek)et nem tartalmazhatnak, illetve

· két példányban készülnek a (3) bekezdés a.) és b.) pontjában foglaltaknak megfelelően.

(5)
A határozatokat és a rendeleteket minden évben folyamatos arab számmal, törve évszámmal, zárójelben a hónap és nap, valamint - zárt ülésen hozott határozat esetében „Z.  ​megjelöléssel kell ellátni. A rendeleteknél a felsoroltakon kívül fel kell tüntetni annak tárgyát is.

(6)
A közmeghallgatás jegyzőkönyvénél - értelemszerűen - a nyilvános képviselő-testületi ülés jegyzőkönyvére vonatkozó előírásokat kell betartani.

IV. Fejezet

 Önkormányzati rendeletalkotás

36. §

(1)
A képviselő-testület - az Ötv. 16. § (1) bekezdésében foglalt felhatalmazás alapján - a törvény által nem szabályozott helyi társadalmi viszonyok rendezésére, továbbá törvényi felhatalmazás alapján ​annak végrehajtására - önkormányzati rendeletet alkot.

37. §

(1)
Önkormányzati rendelet alkotását kezdeményezhetik:

-
polgármester,

· települési képviselők,

· képviselő-testület bizottsága,

· jegyző,

· a település társadalmi, érdekképviseleti és más civil szervezeteinek vezetői.

Önkormányzati rendelet alkotására irányulhat a népi kezdeményezés is.

(2)
A kezdeményezést a polgármesternél kell benyújtani. A polgármester a rendelet-tervezetet a jegyző véleményével ellátva a képviselő-testületnek benyújtja. 

(3)
A rendelet-tervezetet a jegyző - vagy az általa felhatalmazott hivatali szervezeti egység ​megvitatásra a tárgy szerint illetékes önkormányzati bizottság véleményezése után az Ügyrendi  Összeférhetetlenségi és Vagyonnyilatkozatokat Vizsgáló Bizottság elé terjeszti. Lehetséges a rendelet-tervezetnek közös bizottsági megtárgyalása, valamint a tárgyalásba szakértő(k) bevonása.

 (4)
 A jegyző - más előterjesztő - a /3/ bekezdésben foglaltakat követően a rendelet-tervezetet a képviselő-testület elé terjeszti. A rendelet-tervezet végleges szövegét - a rendelet megalkotása előtt a jegyző szerkeszti meg. Az önkormányzati rendeletet a polgármester és a jegyző írja alá.
38. §

(1)
A megalkotott önkormányzati rendelet(ek) hiteles szövege magába foglalja a hatályba lépés konkrét napját. 

(2)
A jegyző gondoskodik

a.)
a rendelet(ek) kihirdetéséről a rendelet(ek) példányainak a Faluház és Könyvtárba való megküldésével, az önkormányzat honlapján történő megjelentetésével

b.)
a rendelet(ek) közléséről a Körjegyzőségi Hivatal hirdetőtábláján elhelyezett hirdetményben, amely utal a kihirdetés  és hatályba lépés napjára és a megtekintés egyéb lehetőségére.

A rendelet(ek) hiteles szövege vagy az arról készült vázlatos tájékoztató szükség esetén - a helyi sajtóban is megjelenhet.

(3)
A rendeletekről folyamatos nyilvántartás készül, amelynek naprakészségéről a jegyző gondoskodik. A módosított rendeleteket egységes szerkezetbe kell foglalni. 

(4)
Az önkormányzati rendeletek hatályosulásáról való gondoskodás a jegyző, valamint a Körjegyzőség hivatal érintett (alkalmazó) szervezeti egységeinek feladata.

A rendelet(ek) hatályosulásáért felelősök jogszabályi változás vagy megváltozott helyi társadalmi viszonyok (érdekek, elvárások) esetén kötelesek jelezni az érintett rendelet módosításának szükségét.

(5)
Az önkormányzati bizottságok - tevékenységi körükben - figyelemmel kísérik a rendelet(ek) hatályosulását. Az önkormányzati ciklus végén az Ügyrendi  Összeférhetetlenségi és Vagyonnyilatkozatokat Vizsgáló Bizottság koordinálásával felül kell vizsgálni a hatályos önkormányzati rendeleteket.

V. Fejezet

A települési képviselő,  képviselő-testület bizottságai

25.  Települési képviselő 

39. §

(1)
A képviselő Szentpéterszeg község egészéért vállalt felelőséggel képviseli választói érdekeit. Részt vehet a Képviselő-testület döntésének előkészítésében, végrehajtásuk szervezésében és ellenőrzésében. A képviselő jogai és kötelességei azonosak. A képviselő az alakuló ülésen, illetve megválasztását követő ülésen az Ötv. 32. §-a szerinti esküt tesz. 

(2)
A települési képviselőt az Ötv-ben és a Szabályzatban rögzített jogok illetik meg az alábbiak szerint:

A települési képviselő jogai:

· A képviselő-testület ülésén a polgármestertől (alpolgármestertől), a jegyzőtől, bizottsági elnöktől önkormányzati ügyekben felvilágosítást kérhet, amelyre az ülésen – vagy legkésőbb 15 napon belül írásban – érdemi választ kell adni.

· Kérelmére az írásban is benyújtott hozzászólását a jegyzőkönyvhöz kell mellékelni, illetőleg kérésére a véleményét rögzíteni kell a jegyzőkönyvben (Szabályzat 24. § (3) bekezdés).

· Tanácskozási joggal részt vehet bármelyik bizottság zárt és nyílt ülésén. Javasolhatja a bizottság elnökének a bizottság feladatkörébe tartozó ügy megtárgyalását, amelyet a bizottság legközelebbi ülése elé kell terjeszteni, és megtárgyalására a települési képviselőt meg kell hívni. Kezdeményezheti, hogy a képviselő-testület vizsgálja felül bizottságának, a polgármesternek – a képviselő-testület által átruházott – önkormányzati ügyben hozott döntését.

· Megbízás alapján képviselheti a képviselő-testületet.
· A képviselő-testület hivatalától igényelheti a képviselő munkájához szükséges tájékoztatást, ügyviteli közreműködést. Közérdekű ügyben kezdeményezheti a képviselő-testület hivatalának intézkedését, amelyre a hivatal 15 napon belül érdemi választ köteles adni.

· Külön önkormányzati rendeletben meghatározott tiszteletdíjra, egyéb juttatásra, költségtérítésre jogosult.

· A médián keresztül jogosult tájékoztatást adni, a helyi médiának kötelessége lehetőséget biztosítani a képviselői tájékoztatásra.

(3)
A települési képviselőt az Ötv-ben és a Szabályzatban rögzített kötelezettségek terhelik az alábbiak szerint:

A képviselő főbb kötelezettségei:

-
Köteles részt venni a képviselő-testület, illetve annak a bizottságnak a munkájában, melynek tagja. Akadályoztatását - a lehetőségekhez képest - a polgármesternek (bizottsági elnöknek) előre kell jeleznie.

-
Felkérésre részt vesz különböző vizsgálatokban.

· A képviselő köteles megbízólevelének átvételét, illetve az összeférhetetlen helyzet keletkezését vagy annak az önkormányzati képviselő tudomására jutását követő 30 napon belül a vele szemben fennálló összeférhetetlenségi okot megszüntetni, az összeférhetetlen tisztségről való lemondását írásban benyújtani és annak másolatát átadni a polgármesternek.
· Köteles megbízólevelének átvételétől, majd ezt követően minden év január 1-jétől számított 30 napon belül vagyonnyilatkozatot tenni. 

· A Képviselő-testület vagy bizottság megbízásából történő eljárásáról a következő testületi-ülésen beszámolni
· Kapcsolatot tartani a község lakosságával, illetve a különböző önszerveződő lakossági közösségekkel.

-
A tudomására jutott állami, szolgálati, üzleti titkot köteles megőrizni, valamint az Alkotmányban és más jogszabályban a magántitokra és a személyi adatok védelmére vonatkozó szabályokat betartani. Titoktartási kötelezettsége mandátuma lejárta után is fennáll.

 (4) 
Jelen rendelet 44. § (2), (3) bekezdéseiben foglaltak értelemszerűen vonatkoznak Képviselő-testület bizottságai nem képviselő tagjaira is.

26. A képviselői munka segítése

40. §

(1) A képviselői munkához szükséges adminisztratív közreműködését a Hivatal tanácskozó termében, annak tárgyalások céljára szolgáló funkciója mellett, mint a képviselői feladatok ellátását biztosító helyiséget is, igénybe vehetik a megválasztott képviselők.

(2) A folyamatos közreműködést a jegyző biztosítja.

(3) A képviselői munkához szükséges tájékoztatást a már befejezett és folyamatban lévő ügyekről a jegyző útján a hivatal munkatársaitól lehet kérni.

(4)  Legfeljebb 5 oldalnyi terjedelmű iratokról a képviselő másolatot kérhet, ettől nagyobb oldalszámú anyagokat megfelelő körülmények biztosítása mellett betekintésre kaphat meg a jegyző útján.

(5) Ha a képviselő a Képviselő-testület bizottságai feladat- és hatáskörét érintő felvilágosítást kér, az illetékes előadó a jegyző útján erről a bizottságot legközelebbi ülésén értesíti. A képviselő részére adott tájékoztatásokról az előadó részletes nyilvántartást vezetnek.

(6) A képviselő közérdekű ügyekben kezdeményezheti a jegyzőnél a hatáskörébe tartozó intézkedés megtételét, melynek folyamatáról, eredményéről a kezdeményező képviselőt a jegyző útján az előadó tájékoztatja.

27. A képviselők és a polgármesterek vagyonnyilatkozata 

41. §

(1) 
Az önkormányzati képviselő a megbízólevelének átvételétől, majd ezt követően minden év január 1-jétől számított 30 napon belül – a helyi önkormányzati képviselők jogállásának egyes kérdéseiről szóló 2000. évi XCVI. törvény, a helyi önkormányzatokról szóló 1990. évi LXV. törvény rendelkezését figyelembe véve – vagyonnyilatkozatot köteles tenni. 

(2) 
A képviselő a saját vagyonnyilatkozatához csatolni köteles a vele közös háztartásban élő házas – vagy élettársának, valamint gyermekének a melléklet szerinti vagyonnyilatkozatát. 

(3) 
A vagyonnyilatkozat tételének elmulasztása esetén – annak benyújtásáig – a képviselő a képviselői jogait nem gyakorolhatja, és képviselői megbízatásához kapcsolódóan juttatásokban nem részesülhet. 

42. §

(1) 
A polgármester megválasztásakor, majd ezt követően minden év január 1. napjával vagyonnyilatkozatot köteles tenni a képviselőkre vonatkozó szabályok szerint. 

(2) 
A Képviselő-testület a vagyonnyilatkozatok nyilvántartási és ellenőrzési feladatainak ellátására a Ügyrendi Összeférhetetlenségi és Vagyonnyilatkozatokat Vizsgáló Bizottság elnevezéssel önkormányzati bizottságot hoz létre. 

43. §

(1) A képviselő, a polgármester vagyonnyilatkozata – az ellenőrzéshez szolgáltatott azonosító adatok kivételével – nyilvános. 

(2) A képviselő, a polgármester hozzátartozójának vagyonnyilatkozata nem nyilvános, abba csak az Ügyrendi Összeférhetetlenségi és Vagyonnyilatkozatokat Vizsgáló Bizottság tagjai tekinthetnek be az ellenőrzés céljából. 

(3) Vagyonnyilatkozattal kapcsolatos eljárást az Ügyrendi Összeférhetetlenségi és Vagyonnyilatkozatokat Vizsgáló Bizottságnál bárki kezdeményezhet. 

(4) A vagyonnyilatkozattal kapcsolatos eljárás során a bizottság felhívja a képviselőt, polgármestert:

- a saját, valamint

- hozzátartozója


vagyonnyilatkozatában feltüntetett adatokra vonatkozó azonosító adatok haladéktalan bejelentésére. 


A képviselő, a polgármester a felhívásra köteles a bejelentést írásban megtenni. 

(5) Az azonosító adatokat csak a bizottság tagjai ismerhetik meg, azokat az eljárás lezárását követő 8 napon belül törölni kell. 

(6) A vagyonnyilatkozattal kapcsolatos eljárás eredményéről az  Ügyrendi  Összeférhetetlenségi  és Vagyonnyilatkozatokat Vizsgáló Bizottság a képviselő-testületet annak soron következő ülésén tájékoztatja. 

(7) A Képviselő-testület zárt ülést tart a vagyonnyilatkozattal kapcsolatos tájékoztató tárgyalásakor. 

(8) A Képviselő-testület - minősített többséggel hozott határozat alapján - keresetet nyújthat be a polgármester ellen – az önkormányzat székhelye szerint illetékes megyei bírósághoz – polgármester tisztségének megszüntetése érdekében akkor is, ha a polgármester vagyonnyilatkozat-tételei kötelezettségét szándékosan elmulasztja, vagy a valóságnak nem megfelelően teljesíti. 

(9) A vagyonnyilatkozat tételével kapcsolatos eljárási szabályokat a 3. sz. melléklet tartalmazza.

A közszolgálatban álló személyek, az önkormányzat által alapított gazdasági társaságok ügyvezetőinek, felügyelő bizottságok elnökének, tagjainak valamint az önkormányzat bizottságai nem képviselő-testületi tagjainak vagyonnyilatkozata

44. §

(1) Az egyes vagyonnyilatkozat-tételi kötelezettségekről szóló 2007. évi CLII. törvény (Vnyt.) alapján vagyonnyilatkozat-tételre köteles a 3. számú függelékben felsorolt valamennyi önkormányzati fenntartású oktatási (nevelési) intézmény, művelődési intézmény, egészségügyi, szociális és egyéb intézmény vezetője, az önkormányzat által alapított valamint olyan gazdasági társaságok ügyvezetője, felügyelő bizottságának elnöke és tagjai, amelyekben az önkormányzat tulajdonosi részesedéssel bír, illetőleg az önkormányzat bizottságainak nem képviselő-testületi tagjai.

(2) Nem köteles a Vnyt. rendelkezései szerint vagyonnyilatkozatot tenni az, aki külön jogszabály alapján vagyonnyilatkozat-tételre kötelezett. Ebben az esetben a vagyonnyilatkozat megtételéről illetve az erre vonatkozó kötelezettségről az érintett személynek nyilatkozatot kell benyújtania, melyhez csatolni kell a vagyonnyilatkozat-tételi kötelezettség megtételét igazoló, a törvényben meghatározott szerv által kiállított okiratát. Amennyiben a külön jogszabály szerinti vagyonnyilatkozat-tétel alapjául szolgáló jogviszonya megszűnik és a Vnyt. alapján a vagyonnyilatkozat-tételre kötelezettek körébe tartozik, a korábbi jogviszonya megszűnését követően 30 napon belül köteles vagyonnyilatkozatot tenni.

(3) A vagyonnyilatkozatok átadására, nyilvántartására, a vagyonnyilatkozatban foglalt személyes adatok védelmére valamint a vagyongyarapodási vizsgálatra vonatkozó részletes szabályokat külön Szabályzat tartalmazza.

28. Képviselő-testület bizottságai

45. § 

(1) Az önkormányzat bizottságai előkészítő, véleményező, javaslattevő, szervező és ellenőrző feladatokat ellátó – a Képviselő-testület által átruházott hatáskörben döntési joggal felruházható -, egymással mellérendeltségi viszonyban álló önkormányzati szervek.

(2) A képviselő-testület

· állandó és

· ideiglenes

bizottságo(ka)t és munkacsoport(ok)at hozhat létre. 

46. §

(1) A Képviselő-testület állandó bizottságai szervezetét és létszámát az alábbiak szerint állapítja meg:

1. Ügyrendi Összeférhetetlenségi  és Vagyonnyilatkozatokat Vizsgáló Bizottság



3 fővel, amelyből  mind a 3 fő képviselő-testületi tag 

2. Szociális  Bizottság



4 fővel, amelyből 3 fő képviselő-testületi tag és

1 fő nem képviselő-testületi tag.

(2)
A bizottságok tagjainak névsorát a Szabályzat 2. sz. melléklet, míg a bizottsági feladatkörök meghatározását a 2/a. sz. melléklete tartalmazza.

(3)
A bizottságok képviselő tagjait, illetve a nem képviselő bizottsági tagjait – az érintett bizottságok elnökének javaslatára – a Képviselő-testület választja. A megválasztott nem képviselő bizottsági tagok a Képviselő-testület előtt esküt tesznek.

Amennyiben a bizottság elnöke ez irányú kötelezettségének - a bizottsági tagok választását, illetve a bizottsági hely(ek) megüresedését követő egy hónapon belül - nem tesz eleget, illetve a Képviselő-testület nem fogadja el az elnök által jelölt személyt a bizottság tagjának, akkor a bizottság tagját bármelyik települési képviselő a Képviselő-testületi ülésen szóban vagy azon kívül írásban jogosult jelölni.

(4) A képviselő-testület az /1/ bekezdésben felsorolt bizottságokba - az elnöki tevékenység elősegítése érdekében - alelnököt választ. Az alelnök az elnök akadályoztatása esetén annak jogkörét gyakorolja. Feladatait a bizottság elnöke határozza meg. 
47. § 

(1) A Képviselő-testület esetenkénti feladatok ellátására ideiglenes bizottságot, illetve munkacsoportot is létrehozhat. 

(2) Ideiglenes bizottságot, illetve munkacsoportot bármely, a Képviselő-testület által indokoltnak ítélt feladat ellátására létre lehet hozni, különösen:

a.) egyes önkormányzati rendeletek előkészítésére, felülvizsgálatára,

b.) valamely napirend előkészítésére

c.) a község egészét, vagy lakosságának jelentős részét érintő feladatokra,

d.) társulási megállapodások előkészítésére.

(3) Ideiglenes bizottság, illetve munkacsoport elnöke lehet más állandó, vagy ideiglenes bizottság elnöki tisztét ellátó képviselő is. Az ideiglenes bizottság és a munkacsoport feladatát, elnevezését, tagjainak számát és megbízatásának terjedelmét a Képviselő-testület a bizottság, illetve munkacsoport felállításakor határozza meg. 
48. §

(1)
A bizottságok működésüknek részletes szabályait ügyrendjükben maguk állapítják meg, melyet az alakuló ülést követő 3 hónapon belül kell elkészíteniük és az alábbi elvek figyelembe vételével:

a.)
Ülését a bizottság elnöke hívja össze és vezeti, akadályoztatása esetén erről az alelnök gondoskodik.

b.)
Szükség esetén a bizottságok elnökei megállapodhatnak adott téma együttes ülés keretében történő tárgyalásáról.

c.)
A bizottsági ülés akkor határozatképes, ha azon a megválasztott bizottsági tagok több mint fele jelen van.



d)
bizottságok meghatározott ügyek tárgyalásához külső szakértő(ke)t is 


igénybe
vehetnek.

e) A Szabályzat 11. §-ában foglalt előírások a bizottságokra is kötelezőek.

f) Azt a civil szervezetet, amely a Szabályzat 8. § (5) bekezdése szerint a képviselő-testület ülésére meghívást kap, a szervezet jellegének megfelelő bizottság ülésére meg kell hívni.

g) Az elnök köteles a bizottságot olyan időpontra összehívni, hogy a Képviselő-testület  rendes ülése előtt a napirendként javasolt előterjesztések megtárgyalása megtörténjen.

h) Az elnök köteles a bizottságot olyan időpontra összehívni, a tárgyalandó napirendekre tekintettel legkésőbb 20.00 óráig befejeződjön. Ha a Bizottság 20.00 óráig nem végzett az adott napirendi pontok tárgyalásával, úgy ülését külön összehívás nélkül, az ülést vezető bejelentése alapján olyan időpontban folytatja, hogy  képviselőtestület rendes ülése előtt a napirendként javasolt előterjesztések megtárgyalása megtörténjen.

 (2)
A bizottságok feladataikat és átruházott hatásköreiket üléseiken gyakorolják, ezért a határozatképességről folyamatosan kötelesek gondoskodni. A határozatképesség biztosítása érdekében

-
két egymást követő ülésről igazolatlanul távolmaradó bizottsági tagnak a bizottsági tagságért járó tiszteletdíja csökkentését,

-
három egymást követő bizottsági ülésről igazolatlanul távolmaradó bizottsági tagnak tagsága alóli felmentését - a bizottsági elnök javaslatára a bizottság kezdeményezi.

(3)
A bizottság a feladat- és hatáskörébe tartozó kérdésekben a képviselő-testület határozathozatalára vonatkozó szabályok szerint jár el. Döntéseit - javaslattevő vagy véleményező jogkörben eljárva is - határozati formában hozza. Kivételt képez ez alól a Szabályzat 37. § (3) bekezdésében foglaltak értelemszerű alkalmazása 
A bizottságok döntéseinek jelölése megegyezik a képviselő-testületi határozatok jelölésével, annyi különbséggel, hogy a számozás és keltezés után a bizottság megnevezésére utaló - „... biz. határozat" - rövidített meghatározást kell alkalmazni.

(4) A bizottsági döntéshozatalból kizárható az, akit vagy akinek az Ötv. 110. § szerinti hozzátartozóját személyesen érinti az ügy. A személyes érintettséget az érdekelt köteles bejelenteni. A kizárásról az elnök esetén a polgármester, bizottsági tag esetén a bizottság dönt.

(5)
A bizottság(ok) által a (4) bekezdés alapján véleményezett és a Képviselő-testület napirendjére tűzött előterjesztés tárgyalása során a bizottság(ok) elnöke(i) a testületet tájékoztatjá(k) az ügyben kialakult bizottsági határozatokról. A tájékoztatásnak ki kell térnie a bizottság(ok) által elfogadottakkal ellentétes - ún. kisebbségi - véleményre is.

(6)
A bizottsági ülés(ek) megtartását úgy kell ütemezni, hogy a rendelet-tervezeteket az ágazati bizottsági vélemények ismeretében tárgyalhassa meg jogi és ügyrendi szempontból az arra illetékes – Ügyrendi  Összeférhetetlenségi és Vagyonnyilatkozatokat Vizsgáló - bizottság.

49. §

(1) A bizottságokra átruházott hatáskörökben hozott döntések végrehajtásáról, továbbá a működésükhöz szükséges szakmai, technikai és adminisztratív feltételek biztosításáról a jegyző gondoskodik.

(2) A bizottságok működésének ügyviteli feladatait a polgármesteri hivatal szervezeti egységei látják el - a hivatal ügyrendjében foglaltak szerint - a bizottságok jellegének megfelelő ágazati megoszlásban. A jegyző tartozik gondoskodni arról, hogy a bizottságok anyagai kellő időben a bizottság tagjainak rendelkezésére álljanak, továbbá arról is, hogy a bizottságok által tárgyalt napirendnek megfelelő felkészültségű, az anyagot előterjesztő vagy helyettese, a napirend tárgyalásakor jelen legyen a bizottsági ülésen. A megjelölt felelős gondoskodik a bizottsági ülésen hozott határozatok végrehajtásáról. Soron kívül gondoskodik a képviselő-testületi ülésre terjesztett, bizottsági ülésen kiegészítési igényt megjelölő döntés beterjesztéséről.

(3) A bizottságok tevékenységükről választási ciklusonként legalább 1 alkalommal, és a ciklus végén kötelesek a Képviselő-testület előtt beszámolni. 

VI. Fejezet

A polgármester, az alpolgármester, a jegyző

29.  Polgármester

50 §

(1) A polgármester megbízatását főállásban látja el, tagja a képviselő-testületnek. A képviselő​testület határozatképessége, döntéshozatala, működése szempontjából települési képviselőnek tekintendő. Megválasztását követően a képviselő-testület előtt esküt tesz.

(2) Az Ötv. 35.§-a tartalmazza a polgármester az önkormányzati, valamint az államigazgatási feladatait, hatásköreit. 

(3) A polgármestert az Ötv. 35. § (2) bekezdésében meghatározott feladatokon kívül a képviselő-testület az alábbi külön feladatok ellátásával ruházza fel:

a.)
Biztosítja az önkormányzat nyilvános, demokratikus működését.

b.)
Felügyeli a településfejlesztést, a közszolgáltatások ellátását, az intézmények működését.

c.)
Képviseli a települést és önkormányzatát.

d.)
Segíti a bizottságok és a képviselők munkáját.

e.)
Együttműködik a helyi társadalmi szervekkel, a lakosság önszerveződő közösségeivel, a kisebbségi önkormányzattal.

f.)
Eljár a Képviselő-testület által átruházott hatáskörökben.

g.)
Gyakorolja az egyéb munkáltatói jogokat az önkormányzat gazdasági társaságai vagy közhasznú társaságai vezetője tekintetében.

(4) 
A polgármester tekintetében a Képviselő-testület gyakorolja a munkáltatói jogokat, és 
meghatározza a jogszabályok keretei között az illetményét. 

(5) A polgármesterre a Képviselő-testület által átruházott hatásköröket 1. sz. melléklet 
tartalmazza.

30. Az alpolgármester

51 §

(1) A képviselő-testület - saját tagjai közül a polgármester javaslatára, titkos szavazással, a Képviselő-testület megbízatásának időtartamára - a polgármester helyettesítésére, munkájának segítésére alpolgármestert választ.

A polgármestert helyettesítő alpolgármester(ek) jogai és kötelezettségei a polgármesterével azonosak.

(2)
Az alpolgármesterre egyebekben a polgármesterre vonatkozó szabályokat kell alkalmazni. 

31. A  körjegyző

52 §

(1)
A Képviselő-testület - pályázat alapján - a jogszabályban megállapított képesítési követelményeknek megfelelő körjegyzőt nevez ki határozatlan időtartamra. A körjegyző vezeti a „Gáborján-Szentpéterszeg Körjegyzőséget.

(2)
A jegyzőt az Ötv. 36. § (2) bekezdésében meghatározott feladatokon kívül az alábbi külön feladatokat látja el:

a.)
A polgármester irányításával előkészíti a képviselő-testület által tárgyalandó napirendek anyagát. Törvényességi szempontból ellenőrzi (láttamozza) az előterjesztéseket.

b.)
Időszakonként beszámol a képviselő-testületnek a polgármesteri hivatalnál folyó munkáról, az ügyintézés helyzetéről.

c.)
Végzi a propaganda, információs, valamint jogi ismeretterjesztő tevékenységet.

d.)
Gondoskodik a Körjegyzőség köztisztviselőinek képzéséről (továbbképzéséről). A polgármester által meghatározott körben fenntartott előzetes véleményezési és egyetértési jog figyelembe vételével gyakorolja a Körjegyzőség köztisztviselőivel szembeni munkáltatói jogokat.

e.)
Külön szabályzatban foglaltak szerint ügyfélfogadást tart.

VII. Fejezet

 A Körjegyzőség

53. §

(1)
A Képviselő-testület az önkormányzat működésével, valamint az államigazgatási ügyek döntésre való előkészítésével és végrehajtásával kapcsolatos feladatok ellátására egységes körjegyzőséget hoz létre "Gáborján-Szentpéterszeg Körjegyzőség Szentpéterszeg" elnevezéssel.

(2)
A Körjegyzőség előirányzatai feletti rendelkezési jogára tekintettel teljes jogkörű - jogi személyiséggel felruházott -, önállóan gazdálkodó költségvetési szerv, amely

a.)
egyrészt az önkormányzat gazdálkodásának végrehajtó szerve,

b.)
másrészt az önkormányzati igazgatás szerveként ellátja a jogszabályokban előírt államigazgatási feladatokat.

(3)
A képviselő-testület a (2) bekezdés b.) pontjában foglalt államigazgatási feladat- és hatáskörök vonatkozásában nem irányítja a Körjegyzőséget. Utasítási jogot nem gyakorol, de ellenőrizheti az ügyintézés kultúráltságát, valamint meghatározza a Körjegyzőségi állományi létszámát.

(4)
A Körjegyzőség belső szervezeti tagozódását, munkarendjét a hivatal Szervezeti és Működési Szabályzata tartalmazza.

VIII. Fejezet

Társulások

54. §

(1)
A Képviselő-testület önkéntes és szabad elhatározásából, egyenjogúságának tiszteletben tartásával a kölcsönös előnyök és az arányos teherviselés alapján írásbeli megállapodással társulásban vehet részt. 

(2) 
A Képviselő-testület a közös érdekű feladatok célszerű, gazdaságosabb és hatékonyabb megvalósítása, a polgároknak nyújtott közszolgáltatásai színvonalának javítása, térségi kapcsolatok elmélyítése céljából társulási megállapodást köthet. A folyamatos kapcsolattartás a polgármester feladata. 

(3)
A képviselő-testület társulási megállapodások megkötése során az Ötv. 41-44. §-aiban, „a 
helyi önkormányzatok társulásairól és együttműködéséről” szóló 1997. évi CXXXV. 
törvény, valamint „A települési önkormányzatok többcélú kistérségi társulásáról” szóló 
2004. évi  CVII. törvény rendelkezéseiben foglaltaknak megfelelően jár el.

(4) 
Szentpéterszeg Községi Önkormányzatának részvételével kötött társulások és társulatok neveit a 6. sz.  függelék számú melléklet tartalmazza.

IX. Fejezet

Az önkormányzat gazdasági alapja

32. Az önkormányzat vagyona

55. §

(1)
Az önkormányzat vagyoni körébe

a. a törzsvagyon (forgalomképtelen vagy korlátozottan forgalomképes vagyon), valamint

b. egyéb (forgalomképes) vagyon

tartozik.

A forgalomképtelen és a korlátozottan forgalomképes vagyonnal való rendelkezés joga a Szabályzat 4. §-a szerint - át nem ruházható hatáskörben - a képviselő-testületet illeti meg.

(2)
A Képviselő-testület – a jogszabályi rendelkezéseken túlmenően – rendeletben állapítja meg azokat a feltételeket, amely szerint a (1) bekezdés a.) pontjában meghatározott vagyontárgyakról rendelkezni lehet. Az (1) bekezdés b.) pontjában meghatározott vagyontárgyak feletti rendelkezés jogát külön rendeletben meghatározott módon a Képviselő-testület átruházhatja bizottságára vagy a polgármesterre.

(3)
A Képviselő-testület törekszik vagyonának növelésére. Ésszerű keretek között vagyonát is értékesítheti, de az abból származó bevételt - lehetőség szerint - kitűzött fejlesztési célok megvalósítására fordítja.

A képviselő-testület hitelt csak abban az esetben vesz fel, ha

-
más finanszírozási mód nem lehetséges,

-
hitelfelvétel hiányában gazdálkodásában súlyos likviditási gondok keletkez(het)nek, vagy

· hosszú távú, az önkormányzat működését nem veszélyeztető, a város lakosságának érdekeit szolgáló céljait kívánja megvalósítani.

(4)
A Képviselő-testület az önkormányzat vagyonáról a választási ciklus végén elszámol. 

33. Az önkormányzat költségvetése

56. §

(1)
A Képviselő-testület éves költségvetését, annak évközi módosítását, valamint a költségvetési zárszámadást önkormányzati rendelettel állapítja meg, illetve hagyja jóvá.

A költségvetés összeállításának részletes szabályait az államháztartásról szóló törvény, a finanszírozás rendjét, az állami hozzájárulás mértékét az állami költségvetési törvény állapítja meg.

(3)
Az önkormányzat gazdálkodásában jelentkező évközi változások az éves költségvetés módosítását igényelhetik. A költségvetés módosítását tartalmazó rendelet-tervezetet egy fordulóban tárgyal(hat)ja a képviselő-testület. 

(2) A polgármester a tárgyévet követően zárszámadási rendelet-tervezetet terjeszt a Képviselő-testület elé. 

34. Az önkormányzat gazdálkodásának főbb szabályai

57. §

(1)
Az önkormányzat gazdálkodásának feladatait a polgármesteri hivatal látja el. A gazdálkodással jelentkező különböző feladatokat a polgármesteri hivatal ügyrendje tartalmazza.

(2)
Az Önkormányzat által alapított és fenntartott intézmények részbenönállóan gazdálkodnak. A dologi kiadásokra biztosított pénzeszközöket kizárólag csak a Képviselő-testület által meghatározott ütemben és mértékben használhatják fel. Kivételt képez ez alól a többletbevételek felhasználása.

Az intézmények részére biztosított éves költségvetési keretet csak a Képviselő-testület csökkentheti, esetleg növelheti vagy vonhatja el.

(3)
Az önkormányzati intézményeknek és a Polgármesteri Hivatalnak az 1991. évi XX törvény (un. Hatásköri törvény) 140. § (1) bekezdés e.) pontjában valamint a 193/2003.(XI.26.) Korm. rendeletben (Ber) meghatározott belső ellenőrzési feladatát a Képviselő-testület Szentpéterszeg Község Önkormányzatának Ellenőrzési Szabályzatában foglaltak szerint látja el.

X. Fejezet

 Záró rendelkezés

58. §

(1)
 A rendelet (Szabályzat) 2010. december 16. napján lép hatályba. Egyidejűleg hatályát veszti „Szentpéterszeg Községi Önkormányzatának Szervezeti és Működési Szabályzatá"-ról 3/1991 (IV.09) sz. rendelete. 

(2)
A Szabályzathoz az alább felsorolt mellékletek és függelékek tartoznak:

a.)
A Szabályzat mellékletei:

1.sz.melléklet

A képviselő-testület által átruházott hatáskörök jegyzéke

2.sz melléklet

A bizottságok összetétele, névsora

2/a.sz.melléklet
A bizottságok általános és különös feladatai

3. sz. melléklet
A polgármester, valamint a képviselők vagyonnyilatkozat-tételével kapcsolatos eljárási szabályok

b.)
A Szabályzat függelékei:

1. sz. függelék

A képviselő-testület tagjainak névsora

2. sz. függelék 
A képviselő-testület ülésére meghívandó érdekképviseleti önszerveződő (civil) szervezetek jegyzéke

3. sz. függelék

Önkormányzati intézmények (gazdasági társaságok) jegyzéke

4. sz. függelék
 Az ideiglenes külföldi kiküldetést teljesítők költségei megtérítésének szabályai

5. sz. függelék
 Önkormányzat testvér-települési kapcsolatainak jegyzéke

6. sz. függelék
Ügyrendi Összeférhetetlenségi és Vagyonnyilatkozatokat Vizsgáló Bizottság Ügyrendje

7. sz. melléklet
 Társulások és Társulatok jegyzéke

8 . sz. függelék
Az Önkormányzat szakfeladat rendje
 

A függelékek folyamatos vezetéséről a jegyző gondoskodik.

(3)
A Szabályzat megtekinthető a Faluház és Könyvtárban, a Polgármesteri Hivatalban, valamint a www.szentpeterszeg.hu honlapon.

Szentpéterszeg, 2010. december 15.

	Olajos Mihály

Polgármester
	Dr. Juhász Marica

körjegyző

	
	


1. számú melléklet

J e g y z é k

a Képviselő-testület által átruházott hatáskörökről

I. A bizottságokra átruházott hatáskörök

Szociális Bizottság

A szociális területet érintően az alábbi hatásköröket gyakorolja:

-
Dönt - önkormányzati rendeletben foglaltak szerint 

-
Elbírálja - önkormányzati rendeletben foglaltak szerint - a helyi lakásfenntartási támogatás iránti kérelmet.

-
Elbírálja a Bursa Hungarica Felsőoktatási Önkormányzati Ösztöndíjpályázatot.

-
Jóváhagyja az intézmények Szervezeti és Működési Szabályzatát, szakmai programját, az intézmények házirendjét.

-
Értékeli a szociális intézmények éves szakmai munkáját. 

· Kapcsolatot tart fenn és együttműködik a hatásköréhez kapcsolódó szakmai, társadalmi önszerveződésekkel, civil szervezetekkel.

Ügyrendi Összeférhetetlenségi és Vagyonnyilatkozatokat Vizsgáló Bizottság

· kapcsolatot tart fenn és együttműködik a hatásköréhez kapcsolódó szakmai, társadalmi önszerveződésekkel, civil szervezetekkel. 

II
A polgármesterre átruházott hatáskörök:
a.)
Állategészségüggyel kapcsolatos feladat-és hatáskör:
- Amennyiben jogszabály másként nem rendelkezik az ebtenyészet létesítésének engedélyezése során első fokon jár el az állattartás helyi szabályairól szóló rendeletben foglaltak szerint. 

Gondoskodik

· településen belül az állati hullák ártalmatlanná tételével kapcsolatos feladatok ellátásáról;

· a település belterületén a kóbor ebek befogásával, őrzésével, értékesítésével vagy ártalmatlanná tételével kapcsolatos feladatok ellátásáról;

· az emberre egészségügyi szempontból veszélyes, valamint az állatállomány egészségét veszélyeztető betegség tüneteit mutató, vagy betegségre gyanús ebek és macskák kártalanítás nélküli kiirtásával kapcsolatos feladatok ellátásáról.

b.) Közlekedési, vízügyi, kommunális igazgatás

· A forgalmi rendet a forgalmi körülmények vagy baleseti helyzet jelentősebb változása esetén, de legalább 5 évenként felülvizsgáltatja, és szükség szerint gondoskodik módosításáról.

· Előzetes hozzájárulást ad a 20/1984. (XII.21.) KM rendelet 2. § (8) bekezdésében meghatározott szervezetek, személyek utakkal kapcsolatos feladatainak ellátásához.

· Vezeti a közúti jelzésekről a külön jogszabályban meghatározott nyilvántartást.

·  Tájékoztatja a közlekedés részt vevőit a közlekedés biztonságát és zavartalanságát jelentősen befolyásoló körülményekről.

· Jogosult a közút lezárására vagy a forgalmának korlátozására (elterelésére) a közúton folyó munka, a közút állagának védelme, a közúti forgalom biztonsága érdekében.

·  Haladéktalanul gondoskodik a közút megrongálódásának kijavításáról és a közút forgalmának biztonságát veszélyeztető helyzet elhárításáról.

· Hozzájárulást ad a közút felbontásához, annak területén, az alatt vagy felett építmény vagy más létesítmény elhelyezéséhez, illetve a közút egyéb, nem közlekedési célú elfoglalásához.

· Hozzájárulást ad ki útcsatlakozás létesítéséhez.

· Felszólítja az építmény, útcsatlakozás tulajdonosát felújításra, korszerűsítésre vagy megszűntetésre a közlekedés biztonsága érdekében.

c.) Szociális igazgatás

-
Dönt az átmeneti segély megállapításáról, elutasításáról. Tájékoztatást nyújt a Szociális 
Bizottságnak az átmenetis segélyekről.

-
Kötelezi a közköltségen eltemetett személy törvény által meghatározott eltemettetésre köteles személyt (személyeket) a köztemetés költségeinek megtérítésére.

-
Dönt a normatív és alanyi jogú lakásfenntartási támogatás megállapításáról, megszüntetéséről, elutasításáról..

-
Dönt a szociális intézményi beutalásról. /más városban történő elhelyezéskor/

-
Dönt a rendkívüli gyermekvédelmi támogatás megállapításáról, elutasításáról.

-
Elrendeli a helyi önkormányzat képviselő-testülete hatáskörébe tartozó szociális ellátás megtérítését, ha azt jogosulatlanul és rosszhiszeműen vették igénybe.

-
Engedélyezi a helyi rendelet alapján – méltányosságból- a visszafizetés részben vagy egészben történő elengedését. 

d.) Egyéb igazgatási hatáskörök

· Engedélyezi a jelképek felhasználását az önkormányzati jelképek használatáról szóló helyi rendelet alapján.

· Gondoskodik a közbiztonság helyi feladatainak ellátásáról.
· Szakképzési, fejlesztési megállapodások fenntartói egyetértési jogának gyakorlása.
· Gondoskodik a kábítószer-megelőző tevékenység folytatásáról

e.) Földművelésügyi ágazat: 

· Megigényeli a körzeti erdőterv településre vonatkozó helyrajzi számos terület kimutatását.

· Bejelenti a termőhelyi katasztert vezető szervnek, ha a településrendezési terv a szőlő termőhelyi kataszterében nyilvántartott területet beépítésre szánt területként határozza meg.
· Eleget tesz a biztosítási kötelezettségeknek amennyiben a fejlesztés tárgya, vagy a fejlesztés eredményeként létrejövő vagyontárgy törzsvagyon vagy törzsvagyonná válik.

· Dönt a külterületen a közút területének határától számított 10 méter távolságon belül fa ültetéséről, vagy kivágásáról.

f.) Igazságügyi ágazatban gazdasági kamarákkal kapcsolatos feladat-és hatáskörében:

A gazdasági kamaráktól javaslatokat, véleményeket, tájékoztatókat kér, amelyek előmozdítják a gazdálkodó szervezetekre vonatkozó jogszabályoknak, kormányzati és helyi önkormányzati programoknak, intézkedéseknek a gazdaság fejlődéséhez, szervezettségéhez, az üzleti forgalom biztonságához és a piaci magatartás tisztességéhez fűződő közérdekkel összhangban történő kidolgozását;

g)Közművelődési ágazat 

· Beszerzi és ismerteti a miniszter véleményét az önkormányzati közművelődési intézmény létesítése, átszervezése, megszüntetése illetőleg tevékenységének 60 napon túli szüneteltetése esetén a testületi döntés meghozatala előtt 30 nappal.

· A vizsgált intézmény tekintetében elősegíti és támogatja a szakfelügyelő munkáját, az írásban vagy szóban kér felvilágosításokat és adatokat megadja, dokumentumokba betekintést enged, azok másolatát kiadja

h.)
Oktatási ágazat

· Bizottságot szervez több óvoda esetén, amely javaslatot tesz,, amennyiben a jelentkezők létszáma meghaladja a felvehető gyermekek számát.
· Intézkedik a közoktatási intézménytörzsben nyilvántartott adatok változásának bejelentéséről.
- Bejelenti a közoktatási feladatot ellátó intézmény megszűnését a szükséges iratok csatolásával.
- Egyetértésével a nevelési-oktatási intézményvezetője rendkívüli szünetet rendelhet el.
- Jóváhagyja a közoktatási intézmény szervezeti és működési szabályzatát valamint házirendjét.
- Támogató javaslatot ad a közoktatási intézmények Hajdú-Bihar megyei Közoktatási Közalapítványhoz benyújtandó pályázataihoz.

- Fenntartó képviselőjeként jegyzi az évenkénti költségvetési törvény 5. számú mellékletében biztosított előirányzat felhasználására - miniszteri rendeletben szabályozottak szerint - benyújtott önkormányzati igénybejelentést.

i.)
Gazdálkodással kapcsolatos feladat- és hatáskör

- az önkormányzat vagyonáról és annak hasznosításáról szóló Önk. rendeletben foglaltak szerint a polgármester hatáskörébe tartozik:

· öröklés, illetve a vagyonról történő lemondás, zártkerti ingatlan ingyenes felajánlása esetén az öröklés, illetve a vagyon elfogadása;

· Képviselő-testület által elfogadott Szabályozási tervben, illetőleg a Helyi Építési Szabályzatban előírt utcanyitások nyomvonalába eső területek ajándék címen való elfogadása,

A polgármester döntéséről a Képviselő-testületet soron következő ülésén köteles tájékoztatni.

- Előzetes hozzájárulást ad az önkormányzati vagyon használójának a 20.000.-Ft-ot meg nem haladó piaci értékű ingó vagyontárgyak értékesítéséhez, és selejtezéséhez.

- Az éves költségvetési rendeletben foglaltak szerint dönt a munkabérhitel felvételéről.

- Dönt a polgármesteri hivatal költségvetésén, valamint a felhalmozási előirányzatokon belüli átcsoportosításról, melyről a Képviselő-testületet soron következő ülésén köteles tájékoztatni.

- Dönt az átmenetileg szabaddá váló pénzeszközökből maximum 6 hónapos futamidőre történő - pénzforgalmi számlához kapcsolódó – betét lekötéséről.

- Dönt - a beruházások és beszerzések rendjéről szóló rendeletben foglaltak szerint - a közbeszerzési értékhatár alatti beruházásoknál, beszerzéseknél a nyertes ajánlattevő kiválasztásáról, vagyis jogosult az eljárást lezáró döntés meghozatalára 1.000.000.- Ft-ig

2. számú melléklet

Bizottságok összetétele

(Névsor)

	
	Elnök
	Alelnök
	Tagok
	Külső tagok

	 Ügyrendi Összeférhetetlenségi és

Vagyonnyilatkozatokat Vizsgáló Bizottság


	Bereczkiné Balogh Erika
	
	Cs. Balogh Gyula 

Kovács Imre
	-----

	Szociális Bizottság


	Kovács Imre
	
	Balogh Gyula

Harasztosi Gyula
	Gazsóné Cser Irma


2/a. számú melléklet

A bizottságok általános és különös feladatai

I.
A bizottságok általános feladatai

-
Javaslattétel az önkormányzat képviselő-testülete éves munkatervének napirendjeire. Az összeállított munkatervi javaslat előzetes véleményezése.

-
Közreműködés az önkormányzat éves költségvetésének összeállításánál. Az önkormányzat költségvetésének és zárszámadásának véleményezése.

-
Az önkormányzati jogalkotás és jogalkalmazás figyelemmel kísérése. Közreműködés az önkormányzati rendelet-tervezetek kidolgozásában, az elkészült rendelet​tervezetek véleményezésében.

-
Állásfoglalás kialakítása az önkormányzat ciklus-, és egyéb szakirányú programjainak összeállításához. A programokban foglaltak végrehajtásának időszakos értékelése.

-
Javaslattétel díszpolgári cím, helyi kitüntetések adományozására.

· A képviselő-testület által átruházott hatáskörök (Szabályzat 2. számú melléklete) gyakorlása.

· Összeállítja SZMSZ-ét és Munka- és üléstervét.

· Bizottsági ülés összehívása, levezetése, a határozatképesség folyamatos figyelemmel kísérése.

· Testületi ülésen bizottsági álláspont ismertetése. 

II.
A bizottságok különös feladatai

2.)
Ügyrendi Összeférhetetlenségi és Vagyonnyilatkozatokat Vizsgáló Bizottság feladatai

-
Törvényességi szempontból ellenőrzi és külön véleményezi az önkormányzati rendelet-tervezeteket. Közreműködik az SzMSz kidolgozásában.

-
Folyamatosan figyelemmel kíséri az önkormányzati rendeletekben foglaltak hatályosulását. Szükség esetén kezdeményezi egyes rendeletek módosítását, esetleg új rendelet alkotását.

-
Jogi szempontból vizsgálja az önkormányzat működésével jelentkező észrevételeket, kifogásokat, illetve ezzel összefüggő véleményéről tájékoztatja a képviselő-testületet.

-
Előzetesen véleményezi mindazokat az előterjesztéseket, amelyek az önkormányzat szerveinek jogi természetű ügyeivel kapcsolatosak.

-
Figyelemmel kíséri és véleményezi az önkormányzat működésével jelentkező hatósági tevékenységet. Javaslatot tesz egyes hatósági feladatok hatékonyabb végzésére.

-
Véleményezi a polgármesteri hivatal létszámnövelésére irányuló jegyzői javaslatot.

-
Vizsgálja és véleményezi az önkormányzati képviselők az összeférhetetlenségi (etikai) vonatkozású ügyeit.

· Lebonyolítja a képviselő-testület működésével, feladatai ellátásával összefüggő titkos szavazást.

· Lefolytatja a képviselői összeférhetetlenség vizsgálatára vonatkozó eljárást.

· Kezeli és ellenőrzi a képviselői vagyonnyilatkozatokat.

-
Dönt hatáskörébe utalt ügyekben.

2.)
Szociális Bizottság feladatai

-
Támogatja és értékeli a szociális és egészségügyi ellátásban közreműködő szervek intézmények tevékenységét. Szükség szerint javaslatot dolgoz ki szervezeti módosítás(ok)ra.

-
Figyelemmel kíséri és véleményezi a háziorvosi privatizáció helyzetét. Egyeztet és javaslatot készít az egészségügyi ellátás szervezeti rendszere gazdaságosabb működtetésére.

-
Folyamatosan tájékozódik a község szociálpolitikai helyzetéről. Szükség szerint javaslatot dolgoz ki egyes önkormányzati hatáskörbe utalt ellátási forma racionalizálására.

-
Rendszeresen tájékozódik - az ÁNTSz-el kapcsolatot tartva a község közegészségügyi, járványügyi helyzetéről. Szükség szerint intézkedés(eke)t kezdeményez.

-
Figyelemmel kíséri a foglalkoztatás helyzetét. Együttműködik ezen a területen tevékenykedő civil szervezetekkel. Véleményezi, illetve döntésre előkészíti a képviselő-testület hatáskörébe tartozó - át nem ruházott - szociális jellegű ügyeket, valamint előzetesen tárgyalja a feladatkörébe tartozó előterjesztéseket.

-
Részt vesz egészségügyi, szociális intézmények vezetői részére kiírt pályázatok bírálatában.

-
Dönt hatáskörébe utalt ügyekben.

3. számú melléklet

A polgármester, valamint a képviselők vagyonnyilatkozat-tételével kapcsolatos eljárási szabályok

1. 

(1) 
A vagyonnyilatkozatokat az Ügyrendi Összeférhetetlenségi és Vagyonnyilatkozatokat Vizsgáló Bizottság kezeli és tartja nyilván Polgármesteri Hivatal adminisztratív közreműködésével. E bizottság folytatja le a vagyonnyilatkozattal kapcsolatos eljárást, melynek eredményéről tájékoztatást ad a Képviselő-testületnek a soron következő ülésen. Az eljárást e bizottságnál bárki kezdeményezheti.

(2)
A vagyonnyilatkozatra kötelezettet az Ügyrendi Összeférhetetlenségi és Vagyonnyilatkozatokat Vizsgáló Bizottság írásban tájékoztatja a vagyonnyilatkozat-tételi kötelezettségről és annak határidejéről. A tájékoztató átvételét a vagyonnyilatkozatra kötelezett aláírásával igazolja.

(3) 
A tájékoztatóhoz csatolt nyilatkozatban a vagyonnyilatkozatra kötelezett tájékoztatja az Ügyrendi Összeférhetetlenségi és Vagyonnyilatkozatokat Vizsgáló Bizottságot a vele közös háztartásban élő házas-, illetve élettársának és gyermekének a nevéről. A nyilatkozatot a tájékoztató kézhezvételétől számított 2 munkanapon belül vissza kell juttatni a bizottsághoz. A nyilatkozat alapján az Ügyrendi Összeférhetetlenségi és Vagyonnyilatkozatokat Vizsgáló Bizottság a vagyonnyilatkozatra kötelezett rendelkezésére bocsátja a törvényi rendelkezésnek megfelelő nyomtatványokat és a kitöltéshez szükséges írásbeli tájékoztatót. 

2. 

(1) 
A vagyonnyilatkozat nyomtatványt olvashatóan kell kitölteni, ceruzás kitöltés nem alkalmazható.

(2) 
Amennyiben a kitöltés során tévedésre vagy elírásra kerül sor a hibát javítani nem lehet, új nyomtatványt kell kitölteni.

(3) 
Mind a vagyonnyilatkozatra kötelezett, mind a vele közös háztartásban élő házas-, illetve élettárs, továbbá a nem kiskorú gyermek saját maga készíti el vagyonnyilatkozatát..

3. 

(1) 
Az Ügyrendi Összeférhetetlenségi és Vagyonnyilatkozatokat Vizsgáló Bizottságnak az igazolásban szerepeltetnie kell az átvett vagyonnyilatkozatok számát, az átvett felhatalmazások megnevezését, az átvétel dátumát. 

4. 

(1) 
A választott tisztségviselők vagyonnyilatkozata – az ellenőrzéshez szolgáltatott azonosító adatok kivételével nyilvános, de a hozzátartozójukra vonatkozó viszont nem, ezért különös gondot kell fordítani az adatvédelmi szabályok betartására, a vagyonnyilatkozatok megfelelő kezelésére.

(2) 
Ellenőrzés esetén az ellenőrzési eljárást megelőző meghallgatás céljáról, időpontjáról, módjáról, módszeréről írásban értesíteni kell a vagyonnyilatkozatra kötelezettet a meghallgatás előtt 8 nappal. A vagyonnyilatkozatra kötelezett a meghallgatás során jogi képviselőt is igénybe vehet.

(3) 
Az Ügyrendi Összeférhetetlenségi és Vagyonnyilatkozatokat Vizsgáló Bizottság a vagyonnyilatkozatra kötelezett vagyonnyilatkozata vagyoni részeinek összevetéséről; a vagyonnyilatkozatra kötelezett meghallgatásáról; illetve az eljárás kezdeményezéséről felvett jegyzőkönyv(ek) másodpéldányát a központilag kezelt, vagyonnyilatkozattal kapcsolatos iratok között helyezi el.

5. 

(1) 
Ha a vagyonnyilatkozatra kötelezettel szemben bejelentést tesznek vagyoni helyzetére vonatkozóan, az Ügyrendi Összeférhetetlenségi és Vagyonnyilatkozatokat Vizsgáló Bizottság a bejelentést követő 5 munkanapon belül tájékoztatja a vagyonnyilatkozatra kötelezettet a bejelentés tartalmáról, aki 5 munkanapon belül írásban észrevételt tehet a bejelentésben foglaltakra. Az Ügyrendi Összeférhetetlenségi és Vagyonnyilatkozatokat Vizsgáló Bizottság a határidő lejártát vagy az észrevétel beérkezését követő 5 munkanapon belül dönt a soron kívüli vagyonnyilatkozat-tétel elrendeléséről, amelyről a vagyonnyilatkozatra kötelezettet írásban tájékoztatja.

(2) 
Az Ügyrendi Összeférhetetlenségi és Vagyonnyilatkozatokat Vizsgáló Bizottság soron kívüli vagyonnyilatkozat-tételére akkor kötelezheti a vagyonnyilatkozatra kötelezettet, ha a bejelentés olyan tényt, körülményt tartalmaz, amely nem szerepel a vagyonnyilatkozatra kötelezett legutolsó vagyonnyilatkozatában, továbbá ha a bejelentésből alaposan feltételezhető, hogy a vagyonnyilatkozat nem valós adatokat tartalmaz, illetőleg a bejelentés adatai alapján arra lehet következtetni, hogy a jogszabályellenes forrásból származó vagyongyarapodás a vagyonnyilatkozatra kötelezettel közös háztartásban élő házas-, illetve élettársnál és gyermeknél áll fenn. 

(3) 
Ha a bejelentés a vagyonnyilatkozatban szereplő adatok valóságát teszi kétségessé, az ismételt vagyonnyilatkozatok beérkezését követően a bizottság az adatok összevetése után dönt az eljárás szükségességéről, melyről a Képviselő-testületet tájékoztatja.

(4) 
Az Ügyrendi Összeférhetetlenségi és Vagyonnyilatkozatokat Vizsgáló Bizottság a vagyonnyilatkozatra kötelezettet arról is tájékoztatja, ha vagyonnyilatkozatra kötelezettre vonatkozóan bejelentés érkezett, de annak nyomán nem rendelt el soron kívüli vagyonnyilatkozat-tételt.

6. 
A vagyonnyilatkozatra kötelezett vagyonnyilatkozatába történő betekintést a vagyonnyilatkozathoz csatolt "Kísérő lap"-on kell dokumentálni a betekintés időpontjának, a betekintő nevének feltüntetésével, valamint betekintésre jogosult saját kezű aláírásával.

7. 
A vagyonnyilatkozatra kötelezettnek akkor nem róható fel a kötelezettségszegés, ha az önhibáján kívül eső okot hitelt érdemlően igazolja.

8. 

(1) 
Ha a vagyonnyilatkozatra kötelezettel közös háztartásban élő házas-, illetve élettársról és gyermekről a vagyonnyilatkozatra kötelezett írásban bejelenti az Ügyrendi Összeférhetetlenségi és Vagyonnyilatkozatokat Vizsgáló Bizottságnak a közös háztartásban élés megszűnését, az Ügyrendi Összeférhetetlenségi és Vagyonnyilatkozatokat Vizsgáló  Bizottság köteles haladéktalanul intézkedni.

(2) 
Ha a vagyonnyilatkozatra kötelezett megbízása megszűnik, az Ügyrendi Összeférhetetlenségi és Vagyonnyilatkozatokat Vizsgáló Bizottság a megszűnés napján a vagyonnyilatkozatra kötelezett számára visszaadja a vagyonnyilatkozatok Ügyrendi Összeférhetetlenségi és Vagyonnyilatkozatokat Vizsgáló Bizottságnál tárolt példányait.

(3) 
A vagyonnyilatkozatra kötelezett köteles írásban igazolni a vagyonnyilatkozatok átvételének tényét.
1. számú függelék

	
	N É V 
	L A K C Í M

	1. 
	Olajos Mihály polgármester
	Szentpéterszeg, Somogyi u. 10

	2. 
	Balogh Gyula
	Szentpéterszeg, Alkotmány u. 13.

	3. 
	Balogh Gyula Cs.
	Szentpéterszeg, Kossuth u. 02.

	4. 
	Bereczkiné Balogh Erika Marianna
	Szentpéterszeg, Alkotmány u. 11.

	5. 
	Harasztosi Gyula Imre
	Szentpéterszeg, Szabadság u. 17.

	6. 
	Kovács Imre
	Szentpéterszeg, Kossuth u. 79.

	7. 
	Tornyi Lajos 
	Szentpéterszeg, Kossuth u. 74.


2.sz .függelék

A képviselő-testület ülésére meghívandó érdekképviseleti önszerveződő (civil) szervezetek 
jegyzéke
Intézmények:

	Sorsz.
	Név
	Cím
	E-mail cím

	1. 
	Általános Iskola, Óvoda Bölcsőde

 és Alapfokú Művészetoktatási Intézmény 

Szentpéterszeg 

intézmény vezető: Keresztesi Anikó Mária


	Szentpéterszeg, Kossuth u. 36.
	altalanosiskola@

freeamil.hu

	2. 
	Általános Iskola, Óvoda Bölcsőde

 és Alapfokú Művészetoktatási Intézmény 

Szentpéterszeg tagintézménye

Bethlen Gábor Általános Iskola és Óvoda

tagintézmény vezető: Király Gyuláné


	Gáborján, Fő u. 102.
	

	3. 
	Faluház és Könyvtár
	Szentpéterszeg, Vöröshadsereg u. 9.
	

	4. 
	Bihari Szociális Szolgáltató Központ 

Szentpéterszegi Idősek és Fogyatékos Személyek 

Nappali Intézménye


	Szentpéterszeg, Ady u. 1.
	


Sajtó:

	Sorsz.
	Név
	Cím
	E-mail cím

	1.
	Péterszegi Körkép
	Szentpéterszeg, Kossuth u. 45.
	


Egyesületek:

	Sorsz.
	Név
	Cím
	E-mail cím

	1.
	Szentpéterszeg Jelenéért Jövőjéért Alapítvny
	4121 Szentpéterszeg, Kossuth u. 45.
	

	2.
	Szentpéterszegi Gyermekekért Alapítvány
	4121 Szentpéterszeg, Kossuth u. 45.
	

	3.
	Szentpéterszegiek Baráti Körének Közhasznú Egyesülete
	4121 Szentpéterszeg, Vöröshadsereg u. 9.
	

	4.
	Szentpéterszegi Polgárőr Egyesület
	4121 Szentpéterszeg, Vöröshadsereg u. 9.
	

	5. 
	Szentpéterszegi Önkéntes Tűzoltó Egyesület
	4121 Szentpéterszeg, Kossuth u. 45
	

	6. 
	Szentpéterszegi Sport Club
	4121 Szentpéterszeg, Kossuth u. 45.
	

	7. 
	Péterszeg Horgász Egyesület
	4121 Szentpéterszeg, Vöröshadsereg u. 9.
	

	8. 
	Szentpéterszegi Nagycsaládosok Egyesülete
	4121 Szentpéterszeg, Vöröshadsereg u. 9
	

	9. 
	Péterszegi Lövészegylet
	4121 Szentpéterszeg, Kossuth u. 45.
	

	10. 
	Hagyományőrző Nyugdíjas Klub
	4121 Szentpéterszeg, Vöröshadsereg u. 9.
	

	11. 
	Rozmaring Néptánccsoport
	4121 Szentpéterszeg, Vöröshadsereg u. 9.
	

	12. 
	Szentpéterszeg Református Egyház Alapítvány
	4121 Szentpéterszeg, Kossuth u. 39.
	

	13. 
	Bihari Kapocs Alapítvány
	4121 Szentpéterszeg, Kossuth u. 49.
	


3. számú függelék

Önkormányzati intézmények (gazdasági társaságok) jegyzéke

I.

Oktatási-nevelési intézmények
1.) Általános Iskola, Óvoda Bölcsőde

 és Alapfokú Művészetoktatási Intézmény 
Szentpéterszeg 





Szentpéterszeg, Kossuth u. 36.

Általános Iskola, Óvoda Bölcsőde

 és Alapfokú Művészetoktatási Intézmény Szentpéterszeg 
tagintézménye

Bethlen Gábor Általános Iskola és Óvoda


Gáborján, Fő u. 102.
II.

Művelődési intézmény

1.
Faluház és  Könyvtár



Szentpéterszeg, Vöröshadsereg u. 9.

III.

Szociális intézmény

1. 
Bihari Szociális Szolgáltató Központ 


Szentpéterszegi Idősek és Fogyatékos Személyek 


Nappali Intézménye



Szentpéterszeg, Ady E. u. 1

VI.

Gazdasági társaságok

1.) Hadú-Bihari  Önkormányzatok Vízmű Zrt.

2.) Hajdú-Bihar Megyei Temetkezési Vállalat

3.) Bihari Hulladékgazdálkodási Kft.

4.) Bihari Önkormányzatok Falugondnoksága  Nonprofit Kft. 

4. számú függelék

Az ideiglenes külföldi kiküldetést teljesítők költségei megtérítésének szabályai

I. A képviselő-testületi tagok, polgármester, alpolgármester, jegyző, valamint az Önkormányzat fenntartásában álló intézmények vezetőinek ideiglenes (három hónapot meg nem haladó) külföldi kiküldetése esetén alkalmazandó szabályokat a Képviselő-testület az alábbiak szerint határozza meg:

II. Az I. pontban megjelölt személyek külföldi kiküldetését minden esetben előzetesen a Képviselő-testület engedélyezi.

III. Az előterjesztésben meg kell jelölni az úticélt, az utazás időpontját, időtartamát, a kiküldetést teljesítő személyek számát és nevét.

IV. A külföldi kiküldetést teljesítő a kiküldött feladatait mindenkor a kiküldetési cél és a takarékossági szempontok együttes figyelembevételével köteles teljesíteni.

V. A kiküldetést teljesítőket napidíj, továbbá – kizárólag bizonylat (számla) ellenében – a szállás, az utazás (célországig és vissza), a betegség-, baleset- és poggyászbiztosítás, a járműhasználat, a vendéglátás és az egyéb – a kiküldetés céljával összefüggő – indokolt költségek térítése illeti meg.

VI. A kiküldetés idejére járó napidíj összege 20 EURO.

a.)
A napidíj összegét a kiküldetés időtartama és a külföldön kapott ellátás figyelembevételével kell megállapítani. A kiküldetés tényleges időtartamába az indulás szerinti időpontot megelőző 1 óra, illetve az érkezést követő 1 óra beszámítható. A kiküldetést idejét napokra kell átszámítani, a törtnapok, ha 8 órát meghaladják egész napnak számítanak. Ha a törtrész kevesebb, mint 8 óra, de legalább 4 óra, akkor erre az időre 50%-os napidíj jár.

b.)
Ha a kiküldött külföldi tartózkodás során térítésmentes élelmezésben részesül, részére az egyébként járó napidíj 40%-át, reggeli esetén a napidíj 90%-át kell megállapítani.

VII. A kiküldetést teljesítő személyt úti előleggel kell ellátni, melynek összegét jelen határozat V-VI. pontjai alapján kell meghatározni. Az útielőleget – a kiküldetést teljesítő személy kérése alapján – a kiküldetést engedélyező igényli a kiküldetés megkezdése előtt legalább 5 nappal. Ha a külföldi tartózkodás során legalább napi kétszeri étkezést biztosítanak térítésmentesen, az egyébként járó napidíj felét kell előlegként kifizetni.

VIII. Az utazás elmaradása esetén a felvett előleget legkésőbb 3 munkanapon belül vissza kell fizetni.

IX. A kiküldetés tényleges időtartamát a jogszabályok szerint kell kiszámítani.

X. Szállásköltség: mértékét tapasztalati adatok alapján a takarékossági elvek fokozott érvényesítésével kell megállapítani, számla alapján történő elszámolási kötelezettséggel. Díjtalan elszállásolás esetén a kiküldötteket szállásköltség nem illeti meg. A kiutazók szállásköltségre előlegként a napidíj 150%-át, illetve ennek a napi árfolyamon számított Euro összegét kapják meg, utólagos elszámolással.

XI. Gépjármű költség: valutában téríthető mértékét a hatályos jogszabályok figyelembevételével, a magántulajdonban lévő gépjárművek igénybevételével, valamint a szolgálati gépjármű használatánál üzemanyag vásárlásra, továbbá a szolgálati gépjárművel történő kiutazás során a felmerült, biztosító által meg nem térített költségekre kell megállapítani. Az elszámolást útnyilvántartással kell igazolni, melyhez mellékelni kell az üzemanyag árát és a javítást igazoló számlát.

XII. Egyéb költség: az előre nem tervezhető indokolt dologi kiadások fedezeteként a kiküldöttek részére az összesen folyósított napidíj 20%-os mértékének megfelelő összeget lehet megállapítani, számla alapján történő elszámolási kötelezettség mellett.

  Elszámolható költségek:

-
utazási költség – célországon belül – helyközi járatra és városi tömegközlekedési eszközre;

-
utazáshoz kapcsolódó biztosítások;

-
hivatali célból felmerült telefon-telefax költség;

-
repülőtéri illeték;

· parkolási díj, autópálya, alagút, úthasználathoz kötődő egyéb illetékek, díjak.

XIII. A kiküldetés teljesítésének igazolására a költségek elszámolásának engedélyezésére a kiküldetést engedélyező jogosult.

XIV. A kiküldött, a kiküldetésből történő hazatérése napjától számított nyolc napon belül köteles költségelszámolást készíteni. Az elszámoláshoz csatolni kell bizonylatokat (számlákat) is. Amennyiben az útielőleg nem fedezte az igazoltan felmerült kiadásokat, a különbözetet forintban kell megtéríteni.

XV. Az elszámolással egyidejűleg forintban kell befizetni a hatályos jogszabályoknak megfelelő, a napidíj meghatározott részét terhelő személyi jövedelemadó-előleget és egyéni járulékösszeget a Polgármesteri Hivatal házipénztárába.

XVI. A kiküldetéssel kapcsolatos ügyintézési, ügykezelési feladatokat a Polgármesteri Hivatal látja el.

5. számú függelék

Önkormányzat testvér-települési kapcsolatainak jegyzéke

	Ország
	Testvér-település neve
	


Románia
Szentjobb


Kémer




6. számú függelék
Szentpéterszeg Község önkormányzat 

Ügyrendi Összeférhetetlenségi és Vagyonnyilatkozatokat Vizsgáló Bizottságának

ügyrendje

Szentpéterszeg Község Önkormányzat Ügyrendi  Összeférhetetlenségi és Vagyonnyilatkozatokat Vizsgáló Bizottsága (a továbbiakban: bizottság) Szetnpéterszeg Község önkormányzat Szervezeti és Működési Szabályzatáról szóló 12/2010. (XII.15.) rendeletében (a továbbiakban: SZMSZ) foglalt kötelezettségének eleget téve működésének részletes szabályait ügyrendjében az alábbiak szerint határozza meg:

1. A bizottság ülésezési rendje

1.1. A bizottság ülésezésének rendjét a Szentpéterszeg Község önkormányzat üléseihez igazodóan tartja

1.2. A bizottság évente legalább 6 ülést tart.

2. A bizottság ülésére meghívottak köre

A bizottság elnöke a bizottság ülésére a napirendi pont tárgyalásához szakértőt, illetve a napirendi pont által érintett civil szervezet képviselőjét meghívhatja. Szakértő meghívására – a szakértő személyének megjelölésével vagy anélkül – a bizottság tagjai is tehetnek javaslatot, melyről a bizottság dönt.

A meghívottak tanácskozási joggal vesznek részt a bizottság ülésén.

A bizottság ülésén állandó meghívottként vesz részt polgármester, alpolgármester, jegyző.

3. A napirend megállapítása

3.1. A bizottság napirendjét – a bizottság elnökének a bizottság tagjaihoz előzetesen írásban eljuttatott javaslata és az elnök esetleges módosító javaslata alapján – a bizottsági ülés megnyitása után maga állapítja meg.

4. A bizottsági ülés vezetése

4.1. A bizottsági ülést az elnök készíti elő és vezeti

4.2. Az együttes ülés levezető elnöke:

· az együttes ülést kezdeményező bizottsági elnök,

· amennyiben az együttes ülés összehívását a képviselő-testület rendeli el, úgy a képviselő-testületi határozatban megjelölt bizottsági elnök.

5. A szavazás

5.1. A szavazás a nyílt ülésen kézfelemeléssel történik. A szavazatokat az elnök számolja össze.

6. A jegyzőkönyv

6.1. A jegyzőkönyvet az elnök írja alá.

7. A bizottság ügyvitele

7.1. A bizottság munkájának segítését a jegyző által kijelölt köztisztviselő, mint bizottsági referens látja el.

8. A bizottság elnöke

8.1. A bizottság elnöke az SzMSz-ben leírtakon túl:

· tervezi és szervezi a bizottság ülését,

· javaslatot tesz a bizottsági tagok közötti munkamegosztásra,

· együttműködik a polgármesterrel, a jegyzővel,

· jelenléti íven igazolja távollévő bizottsági tag hivatalos ügyben történő távollétét,

· aláírja a bizottsági ülés jegyzőkönyvét,

· képviseli a bizottság álláspontját a képviselő-testület ülésein,

· félévente tájékoztatja a bizottságot a bizottsági határozatok végrehajtásáról

· ellátja a vagyonnyilatkozatokkal kapcsolatos Ügyrend által meghatározott feladatokat.

9. Vagyonnyilatkozattal kapcsolatos eljárás

9.1. A helyi önkormányzati képviselői és hozzátartozói vagyonnyilatkozatok (a továbbiakban: vagyonnyilatkozatok) átadására-átvételére, a képviselői vagyonnyilatkozatokba történő betekintés biztosítására a bizottság nevében a bizottság elnöke jogosult.

9.2. A bizottsági elnök vagyonnyilatkozatának átadására-átvételére, a vagyonnyilatkozatba történő betekintés biztosítására a bizottság nevében az alelnök jogosult.

9.3. A bizottság elnöke, illetve – az elnök tekintetében – alelnöke a vagyonnyilatkozatok átadása határidejének lejárta utáni első bizottsági ülésen tájékoztatja a bizottságot a vagyonnyilatkozatok átadásáról, átvételéről.

9.4. Vagyonnyilatkozati formanyomtatványok átadása-átvétele

9.5. A helyi önkormányzati képviselők jogállásáról szóló 2000. évi XCVI. törvény (a továbbiakban: törvény) 10/A. §. (1) bekezdése alapján „a képviselő saját vagyonnyilatkozatához csatolni köteles a vele közös háztartásban élő házas- vagy élettársának, valamint gyermekének a vagyonnyilatkozatát.”

9.6. A bizottság elnöke a képviselő által igényelt mennyiségű, a törvény melléklete szerint adattartalommal vagyonnyilatkozati nyomtatványokat ad át, illetve a képviselő írásbeli kérelme alapján elektronikus úton (e-mailen) továbbít a képviselő részére.

9.7. A képviselő a vagyonnyilatkozati formanyomtatványok átvételét saját aláírásával igazolja.

9.8. vagyonnyilatkozatok átadás-átvétele

9.9. A törvény 10/A.§.(1) bekezdése szerint „az önkormányzati képviselő a megbízólevele átvételétől, majd ezt követően minden év január elsejétől számított harminc napon belül vagyonnyilatkozatot köteles tenni.”

9.10. A vagyonnyilatkozatokat a bizottság elnökének kell átadni, aki azokat azonosító számokkal látja el az alábbi módon: x/y/z, ahol

x
képviselő és hozzátartozó, valamint a családtagok megkülönböztetését szolgáló szám: 1 a képviselő, 2 házas-, élettárs, 3 első gyermek, 4. a második gyermek, 5 a harmadik gyermek stb.

y
a képviselő száma a ciklus első évében esedékes vagyonnyilatkozat-tételkor a képviselő-testület ABC szerinti névsora alapján, majd azt követően a ciklus végéig érkezési sorrendben folyamatos számozás alapján,

z
vagyonnyilatkozat átadásának éve.

9.11. A képviselőnek a képviselői vagyonnyilatkozati nyomtatványt 1 példányban kell kitöltenie. Az átvételkor a bizottság elnöke, valamint a képviselő a vagyonnyilatkozat 1 példányának valamennyi oldalát kézjegyével ellátja, és ezt követően fénymásolat készül, az eredeti példány a bizottságnál marad, a fénymásolt példányt a bizottság elnöke átadja a képviselőnek.

9.12.  A vagyonnyilatkozatok átadását-átvételét a két példányban kiállított igazoláson a bizottság elnöke és a képviselő saját névaláírással (az elnök aláírása mellett) tanúsítja.

9.13. A törvény 10/A. §. (3) bekezdése alapján „a képviselő hozzátartozójának nyilatkozata nem nyilvános, abba csak az ellenőrző bizottság tagjai tekinthetnek be az ellenőrzés céljából.” A hozzátartozói vagyonnyilatkozati nyomtatványt személyenként 2 példányban kell kitölteni, a hozzátartozói vagyonnyilatkozatok valamennyi oldalát alá kell írni, melyből hozzátartozónkként 1 példányt a képviselő zárt borítékban átad a bizottság elnökének, aki a borítékot „Hozzátartozói vagyonnyilatkozat” jelzéssel veszi át, mely átvételt a képviselővel együtt igazol.

9.14. A képviselői vagyonnyilatkozatokba történő betekintés

9.15. A törvény 10/A.§. (3) bekezdése szerint „a képviselő vagyonnyilatkozata – az ellenőrzéshez szolgáltatott azonosító adatok kivételével – nyilvános.

9.16. A képviselői vagyonnyilatkozatokba történő betekintést a bizottság elnöke biztosítja előzetes írásbeli kérelem alapján. Az elnök rögzíti a betekintés időpontját, valamint a betekintést kérő személy nevét és lakcímét.

9.17. Minden betekintést követően az elnök és a vagyonnyilatkozatba betekintést végző személy névaláírással igazolja, hogy a betekintés során nem történt változás a megtekintett vagyonnyilatkozatokban. Erről képviselőként külön nyilvántartást kell vezetni. A vagyonnyilatkozat megtekintését követően a felbontott borítékot a bizottság elnöke olyan módon köteles visszazárni, hogy a vagyonnyilatkozathoz a boríték sérülése nélkül senki nem férhessen hozzá, továbbá a boríték záró részét mind a bizottság elnöke, mind a betekintő személy kézjegyével köteles ellátni.

9.18. Ellenőrzés

9.19. A törvény 10/A. §. (4) bekezdése szerint „a vagyonnyilatkozattal kapcsolatos eljárást a vagyonnyilatkozatokat ellenőrző bizottságnál bárki kezdeményezheti. Az eljárás eredményéről az ellenőrző bizottság tájékoztatja a soron következő ülésen a képviselő-testületet. A vagyonnyilatkozatokkal kapcsolatos eljárás során a vagyonnyilatkozatot ellenőrző bizottság felhívására a képviselő köteles saját, illetve hozzátartozója vagyonnyilatkozatában feltüntetett adatokra vonatkozó azonosító adatokat haladéktalanul írásban bejelenteni. Az azonosító adatokat csak a bizottság tagjai ismerhetik meg, azokat az eljárás lezárását követő nyolc napon belül törölni kell, melyre jegyzőkönyv felvétele mellett kerül sor.

9.20. Az azonosító adatok (pl ingatlan esetében a helyrajzi szám) átvételét a bizottság elnöke végzi az erre rendszeresített adatlapon.

9.21. A bizottság az azonosító adatok átvételét követő 15 napon belül folytatja le az eljárást, amely során lehetőséget biztosít az érintett képviselő személyes meghallgatására. Az ellenőrzési eljárásról jegyzőkönyvet kell készíteni, amelyről a bizottság elnöke gondoskodik.

9.22. Az azonosító adatokat tartalmazó adatlapban – a törvény 10/A. §. (3) bekezdése alapján – csak a bizottság tagjai tekinthetnek be ellenőrzés céljából. A bizottság ügyrendjében nem szabályozott kérdésekben az SZMSZ vonatkozó rendelkezéseit kell alkalmazni.

10. A vagyonnyilatkozat selejtezésének szabályai

10.1. A vagyonnyilatkozatokat folyamatosan felül kell vizsgálni, hogy közülük melyek váltak selejtezhetővé.

10.2. A vagyonnyilatkozatok selejtezését csak szabályszerű selejtezési eljárás keretében lehet végezni. A selejtezést háromtagú selejtezési bizottság végzi, melynek egyik tagja a vagyonnyilatkozatok nyilvántartásával és ellenőrzésével megbízott Bizottság elnöke, további két tagját pedig a Jegyző jelöli ki.

10.3. A vagyonnyilatkozatok selejtezésével kapcsolatos eljárás további szabályaira Szentpéterszeg Községi Önkormányzat mindenkor hatályos Iratkezelési Szabályzatában foglaltak az irányadók.

Szentpéterszeg, 2010. december 15.








Bereczkiné Balogh Erika sk







    Ügyrendi Összeférhetetlenségi 








és Vagyonnyilatkozatokat Vizsgáló









 Bizottság elnöke

Záradék:

A bizottság az ügyrendet a 1/2010. (XII.10) ÜB határozatával fogadta el.

7. sz. függelék 

Társulások és Társulatok jegyzéke

1.) Bihari Önkormányzatok Többcélú Kistérségi Társulása
Székhelye: Berettyóújfalu, Dózsa Gy. u. 17-19.

2.) Bihari Energia Beszerzési Önkormányzati Társulás
Székhelye: Berettyóújfalu, Dózsa Gyu. U. 17-19.

3.) Gáborján-Szentpéterszeg Közoktatás Társulás
Székhelye: Szentpéterszeg, Kossuth u. 45.

4.) Berettyóújfalui Körzeti Szociális Feladatokat Ellátását Működtető Intézményi Társulás
Székhelye: Berettyóújfalu, Dózsa Gy. u. 17-19.

5.) Berettyóújfalu Körzeti Pedagógiai Szakszolgálati Társulása

Székhelye: Berettyóújfalu, Dózsa Gy. u. 17-19.

6.) Bihari Szilárd Hulladéklerakó és Hasznosító Társulás
Székhelye: Berettyóújfalu, Dózsa Gy. u. 17-19.

8. sz. függelék
Szentpéterszeg Községi Önkormányzatnál 2010. január 1-jétől használatos szakfeladatok

Az Önkormányzat alaptevékenysége 2010.01.01-jétől:

a.) 841126 Önkormányzatok igazgatási tevékenysége

b.) További szakfeladatok megnevezése:

1./ 421100 Út, autópálya építése

2./ 522110 Közutak, hidak, alagutak üzemeltetése, fenntartása

3./ 562917 Munkahelyi étkeztetés

4./ 562920 Egyéb étkeztetés

5./ 682001 Lakóingatlan bérbeadása, üzemeltetése

6./ 682002 Nem lakóingatlan bérbeadása, üzemeltetése

7./ 841402 Közvilágítás

8./ 841403 Város-, községgazdálkodás máshová nem sorolható szolgáltatások

9./ 841901 Önkormányzatok elszámolásai

10./ 862101 Háziorvosi alapellátás

11./ 862102 Háziorvosi ügyeleti ellátás

12./ 882000 Önkormányzati szociális támogatások finanszírozása

13./ 882111 Rendszeres szociális segély

14./ 882112 Időskorúak járadéka

15./ 882113 Lakásfenntartási támogatás normatív alapon

16./ 882115 Ápolási díj alanyi jogon

17./ 882117 Rendszeres gyermekvédelmi pénzbeli ellátás

18./ 882119 Óvodáztatási támogatás

19./ 882122 Átmeneti segély

20./ 882123 Temetési segély

21./ 882125 Mozgáskorlátozottak közlekedési támogatása

22./ 882129 Egyéb önkormányzati eseti pénzbeli ellátások

23./ 882202 Közgyógyellátás

24./ 890301 Civil szervezetek működési támogatása

25./ 890441 Közcélú foglalkoztatás

26./ 890442 Közhasznú foglalkoztatás

27./ 910121 Könyvtári állomány gyarapítása, nyilvántartása

28./ 910502 Közművelődési intézmények, közösségi színterek működtetése

29./ 960302 Köztemető-fenntartás és működtetés

30./ 931102 Sportlétesítmények működtetése és fejlesztése

Olajos Mihály: Szünetet rendelek el.
Olajos Mihály: Az ülést újra megnyitom. 

8. napirendi pont: Szentpéterszeg Községi Önkormányzat Képviselő-testületének az önkormányzati képviselők tiszteletdíjáról szóló rendeletének megalkotása.

Dr. Juhász Marica: Annyi kiegészítésem lenne, hogy eddig az SZMSZ tartalmazta a képviselők tisztelet díjakat. Ezt rendeletben kell szabályozni, ebben azok a díjak vannak, amelyek az alakuló ülésen a testület megszavazta.
Olajos Mihály: Van-e kérdés? Amennyiben nincs, kérem a testület tagjait, hogy kézfeltartással jelezzék, ha egyetértenek a rendelttel.

A Képviselő-testület 7 igen szavazattal elfogadja a rendeletet.

Szentpéterszeg Községi Önkormányzata Képviselő-testületének

13./2010. (XII. 15.)  rendelete

az önkormányzati képviselők tiszteletdíjáról

Szentpéterszeg Községi Önkormányzatának Képviselő-testülete a helyi önkormányzatokról szóló 1990. évi LXV. törvény 20. § (2) bekezdése, valamint a polgármesteri tisztség ellátásának egyes kérdéseiről és az önkormányzati képviselők tiszteletdíjáról szóló 1994. évi LXIV. Törvény 17. § (1) bekezdésében biztosított felhatalmazása alapján a következőket rendeli el:

1. §

(1) A rendelet hatálya kiterjed Szentpéterszeg Községi  Önkormányzat Képviselő-testületének tagjaira, illetve a képviselő-testület bizottságainak elnökeire, tagjaira.

(2)  A rendelet hatálya nem terjed ki a polgármesterre és az alpolgármesterre.

2.§

(1)  A képviselő havi tiszteletdíjra jogosult, melynek mértéke bruttó 12.500.- Ft / hó / fő (alapdíj)

(2)  Ha a képviselő bizottsági tag – több bizottsági tagság esetén is – tiszteletdíjának mértéke bruttó 16.250.- Ft / hó / fő

(3)  Ha a képviselő bizottság elnöke, tiszteletdíjának mértéke bruttó 18.750.- Ft / hó / fő

(4)  A bizottság nem képviselő tagjának tiszteletdíja bruttó 3.750.- Ft / hó / fő

3. §

A tiszteletdíj minden hónap 3. napjáig esedékes, kifizetéséről a jegyző a Polgármesteri Hivatal közreműködésével gondoskodik.

4.§

(1)   Ez a rendelet 2010. december 16-án lép hatályba.


Olajos Mihály 




Dr. Juhász Marica

         
        polgármester 




            körjegyző

9.napirendi pont: Szentpéterszeg Községi Önkormányzat közalkalmazottjai és egyéb alkalmazottjai  étkezéstérítési hozzájárulásának felülvizsgálata.
Olajos Mihály: Az írásos anyag kiküldésre került. Kiegészítésem nincsen hozzá. Kérdés van-e a testület részéről? Azt lehet látni, hogy az eddigi juttatások a költségvetésnek mekkora kiadást jelentett. Nem vagyunk abban a helyzetben, hogy tovább fenn tudjuk tartani ezeket a juttatásokat. Ez nem egy népszerű intézkedés. Gondolom, hogy elsősorban a polgármestert fogják hibáztatni. 

Harasztosi Gyula: Kérdésem az lenne, hogy amiről dönteni fogunk, az vonatkozik-e a kötelező bentétkezőkre is?  A tagintézmények dolgozóira, és az Idősek Klubjába dolgozókra is vonatkozik-e ez? 

Olajos Mihály: A gáborján testület ezt már elfogadta, ez vonatkozik az ő dolgozóikra is természetesen ott is megvonták. 
Láposi Zoltán: Az a fogalom, hogy kötelező bentétkező már nem létezik. Ez egy maradvány fogalom. Ezt egy 1993-as Kormányrendelt szabályozza és határozza meg, hogy akik közvetlen az étel elkészítésében részt vesznek, azok számára kell csak biztosítani a melegétkezést. A pedagógus az már nem az a kategória. 
Olajos Mihály: Az Idősek Klubja dolgozói a társuláshoz tartoznak. Eddig utalványt kaptak. A konyhán dolgozók már ugyanaz a kategória. Van-e még további kérdés? 

Bereczkiné Balogh Erika: Én ezt egy elég kemény megszorításnak tartom. Mert egy közalkalmazotti fizetés nem olyan magas. Ez nyílván nagyon érzékenyen fogja őket érinteni. Én ezt csak úgy tudom elfogadni, ha nem ez lesz az egyedüli gazdasági intézkedésünk lesz most a testületben, hanem másokat is társítunk hozzá. Tudjuk, hogy 24 millió Ft a forráshiány úgy gondolom, ha ezt a juttatást elvesszük akkor ez még nem oldja meg a gondot. Egy komplex gazdasági intézkedést kellene elfogadni. Ezt kiterjedne például, hogy átnéznénk az iskolabusszal kapcsolatos szerződést és felülvizsgáljuk, 400 Ft kilométer díjat, az 1000 km ingyen szolgáltatásnak a dolgait. A polgármester telefon és gépkocsi költségeit, mert megkaptuk a papírt, most már sejtésünk az van róla, hogy milyen nagyságrendű pénz ez is. Évente ez mennyi megterhelést jelent az önkormányzatnak. A köztisztviselők 20 %-os illetménykiegészítését is át kell gondolni, ez sem lesz egy népszerű intézkedés, de ne csak az önkormányzati dolgozókon húzzunk, hanem ez terjedjen ki másokra is. Csökkentsük le ezt a kiegészítést 10 %-ra. Vizsgáljuk felül az önkormányzatnak azon feladatait, amit nem kötelező végezni. Nem azt mondom, hogy mindent szüntessünk meg, de vizsgáljuk felül és nézzük meg, hogy mi az, amit tartsunk meg és esetleg, hol lehet még a költségvetésből egy kicsit faragni, hogy tudjuk kezelni ezt a 24 milliós forráshiányt. Van az önkormányzat egy éves reprezentációs kerete, azt meg kellene szüntetni az évi fél millió forint.  Ezek azok az intézkedések, amit át kellene beszélni, megtárgyalni és elfogadni, vagy csak kiemeljük a közalkalmazottakat és csak tőlük vesszük el ezt a juttatást. 
Olajos Mihály: Most csak az előttünk lévő napirendi pontról tudunk beszéli, ez pedig a közalkalmazottak a természetbeni juttatásának a felülvizsgálata. Amiket elmondtál, az természetesen a költségvetés összeállításánál mindenféle képen szempontok lesznek. Csak példának mondom, mert kimutatás erről nincs, de a reprezentációra éves szinten nem tudom költöttünk-e 50-100 e Ft-ot. Nincsen reprezentáció gyakorlatilag. Volt-e most a háromnegyed beszámolóban a reprezentáció.

Láposi Zoltán: Egyéb dologi kiadásban van

Olajos Mihály: Nem tudom, honnan vetted ezt az  500 e Ft.

Bereczkiné Balogh Erika: Az eddigi hatályos SZMSZ lehetőséget adott arra, hogy az éves költségvetés egy ezrelékét reprezentációra fordítjuk. Tavaly ki volt merítve, az ideit nem tudom, mert nem láttam ezzel kapcsolatos adatot. 

Olajos Mihály: Olyat mondtál most, amit nem tudsz bizonyítani, mert tavaly sem volt kimerítve a reprezentációs keret. Az, hogy van egy lehetőség, amit a törvény szabályoz, és azt mondja, hogy egy ezrelék a reprezentációs költség. Az nem azt jeleni, hogy azt ki is használjuk. Egy lehetőség, vagy élünk vele, vagy nem. De most nem erről beszélünk. Úgy gondolom a közalkalmazottak jövedelmét nem ismered. Kijelentetted, hogy amúgy is keveset keresnek. Nem ismered a közalkalmazotti fizetést. Kérjetek egy kimutatás, hogy mennyi a közalkalmazottak fizetése, nem a havi nettó, bruttó fizetésük, hanem a jövedelmük. Szerencsére azok a pályázatok és az olyan programok, mint a felzárkóztatás, integráció, további forrásokat lehet a pedagógusoknak adni. Annyira nincsenek rossz helyzetben, hogy most van egy olyan pályázati lehetőség, hogy több százezer forintot költhetnek a pedagógusok. Külön juttatásként forrásként kapnak egy lehetőséget a Kistérségi Társulásnál, de azon gondolkoznak, hogy ezért vállalják-e azt a munkát, amit ott meg kell csinálni. Ha annyira kevés lenne a fizetésük, akkor két kézzel kellene kapni utána, hogy azt az integrációs programot, amit egyébként is csinálnak, csak legfeljebb adminisztrálni kellene. Ezért egy-egy pedagógus a tanérve 100-150 e Ft-ot kaphat. Nem kapkodnak utána. Addig míg erről beszélünk, nem tudjuk, hogy miről beszélünk. Meg kell tudni, hogy mennyi a jövedelmük, és, hogy ennyire rossz-e a helyzet, amennyire lefestettük. Azt tudomásul kell venni, hogy ezek a juttatások adható juttatások. De nem vagyunk abban a helyzetben, nagyon sokáig adtunk számolatlanul, míg volt. De annyira beszűkültek a források, hogy ez már nem tudjuk tovább bírni. El kell dönteni, azt a kérdést, hogy továbbra is ezt folytatjuk, vagy pedig odáig jutunk, hogy be kell zárni esetleg intézményt. De azt nagyon nem szeretnénk. Az általad felsoroltakat, majd máskor tárgyaljuk, hogy milyen további költségcsökkentési lehetőségeket veszünk figyelembe. 
Kovács Imre: Elfogadom, hogy ilyen rossz helyzetben van az önkormányzat, lépni kell ezekben a dolgokban. Még egyszer elmondom, hogy ezt ti már láttátok régebben, ezt nem most kellett volna, hanem jóval ez előtt meglépni ezeket a dolgokat. Bereczkiné Balogh Erikával is egyetértek abban, hogy ne csak a pedagógusok fizessék ki ezt, hanem ténylegesen valami mást is tegyünk oda mellé. Amivel tényleg lehet valamit kezdeni, nem csak a pedagógusokat, közalkalmazottakat sújtjuk, mert így járt az önkormányzat, hanem akkor igen is ténylegesen akár a 10 %-os csökkentését is tudnám támogatni, hogy a köztisztviselők béréből is 10 %-ot vegyünk el. Ne csak egy réteg fizesse meg, hanem fizesse az egész közösség ezt a veszteséget. 
Olajos Mihály: Ez nem veszteség. 

Kovács Imre: Hiány. Nem veszteség, hiány.
Olajos Mihály: Ez nem veszteség és nem hiány. Az önkormányzat kötelező feladat ellátásához az elmúlt egy évben olyan intézkedést hozott az előző kormány, amely 34 millió Ft-tal csökkentette az önkormányzat kötelező feladataira nyújtott normatív támogatást. Erre a múlt évben,  még lehetőség volt, ezt csak példának mondom, hogy amelyik önkormányzat társulásban látja el a kötelező feladatát 1500 fő alatt, az iskolai oktatást például. A forráshiányt, ami keletkezik a feladat ellátásakor, az ÖNIKI-be meg lehetett igényelni. Ez év áprilisában jelent meg az, az ÖNHIKI táblázat, amelyik azt mondta, hogy nem lehet megigényelni egy fillért sem. Nekünk az iskolára az elmúlt években 20 millió Ft körüli forráshiányt tudtunk kimutatni. 

Kovács Imre: Az április is nagyon régen volt. 

Olajos Mihály: Ez igaz. Áprilist követően még ott volt a lehetőség, egyrészt a működésképtelen önkormányzatok támogatására, meg ott volt még az ÖNHIKI pótkeret, amit szeptemberben lehetett benyújtani. Mindaddig húztuk ezeket a megszorító intézkedéseket, míg remény volt arra, hogy a központi költségvetésből tudunk forrásokat szerezni. Lehet látni, hogy jövőre még további megszigorításokat várhat az önkormányzat, mert az éves költségvetés  önkormányzati szinten 40 milliárddal csökkenti az ez évi támogatást. Hol van akkor még az infláció, hol van még a többi. Nem lehet tovább halogatni ezeket az intézkedéseket, annak a veszélye nélkül, hogy az önkormányzatnak a későbbiek során intézményről is le kell mondani. Ezt nagyon szeretnénk elkerülni. Ez most a munkahelyek megőrzését célozza, ezek az intézkedések, amiket ezek után mi bevezetünk. Nem csak ez az egyetlen intézkedés lesz, ami most úgy tűnik, hogy csak a közalkalmazottak fizetik meg. Nem ők fizetik meg, nem jut rá. Nincs olyan forrás, amit odaadhatunk. 

Bereczkiné Balogh Erika: Egyfolytában jelentkezem.

Cs. Balogh Gyula: Akkor is javaslom ezt. Ne ragadjunk le, elmondta a polgármester úr, hogy egyéb ügyekről is tárgyalhatunk, majd egyéb megszorításokról. De nem most. Megint kitérünk ezekre, elkanyarodunk fölöslegesen, mert abban nem tudunk határozatot hozni, mert nincs előkészítve. Most fölöslegesen tárgyaljuk. Van még itt 7 napirendi pont, ezekre kellene koncentrálni. Megmondta, hogy visszatérünk ezekre a dolgokra.

Bereczkiné Balogh Erika: Itt azért egy félreértést el kellene hárítani. A közalkalmazottak automatikusan nem csak a pedagógusok. Vannak más közalkalmazottak is, és erre mondja a polgármester, hogy milyen sokat keresnek. Nemcsak a pedagógusokról beszélünk, vannak más dolgozók is.  Összesen, hány embert érint ez az önkormányzatnál ez a megszorítás? Mert 8 millió Ft-ról beszélünk. 

Harasztosi Gyula: Vagy 50 embert. 

Láposi Zoltán: 61 pedagógus van az intézményi társulásban. 

Olajos Mihály: Gáborjánnal együtt. 

Bereczkiné Balogh Erika: Ha 61 embertől elvesszük ezt a juttatást, akkor ezt jelenti ezt a 8,8 millió Ft-os megtakarítást.

Láposi Zoltán: Ezt nagyságrendileg úgy kell elképzelni, hogy ez jóval meghaladja egy havi normatívánkat. Mikor ezt kiszámoltuk, akkor döbbentünk erre rá, hogy ez az összeg ennyi. Nagyon sokat fordít erre az önkormányzat annak ellenére, hogy ez csak egy adható juttatás.  Én úgy számoltam, hogy ezt a térítést ezt mi fizetjük, az intézményi társulás dolgozóinak. A mi fenntartásunk alá tartozik mind a két intézmény. Nekünk kell ezt kifizetni. Ez a 8,8 millió Ft az intézményfenntartói társulásban dolgozó közalkalmazottakra vonatkozik. 

Bereczkiné Balogh Erika: Azért kérdeztem, hogy ez hány emberre vonatkozik. Úgy gondolom, hogyha valamilyen megszorító intézkedést hozunk akkor egy vezető valamilyen példával álljon elő és úgy gondolom, hogy egy vezetőnél kell kezdeni a megszorítást és nem a 60 dolgozónál. Ezt elfogadom, ha ez más intézkedésekkel is jár ez a megszorítás. De, hogy önmagában csak őket vegyük elő, az számomra elfogadhatatlan. 
Olajos Mihály: Kérdezem a képviselő-testületet, hogy aki egyetért a határozati javaslattal, azt kézfeltartással jelezze. A Képviselő-testület 5 igen szavazattal 1 nem szavazattal és 1 tartózkodással a következő határozatot hozta.

141/2010. (XII .15.) Önk. számú

H A T Á R O Z A T
Szentpéterszeg Községi Önkormányzat képviselő-testülete megtárgyalta „Szentpéterszeg Községi Önkormányzat közalkalmazottjai és egyéb alkalmazottjai étkezéstérítési hozzájárulásának felülvizsgálata” című napirendi pontot, és a következő határozatot hozta:
Szentpéterszeg Községi Önkormányzat képviselő-testülete a pénzügyi egyensúly megteremtése és fenntartása érdekében az önkormányzat közalkalmazottjai és egyéb alkalmazottjai étkezéstérítési hozzájárulását 2011. január 1-től megszünteti.
Határidő: 2011. január 1.

Felelős: Láposi Zoltán Gazdasági ügyintéző 
10. napirendi pont: Az önkormányzat, tulajdonában álló szolgálati lakások, nem lakás céljára szolgáló helyiségek, földterületek, üdülők bérleti díj emelésének megtárgyalása.

Olajos Mihály: Az írásos anyag kiküldésre került, kérdezem van-e kérdése a testületnek. 

Balogh Gyula: Azt szeretném megkérdezni, hogy van-e most a hivatalnak olyan földterülete, amit ő használ? 

Olajos Mihály: Nincs. 

Balogh Gyula: Szeretnék egy javaslatot tenni. Nem-e lehetne azt megtenni, hogy egy darab földet meghagy az önkormányzat magának, és ha jövőre lesz közmunka, akkor ott termeljenek a konyhára a közmunkások. Mert szerintem ez nem olyan nagy munka, ki lehetne próbálni. Sok helyen ez működik. 

Olajos Mihály: Voltak ilyen szociális földprogramok, ahol lehetett biztosítani ilyen lehetőséget. Volt erre példa, hogy az iskola gyakorló kertjében a közmunkások termeltek zöldséget. 

Balogh Gyula: Az kicsi. 

Olajos Mihály: Nem olyan kicsi az, de olyan nagy földje nincs az önkormányzatnak, 7 Ha földje van az önkormányzatnak, ami egyben van ez a pedagógusföld.
Balogh Gyula: Én is bérlek telket, ott lenne, ha azokat összevonnánk. Amit megvett Vojt azokat ki béreli? Harasztosi József mellett.
Olajos Mihály: Ott jövőre beindul a munka, mivel már ez a terület el volt adva. 

Balogh Gyula: Milyen munka indul meg.

Olajos Mihály: Fékbetét gyártás. Igazából én nem látok a földprogramban olyan nagy lehetőséget. Én azt látom, hogy azok a személyek, akik munkanélküliek, azok általában rendelkeznek földterülettel, ha mással nem az udvarukon,  de ott sem gazdálkodnak, két tyúkot sem tartanak. 

Balogh Gyula: Hátha kedvet kapnának. Ha nem csinálunk semmit, akkor nem csinálunk semmit.

Olajos Mihály: Ha az önkormányzat meghozza a rendeletet, a munkanélküliekkel kapcsolatban, mert változik a rendszer, bérpótló juttatás lesz, ,ekkor az önkormányzat azt is mellé teheti, hogy az jogosult rá, aki a saját ingatlanját rendbe tartja. 

Balogh Gyula: Attól még nem lesz használva az önkormányzat földje.

Olajos Mihály: De lesz, eddig is volt. A pályázati lehetőségek nagyon beszűkülnek, mert az ez évi 80 milliárdos keret, csak 50 milliárd lesz a közmunkaprogramra. Az ami eddig, volt, hogy az önkormányzat döntötte el, hogy hány embert foglalkoztat és mire, ez megszűnik, a Munkaügyi Központnál lehet pályázni. Nem látok benne olyan lehetőséget, hogy 10 embert tudunk úgy foglalkoztatni, akinek azt mondjuk, hogy menjen kapáljon és zöldséget termeljen. Nem látok ilyen lehetőséget, de ha lesz mindenféle képen próbáljuk foglalkoztatni őket. De elmondom neked, hiába kicsi volt a gyakorlókert, ott is a közmunkások csinálták, és nem arról voltak híresek, hogy két kg sárgarépát termeltek.
Balogh Gyula: Én annyi lógást engedek meg magamnak a munkahelyemen, amennyit a főnököm megenged. 

Olajos Mihály: Ebbe igazad van, de én azt gondolom, hogy nálunk a közmunkásoknak a foglalkoztatásával nincs olyan probléma, mint más településeken. Mert nálunk a munkahelyi vezetőjüket Kiss Imrét egy percre sem tudom elmarasztalni, mert igen keményen szokta fogni az embereket. Így is, ha több helyen dolgoznak, ellenőrizni kell őket. Szabad földterületünk nem sok van, ezek általában bérbe vannak adva. 

Tornyi Lajos: Hány szőlőskertet ajánlottak már föl, illetve menyit vettünk meg? 

Olajos Mihály: Ezek össze, vissza vannak, körülbelül 20 szőlőskert van. 

Tornyi Lajos: Lehetne földcserét csinálni, a majdani temető bővítéséhez. Akkor majd abban lehetne termelni.

Olajos Mihály: Nekem csak annyi a gondom ezzel, hogy ezt csak önkéntes földcserével lehetne megoldani. Legfeljebb azok cserélnék el, akiknek rosszabb helyen van a földje. Ha tényleg az lesz, hogy az önkormányzat temetőt bővít, akkor azt mondja, hogy kisajátítja, illetve felajánl cserét. 
Cs. Balogh Gyula: Tudják ezt az emberek, tisztában vannak ezzel.
Kovács Imre: Tornyi Lajossal egyetértek, a szőlőskertekkel,  ha mást nem csak burgonyát termesztenek benn már az is jó. 
Olajos Mihály: Akkor én javaslom, hogy ezt olyan formában hirdessük meg, nem most, mielőtt kiadnánk bérbe ezeket a területeket, hogy aki munkanélküli azoknak ezeket a földterületeket odaadjuk bérleti díj nélkül és termeljen rajta zöldséget, stb. De a munkadíját azt már ne mi fizessük. Termeljen benne, még abban is gondolkodhatunk, hogy kedvezményesen valamilyen formában juttassuk őket vetőmaghoz, hogy majd amikor megvásároljuk az árut, akkor kifizeti a vetőmag árát. Kössünk velük szerződést, hirdessük meg. Nézzük meg, hogy milyen lesz rá az igény. Nézzük meg, hogy mennyien élnek ezzel a lehetősséggel, és ha élnek akkor meg is lehet tőlük venni a konyhára a termelt árut. Hirdessük meg a következő újságba, hogy az önkormányzat az ilyen és ilyen területét ingyen és bérmentve odaadja ezeknek az embereknek, akik munkanélküliek, azért, hogy termeljenek rajt zöldséget, az önkormányzat részére, vagy bármit és mi felvásároljuk. Kössünk velük megállapodást. Ha egy közepes minőséget előállít, akkor megvesszük.

Kovács Imre: Ha ezt megcsináljuk ha másra, nem arra jó lesz, hogy felmérjük ezt. 

Cs. Balogh Gyula: Annyit fűznék hozzá, hogy néha napszámost elég találni, nem, hogy saját maga művelje a földterületet. Ez nem előítélet, de embert nehéz találni pénzért esetenként egy napra. Előlegezzük meg a bizalmat.
Olajos Mihály: Van-e még kérdés? 

Bereczkiné Balogh Erika: Csak kiegészíteném, hogy elhangzott, hogy az Idősek Klubja termét is ki lehet bérelni, de ez nem volt ebben az előterjesztésben. Akkor ezzel egészítsük ki. 

Olajos Mihály: A Faluház bérleti díja után be lehet tenni. Idősek Klubja 25 e Ft.
Balogh Gyula: A Faluháznál van, hogy télen drágább. 

Olajos Mihály: Ezt a Faluház jelezte, hogy a nagyterem fűtése sokba kerül, de az Idősek Klubjánál nincs ilyen. 

Balogh Gyula: Itt nem kell-e megkülönböztetni, hogy a péterszegi lakosoknak ennyi, a nem péterszegi lakosoknak annyi. 

Olajos Mihály: Tegyük úgy, hogy az nem helybelieknek plusz rezsi. A péterszegi lakosoknak 25 e Ft/alkalom, a nem péterszegi lakosoknak 25 e Ft+rezsi/alkalom. Van-e még kérdés?
Cs. Balogh Gyula: Előzőleg volt olyan, hogy péterszegieknek a lakodalom ingyenes. 

Olajos Mihály: Ez megint az a kategória, amíg tudtuk fizetni fizettük, a természetbeni étkezési hozzájárulást, most nem. Ez a helyzeti itt is. Kérem a testület tagjait, aki elfogadja a 2011. évi bérleti díjakat a kiegészítéssel, azt kézfeltartással jelezze. A Képviselő-testület 7 igen szavazattal a következő határozatot hozta.

142/2010. (XII .15.) Önk. számú

H A T Á R O Z A T

Szentpéterszeg Községi Önkormányzat Képviselő-testülete az önkormányzat tulajdonában lévő szolgálati lakások, nem lakás céljára szolgáló helyiségek, földterületek, üdülők és a Faluház bérleti díját az alábbiak szerint határozza meg 2011. január hó 01 napjától. 

Ezzel egyidejűleg hatályon kívül helyezi Szentpéterszeg Községi Önkormányzat Képviselő-testületének 52/2003. (VII.18.) sz. határozatát, valamit az 57/2008. (XI.11.) sz. határozatát. 

Szolgálati lakás bérleti díja:




100- Ft/m2

Nem lakás céljára szolgáló helyiségek:

Kossuth u. 45. sz. alatt lévő fodrász műhely: 


8000.- Ft/hó

Kossuth u. 66. sz. alatt lévő garázs:




3.200.- Ft/hó

Kossuth u. 36. sz. alatt lévő garázs:




6.500.- Ft/hó

Vöröshadsereg u. 16. sz. alatt lévő diszkont bolt:


50.000.- Ft/hó

Zöldségbolt közterület foglalás:




2.000.- Ft/hó

Vöröshadsereg u. 3. sz. alatt lévő üzlet



6.500.- Ft/hó

Földterület bérleti díj:

Belterületi telek:






2,00 Ft/m2
Zártkert:







2,00 Ft/m2

Külterület:







2,00 Ft/m2
Keleti partján lévő hétvégi pihenőház bérleti díja:

A gáborjáni, illetve a szentpéterszegi lakosok részére:









        5.000.- Ft+ rezsi/nap

Nem helyi lakosoknak:




      10.000.- Ft+ rezsi/nap

Rendezvényre:





      15.000.- Ft + rezsi/alkalom

Noszvaji üdülő bérleti díja: 



     2.500.- Ft/nap+ üdülési díj

Faluház bérleti díja:
Rendezvény alkalmával
helyi lakosok részére






15.000.- Ft+ rezsi

nem helyi lakosok






25.000.- Ft+ rezsi

Egyéb célból /pl. vásár, termék bemutató/





nagyterem:  
6.000.- Ft/alkalom +1000.-Ft fűtési időszakban



kisterem           3.000.- Ft/alkalom + 1000.- Ft fűtési időszakban

Idősek Klubja bérleti díja:

Helyi lakosok részére:





25.000.- Ft/alkalom

Nem helyi lakosok részére:





25.000.- Ft+rezsi/alkalom 

Határidő: 2011. 01. 01

Felelős: Dr. Juhász Marica körjegyző
11. napirendi pont: Települési folyékony hulladékkal kapcsolatos kötelező helyi közszolgáltatásról szóló rendelet megalkotása
Olajos Mihály: Az írásos anyag kiküldésre került. Kérdés, vélemény van-e? Ezt már egyszer egy olvasatban tárgyaltuk, az ott lehangzottakat gondolom Jegyző Asszony figyelembe vette. Van-e kérdés?
Kovács Imre: Ezzel kapcsolatosan észrevételem lenne, hogy elég lett volna egy vállalkozót ezzel megbízni, ezzel a folyékony hulladék elszállításával. Nem értem, hogy ezért miért kellett külön egy Kft-t létrehozni. 

Olajos Mihály: Ez a Kft. több mint 10 éve létezik, 1997-ban pályázat útján sikerült eszközökkel ellátni. A feladata az volt, hogy a társult településeken akkor még Váncsok is tag volt, a kommunális feladatokat látta el. Volt olyan, hogy szemét szállítás, szippantás, illetve egyéb fuvarozási tevékenység. De volt még mezőgazdasági szolgáltatás is. A lényeg az, hogy ez pályázati pénzből indult és sokkal kedvezményesebb áron tudtunk szolgáltatni, mint egy külső szolgáltató. Időközben Váncsod kilépett, nem tudom mennyire van ismeretetek Váncsodról, de ott most egy fuvar szennyvíz 10-15 e Ft körül van. Nálunk ez még 4.500.- Ft. Akkor megkérdezem, hogy keressünk egy ilyen szolgáltatót? Most a lakosság kedvezményesen szállíttathatja el a szennyvizet. Mert nagyon sokan nem szállíttatják el, hanem kiengedik. 

Harasztosi Gyula: A legutóbbi rendelet-tervezetben ha jól emlékszem egy gáborjáni helyrajzi szám volt megadva. Azt kérdezném, hogy akkor ezt a pótdíjat ebben az esetben fizetni kell-e? 

Olajos Mihály: Akkor Gáborjánt jelöltük meg, de időközben azt a területet erőteljesen lekorlátozták, mert csak kétezer párszáz köbméter szennyvíz elhelyezésére kapott engedélyt a gáborjáni önkormányzat, ők odavihetik,  fizettek érte közel 1 millió Ft-ot a hatástanulmányért és egyéb dologért. Oda többet nem lehet vinni. Sem a Kft nem kockáztatja, sem mi. Van egy nyilatkozatunk, hogy bevisszük a Herpály Team-be. 
Harasztosi Gyula: A rendelet hiánya miatt, eddig az önkormányzatot érte valamiféle szankció? 

Bereczkiné Balogh Erika: Nem érte, milyen szankció érte eddig az önkormányzatot? Nem tudunk róla, hivatalosan a testület.

Olajos Mihály: Az egészen más. Minden egyes ügyiratról kérsz tájékoztatás?

Bereczkiné Balogh Erika: Ezt már tárgyaltuk. Ez a lakosságot érinti. 

Olajos Mihály: Igen. Mikor volt az első megkeresés.

Dr. Juhász Marica: Pontosan nem tudom, szeptember, vagy augusztus. A helyszíni szemle során  a Vízügyi Felügyelőség, felszólította az önkormányzatot a rendelet elkészítésére. 

Olajos Mihály: Határidőzték, ezt a határidőt elmulasztottuk, és közigazgatási bírságot szabtak ki. 

Kovács Imre: Miért nem lehetett ezt megalkotni, hogy ne legyen bírság? 

Olajos Mihály: Azért nem lehetett, megalkotni előbb, mert a képviselő-testület nem fogadta el a rendeletet 
Bereczkiné Balogh Erika: Kiigazítalak, el lett napolva. Nem kell félrevezetni a dolgokat. Itt álltak sorban a gáborjáni testület tagjai. A valóságot mond. El lett napolva, a testület első olvasatnak tekintette, és nem fogadta el. 
Dr. Juhász Marica: Ha nagyon őszinte akarok lenni, Bereczkiné Balogh Erika azt mondta, hogy följelenti az önkormányzatot, ha elfogadjuk a rendeletet. 

Bereczkiné Balogh Erika: Igen.

Bereczkiné Balogh Erika: Elmondtam, hogy amit elkövetünk az egy szélhámosság.
Dr. Juhász Marica: A Vízügyi Hatóság  azt kérte, hogy a mostani gyakorlatot rendeletbe kell foglalni.
Balogh Gyula: Ne jelentsen fel senki bennünket, főleg ne a képviselő.

Olajos Mihály: Ezt itt a testületi ülése hangzott el. Ez a rendelet ugyanaz a rendelet. Ha elfogadjuk, most is meg van a lehetőség, hogy feljelent bennünket. 

Kovács Imre: Most, ha feljelentés érkezik, ugyanúgy megbüntethetnek bennünket?

Olajos Mihály: Természetesen. 

Kovács Imre: Azt nem értem, hogy egyik oldalt kötelez bennünket a rendelet megalkotásra. De akkor mi az akadálya annak, hogy törvényes rendeletet alkossunk?

Cs. Balogh Gyula: Semmi akadálya, csak akkor 10 e Ft fölött lesz a szippantás díja. Azért vagyunk települési képviselők, hogy bizonyos döntéseket meg kell, hogy hozzunk. Nagyon jól tudja mindenki, hogy most, amit előírtak, hogy hozzuk meg a rendeletet.

Bereczkiné Balogh Erika: Nekem ne magyarázd el, értek hozzá.

Cs. Balogh Gyula: Akkor mi gond, ha nem akarod megszavazni, akkor nem szavazod meg. 

Bereczkiné Balogh Erika: Majd én ezt eldöntöm. 

Cs. Balogh Gyula: Én azt javaslom, hogy szavazzunk.
Olajos Mihály: Már elmondtam, és még egyszer elmondom, hogy ez szinte változtatás nélkül ugyan az a rendelet, mint amit egy fél évvel ezelőtt beterjesztettünk. Akkor a testület is elfogadta volna, kötelező ezt a rendeletet megalkotni. Aki egyetért a rendelet elfogadásával, azt kézfeltartással jelezze. 

A Képviselő-testület 6 igen szavazattal 1 nem szavazattal elfogadta a rendeletet.

Szentpéterszeg Község ÖNKORMÁNYZAT KÉPVISELŐ-TESTÜLETÉNEK

14/2010. (XII. 15.)  rendelte

a települési folyékony hulladékkal kapcsolatos kötelező helyi közszolgáltatásról

Szentpéterszeg Község Önkormányzata (továbbiakban: Önkormányzat) a helyi önkormányzatokról szóló 1990. évi LXV. tv. 16. §-ának (1) bekezdésében, valamint az egyes helyi közszolgáltatások kötelező igénybevételéről szóló 1995. évi XLII. tv. 2. §-ában és a 4. § (4) bekezdésében kapott felhatalmazás alapján, az országos településrendezési és építési követelményekről szóló 253/1997. (XII. 20.) Korm. rendelet (OTÉK) 47. § (4) bekezdése, a hulladékkezelési közszolgáltató kiválasztásáról és a közszolgáltatási szerződésről szóló 241/2000. (XII. 23.) Korm. rendelet, a települési hulladékkezelési közszolgáltatási díj megállapításának részletes szakmai szabályairól szóló 242/2000. (XII. 23.) Korm. rendelet, illetve a települési hulladékkal kapcsolatos tevékenységek végzésének feltételeiről szóló 213/2001. (XI. 14.) Korm. rendelet előírásainak figyelembevételével az alábbi rendeletet alkotja:

I. Fejezet

A rendelet célja és hatálya

1. §

(1) A rendelet célja Szentpéterszeg Község  termőtalajának és ivóvízkészletének védelme. Ennek érdekében valamennyi ingatlan tulajdonosa, használója köteles gondoskodni az ingatlanán keletkező települési folyékony hulladék szakszerű, a környezetet nem veszélyeztető elhelyezéséről.

(2) E rendelet alkalmazásában

Települési folyékony hulladék: a szennyvízelvezető hálózaton, illetve szennyvíztisztító telepen keresztül el nem vezetett szennyvíz, amely

a) emberi tartózkodásra alkalmas épületek szennyvíztároló létesítményeinek és egyéb helyi közműpótló berendezéseinek ürítéséből,

b) a nem közüzemi csatornarendszerekből, valamint

c) a gazdasági, termelési, technológiai eredetű tevékenységből

származik, amely veszélyes hulladékot nem tartalmazhat.

2. §

A rendelet hatálya kiterjed Szentpéterszeg község bel- és külterületén található ingatlanokon keletkezett települési folyékony hulladék begyűjtésére, szállítására és elhelyezésére.

II. Fejezet

Települési folyékony hulladék elhelyezése

3. §

(1) Valamennyi ingatlan tulajdonosa, használója köteles gondoskodni az ingatlanán keletkező települési folyékony hulladék szakszerű elhelyezéséről.

(2) Ahol a települési folyékony hulladék közcsatornán történő elvezetésének lehetősége nem biztosított, a keletkező települési folyékony hulladék megfelelő tárolását, rendszeres elszállíttatását a tulajdonosnak kell gondoskodni. 

4. §

(1) A települési folyékony hulladék szállítását és ártalommentes elhelyezését az Önkormányzat kötelező helyi közszolgáltatást a Bihari Önkormányzatok Falugondnoksága Kft útján látja el (továbbiakban: szolgáltatás).

(2) A 3. § (2) bekezdése hatálya alá tartozó ingatlan tulajdonosa, használója az ingatlanán keletkező települési folyékony hulladék elhelyezéséről az e rendeletben meghatározott módon, a közszolgáltatás igénybevétele útján köteles gondoskodni.

(3) Az Önkormányzat a szolgáltatás végzésével megbízhat olyan gazdálkodó szervezeteket, valamint egyéni vállalkozókat, amelyek, illetve akik tevékenységi köre a szolgáltatás végzésére kiterjed. A szolgáltatást végzők tevékenységéért ez esetben is a szolgáltatás ellátásával megbízott felel.

(5) A szállított települési folyékony hulladék ürítési helye: kizárólag a Berettyóújfalui Szennyvíztisztító Telep.

(6) A szolgáltató csak olyan személy/vállalkozó vagy szervezet lehet, aki ellen hulladékkezelési tevékenységével összefüggésben – a törvényben, kormányrendeletben, illetve önkormányzati rendeletben meghatározott – szabálysértés elkövetése miatt büntetés kiszabása vagy intézkedés alkalmazása nem történt.  A szolgáltató alvállalkozója is csak olyan személy/vállalkozó vagy szervezet lehet, aki ellen hulladékkezelési tevékenységével összefüggésben – a törvényben, kormányrendeletben, illetve önkormányzati rendeletben meghatározott – szabálysértés elkövetése miatt büntetés kiszabása vagy intézkedés alkalmazása nem történt
III. Fejezet

A közszolgáltatást ellátóval történő szerződés megkötése

5. §

 (1) A szolgáltatóval a települési folyékony hulladékkal kapcsolatos kötelező közszolgáltatás teljesítésére a képviselő-testület szerződést köt.

(2) A szerződés 5 évre szól. A szerződés az aláírás napján jön létre.

(3) A szerződést mindkét fél 3 hónapos felmondási idővel írásban kártérítési kötelezettség nélkül (rendes felmondás) felmondhatja. A felmondási idő alatt a szolgáltatást változatlan feltételekkel kell teljesíteni. Súlyos szerződésszegés esetén azonnali hatályú felmondásnak is helye van.

IV. Fejezet

A szolgáltatást ellátó kötelezettségei

6. §

(1) A települési folyékony hulladék szállítása kizárólag erre a célra készített zárt rendszerű olyan járművel és úgy végezhető, hogy az teljes mértékben megfeleljen a mindenkor érvényes jogszabályoknak.

(2) A szolgáltatást ellátó köteles a szolgáltatást a bejelentéstől számított 36 órán belül - igénylővel egyeztetett időpontban - elvégezni.

(3) A szolgáltatást ellátó a települési folyékony hulladék elszállítását nem tagadhatja meg, kivéve, ha a szippantandó anyagról érzékszervi megállapítás alapján, vagy egyéb módon feltételezhető, hogy a közcsatornába a vonatkozó jogszabályi megállapítás alapján nem engedhető.

(4) A szolgáltatást ellátó köteles a szállított települési folyékony hulladék eredetét igazolni és az erre vonatkozó iratokat öt évig megőrizni.

(5) A szolgáltatást ellátó a települési folyékony hulladék gyűjtésével, szállításával kapcsolatos tevékenységéről köteles évente részletes költségelszámolást készíteni, és azt a képviselő-testületnek benyújtani.

(6) A szolgáltatás ellátójának rendelkeznie kell:

a) települési folyékony hulladék begyűjtésére és szállítására a Tiszántúli

    Környezetvédelmi Felügyelőség által kiadott engedéllyel,

b) ügyfélszolgálati és ügyeleti feladatokat ellátó szervezettel,

c) a közszolgáltatás ellátásához kapcsolódó nyilvántartási rendszerrel.

(7) A szállításra hasznosított eszközt közterületen tárolni tilos, telephelyen belül a többi járműtől el kell különíteni. Lakóépületek udvarán kizárólag erre a célra elkülönített helyen tárolható.

(8) A szállító járművek tisztítása és fertőtlenítése szigetelt térburkolattal ellátott nyíltszíni mosótérrel rendelkező területen végezhető, ahol az elhasznált víz előírásoknak megfelelő elhelyezése biztosított. Tisztítás, fertőtlenítés közterületen, természetes vizekben vagy mellette, általában természetes környezetben nem végezhető. Lakóházak udvarán a mosás, fertőtlenítés csak zárt térben végezhető.

(9) A települési folyékony hulladék begyűjtése és szállítása kizárólag úgy történhet, hogy szennyezést ne idézzen elő sem a gyűjtőterületen, sem azon kívül, sem közterületen.

V. Fejezet

A közszolgáltatást igénybevevő kötelezettségei

7. §

(1) Megfelelő rendszerességgel és időben igénybe venni a szolgáltatást.

(2) A szolgáltatás elvégzéséhez szükséges feltételeket biztosítani.

(3) A szolgáltatás ellenértékét az e rendeletben szabályozott módon kiegyenlíteni.

VI. Fejezet

A szolgáltatás díja

8. §

(1) A szolgáltatás igénybevételéért az ingatlan tulajdonosa az 1.sz.mellékletben meghatározott  díjat köteles fizetni.

(2) A közszolgáltatásra vonatkozó szerződés a szolgáltató és az ingatlantulajdonos között a szolgáltatás igénybevételekor jön létre.

(3) A szolgáltatási díj az elszállított települési folyékony hulladék köbméterenként  megállapított összeg, melyet az igénybevevő köteles készpénzben vagy átutalással kiegyenlíteni számla ellenében. A szippantott települési folyékony hulladék mennyiségét a szippantó gépjárműbe gyárilag beépített szintmérő (szintjelző) alapján kell megállapítani.

(4) A szolgáltató a szerződést követően minden év március 01-ig kezdeményezheti a következő évre vonatkozó díj felülvizsgálatát.

VII. Fejezet

Ellenőrzés

9. §
A települési folyékony hulladék gyűjtésével, elszállításával és ártalommentes elhelyezésével kapcsolatos szolgáltatást

· a Tiszántúli Környezetvédelmi Felügyelőség

· az Állami Népegészségügyi és Tisztiorvosi Szolgálat

· a Tiszántúli Vízügyi Igazgatóság

· Szentpéterszeg Község Polgármesteri Hivatala


jogosult ellenőrizni.

VIII. Fejezet

Szabálysértés

10. §

(1) Szabálysértést követ el és 30 000 Ft-ig terjedhető pénzbírsággal sújtható, aki

a) az ingatlanon keletkező települési folyékony hulladékot nem a 3. §-ban foglaltaknak megfelelően helyezi el, illetve települési folyékony hulladékot közterületre vagy csapadékcsatornába vezet,

b) a települési folyékony hulladékot nem a 4. § (5) bekezdésében kijelölt helyre szállítja,

c) a települési folyékony hulladék eredetét nem tudja igazolni, illetve az erre vonatkozó iratokat nem őrzi meg 5 évig,

d) települési folyékony hulladék gyűjtése vagy szállítása közben keletkezett szennyeződést azonnali hatállyal nem takarítja el és a szennyeződött területet nem fertőtleníti,

e) aki települési folyékony hulladék gyűjtésére és szállítására használt járművet közterületen tárol vagy azt ott tisztít,

f) aki olyan, települési folyékony hulladék gyűjtésére és szállítására használt járművel közlekedik, amely tartálya csepeg vagy szivárog, illetve a járműről hiányzik a 6. §. (1) bekezdésben előírt cégjelzése, felirata,

g) szolgáltatást jogtalanul végez.

(2) Az (1) bekezdés a); b) és g) pontban említett szabálysértés esetében a szabálysértési bírság összegén kívül hulladékgazdálkodási bírság, valamint a szennyezett terület fertőtlenítési és ártalommentesítési díja is kiróható.
Záró rendelkezések

11. §

(1) A  rendelet a kihirdetés napján lép  hatályba.  A rendelet kihirdetéséről a jegyző gondoskodik. 
Szentpéterszeg, 2010. december 15.

Olajos Mihály





Dr. Juhász Marica

            polgármester






jegyző
1. sz. melléklet   
Települési folyékony hulladék szállítási és kezelési díjtételek

	Azonosító
	Munka megnevezése
	Mennyiségi egység m3
	Díj forintban
/bruttó/

	01
	Szennyvízszippantás
	1 m3
	900.-

	02
	Szennyvízszippantás pótdíja (!)
	tartály
	1500.-


 (!)Abban az esetben kerül felszámításra, ha az adott településen nincs kijelölt ürítő – tárolóhely, illetve az nem megközelíthető.

12. napirendi pont: Szentpéterszeg Községi Önkormányzat fenntartása alá tartozó üzemi konyhák által előállított felnőtt étkezéstérítési díjainak felülvizsgálata
Olajos Mihály: Az írásos előterjesztést mindenki megkapta. Van-e kérdés? Aki egyetért a határozati javaslattal azt kézfeltartással jelezze. A Képviselő-testület 7 igen szavazattal a következő határozatot hozta. 
143/2010. (XII .15.) Önk. számú

H A T Á R O Z A T
Szentpéterszeg Községi Önkormányzat képviselő-testülete megtárgyalta „Szentpéterszeg Községi Önkormányzat fenntartása alá tartozó üzemi konyhák által előállított felnőtt étkezéstérítési díjainak felülvizsgálata” című napirendi pontot, és a következő határozatot hozta:
Szentpéterszeg Községi Önkormányzat képviselő-testülete az önkormányzat fenntartása alá tartozó üzemi konyhák által előállított felnőtt étkezéstérítési díjakat 2011. január 1-től az alábbiakban határozza meg: 
	étkezői csoport
	támogatási kategória
	nyersanyagnorma ft./nap (ÁFA nélkül)
	rezsiköltség ft/nap (ÁFA nélkül)
	Intézményi térítési díj +25% ÁFA
	Önkormányzati támogatás összege
	Ellátottak által fizetendő tér.díj+ÁFA

	önkormányzati alkalmazott
	-
	235
	269
	630
	0
	630

	vendégétkező
	-
	235
	269
	630
	0
	630

	önk.nyugdíjas
	önkormányzati
	235
	269
	630
	252
	378


Határidő: 2011. január 1.
Felelős: Láposi Zoltán Gazdasági ügyintéző 
14. napirendi pont: Szentpéterszeg Községi Önkormányzat Képviselő-testületének a 2011. évi intézményi térítési díjak megállapításáról szóló rendelet megalkotása
Olajos Mihály: Az írásos anyag kiküldésre került, van- kiegészíteni valója Láposi Zoltánnak. 

Láposi Zoltán: Nincs kiegészíteni valóm. 

Olajos Mihály: Kérdés van-e? Amennyiben nincs, aki elfogadja a rendeletet, azt kézfeltartással jelezze. A Képviselő-testület 7 igen szavazattal a rendeletet elfogadat. 

SZENTPÉTERSZEG KÖZSÉGI ÖNKORMÁNYZAT
KÉPVISELŐ-TESTÜLETÉNEK
15/2010. (XII.15.)

RENDELETE
A 2011. évi intézményi térítési díjak megállapításáról.
Szentpéterszeg Községi Önkormányzatának Képviselő-testülete a szociális igazgatásról és ellátásokról szóló 1993. évi III. törvény 92.§ (1) bekezdése (a továbbiakban: Szt.), valamint a személyes gondoskodást nyújtó szociális ellátások térítési díjáról szóló 29/1993. (II. 17.)

Korm. rendelet 2.§ (1) bekezdésében kapott felhatalmazás, valamint a Gyermekek védelméről

és a gyámügyi igazgatásról szóló 1997. évi XXXI. törvény 29.§ (2) bekezdés e) pontja alapján a következőket rendeli el:
1. §
(1)Az önkormányzat az intézményi ellátások igénybevételéért, - mint

a gyermekétkeztetést biztosító konyha fenntartója -  intézményi térítési díjat állapít meg.
2. §
(1) A gyermekek napközbeni ellátása intézmény térítési díjának alapja az élelmezés nyersanyag költségének egy ellátottra jutó napi összege.

(2) A személyi térítési díjat az intézményvezető az igénybevett étkezések számával és a kedvezmények figyelembevételével állapítja meg. A térítési díjak részletezését a rendelet 1.sz. melléklete tartalmazza.

(3) Iskolai étkeztetésben részesülhet az a tanuló is, aki a napközit nem veszi igénybe. Az étkezések közül az ebéd külön is igényelhető.
(4) Ha az ellátást betegség vagy más ok miatt a jogosult nem kívánja igénybe venni, a távolmaradást az intézmény vezetőjénél be kell jelenteni. Ha a házirend, vagy a szabályzat kedvezőbben nem rendelkezik, a bejelentést követő naptól a kötelezett a távolmaradás idejére mentesül a térítési díj fizetésének kötelezettsége alól.
3. §
A térítési díj befizetése és ellenőrzése
(1)A térítési díjat az 1.§ vonatkozásában az igénybevétel napjától havonként, a tárgyhónap 10. napjáig kell befizetni az élelmezésvezető közreműködésével az önkormányzat házipénztárába.

(2)Az élelmezésvezető ellenőrzi, hogy a megállapított térítési díj befizetése havonként

megtörténik-e. Ha a kötelezett a befizetést elmulasztotta, az élelmezésvezető 20 napos határidő megjelölésével a fizetésre kötelezett személyt írásban felhívja az elmaradt térítési díj befizetésére. Ha a határidő eredménytelenül telt el, az élelmezésvezető a kötelezett nevét, lakcímét és a fennálló díjhátralékot nyilvántartásba veszi.
(3)A (2) bekezdés szerint nyilvántartott díjhátralékról az intézmény vezetője negyedévenként tájékoztatja a fenntartót a térítési díjhátralék behajtása, vagy a behajtatlan hátralék törlése érdekében.
(4)A fenntartó az élelmezésvezető tájékoztatása alapján intézkedik a térítési díj hátraléknak a behajtásáról a közigazgatási hatósági eljárás és szolgáltatás általános szabályairól szóló 2004. évi CXL. törvény, illetve az adózás rendjéről szóló 1990. évi XCI. Törvény szabályainak alkalmazásával.
4. §
(1) A rendelet kihirdetése napján lép hatályba, rendelkezéseit 2011. január 1. napjától kell alkalmazni.

(2)A rendelet kihirdetéséről a jegyző gondoskodik.
Szentpéterszeg 2010. december 15.

                     Olajos Mihály                                             Dr. Juhász Marica

                      polgármester                                                   körjegyző

A rendelet 2010. december 16-án kihirdetésre került.









Dr. Juhász Marica









      körjegyző

1.sz. melléklet

	étkezői csoport
	támogatási kategória
	Intézményi térítési díj +25% ÁFA

	bölcsőde
	gyermekvédelmi kedvezmény
	305

	
	3 vagy több gyerek
	305

	
	tartósan beteg, vagy fogyatékos
	305

	óvoda
	gyermekvédelmi kedvezmény
	251

	
	3 vagy több gyerek
	251

	
	tartósan beteg, vagy fogyatékos
	251

	menza 
	gyermekvédelmi kedvezmény 1-7 osztály
	211

	
	gyermekvédelmi kedvezmény 8. osztály
	211

	
	3 vagy több gyerek
	211

	
	tartósan beteg, vagy fogyatékos
	211

	napközi
	gyermekvédelmi kedvezmény 1-7. osztály
	326

	
	gyermekvédelmi kedvezmény 8.osztály
	326

	
	3 vagy több gyerek
	326

	
	tartósan beteg, vagy fogyatékos
	326

	iskola tízórai, uzsonna
	gyermekvédelmi kedvezmény
	59

	
	3 vagy több gyerek
	59

	
	tartósan beteg, vagy fogyatékos
	59


14. napirendi pont:  A gyermekek védelméről, a szociális igazgatásról és egyes szociális ellátásokról szóló  5/2009. (IV. 01.) rendelet módosítása
Olajos Mihály: Ezt a temetési segéllyel kapcsolatos. A rendeletünkbe szabályozzuk azt, hogy Szentpéterszeg Községi Önkormányzat Képviselő-testülete egyéb módon nyújt támogatást azok részére, akik elhalt személy eltemettetéséről gondoskodnak. A rendeltet e szerint módosítjuk, és határozatban fogadjuk el a temetési támogatást. 
Balogh Gyula: Előre oda lesz adva.

Olajos Mihály: Rászorultság esetén. Más esetben, pedig utólag kapják meg ezt a támogatást. Van-e kérdés? Aki egyetért a rendelt módosítással azt kézfeltartással jelezze. A Képviselő-testület 7 igen szavazattal a rendeletet módosítást elfogadat. 

SZENTPÉTERSZEG KÖZSÉG ÖNKORMÁNYZATA

 KÉPVISELŐ-TESTÜLETÉNEK
16/2010. (XII. 15.)  rendelete

a Gyermekek védelméről, a szociális igazgatásról és egyes szociális ellátásokról szóló 

5/2009. (IV.01.) rendelet módosításáról
Szentpéterszeg Község Önkormányzatának Képviselőtestülete a szociális igazgatásról és  szociális ellátásokról 1993. évi III. tv. /továbbiakban: Szt. a gyermekek védelméről és a gyámügyi igazgatásról szóló  1997. évi XXXI. Tv., valamint a helyi önkormányzatokról   szóló  1990. évi LXV tv. 16. § /1/ bekezdésében biztosított jogkörében a következőket rendeli el.
1. §.

A gyermek védelméről, a szociális igazgatásról és egyes szociális ellátásokról szóló 5/2009. (IV.01.) rendelet  26. § helyébe a következő rendelkezés lép. 

„Szentpéterszeg Községi Önkormányzat Képviselő-testülete egyéb módon nyújt támogatást azok részére, akik elhalt személy eltemettetéséről gondoskodnak. 1 sz. függelék”
2. §.
A rendelet 2011. január hó 1. napjától lép hatályba. A rendelet kihirdetéséről a jegyző gondoskodik.
Szentpéterszeg, 2010. december 15.

Olajos Mihály







Dr. Juhász Marica

Polgármester






    
        körjegyző










1. sz. függelék 

144/2010. (XII.15.) Önk. számú

H A T Á R O Z A T
Szentpéterszeg Községi Önkormányzat Képviselő-testülete úgy határozott, hogy minden szentpéterszegi lakos részére, aki elhalt személy eltemettetéséről gondoskodik 15.000.- Ft összegű temetési támogatást nyújt rászorultság vizsgálata nélkül A temetéssel kapcsolatban felmerült költségeket számlával igazolni kell. 

Szentpéterszeg Községi Önkormányzat Képviselő-testülete a támogatást a 2011. évi költségvetés terhére biztosítja

Jelen határozat  a gyermeke védelméről, a szociális igazgatásról és egyes szociális ellátásról szóló 5/2009. (IV.01.) rendelet 1. sz. függelékét képezi. 

Határidő: 2011. 01. 01.

Felelős: Nagy Sándorné
Olajos Mihály: Kérem a testület tagjait, ha egyetértenek a határozati javaslattal, azt kézfeltartással jelezzék. A Képviselő-testület 7 igen szavazattal a következő határozatot hozta.

144/2010. (XII.15.) Önk. számú

H A T Á R O Z A T

Szentpéterszeg Községi Önkormányzat Képviselő-testülete úgy határozott, hogy minden szentpéterszegi lakos részére, aki elhalt személy eltemettetéséről gondoskodik 15.000.- Ft összegű temetési támogatást nyújt rászorultság vizsgálata nélkül A temetéssel kapcsolatban felmerült költségeket számlával igazolni kell. 

Szentpéterszeg Községi Önkormányzat Képviselő-testülete a támogatást a 2011. évi költségvetés terhére biztosítja

Jelen határozat  a gyermeke védelméről, a szociális igazgatásról és egyes szociális ellátásról szóló 5/2009. (IV.01.) rendelet 1. sz. függelékét képezi. 

Határidő: 2011. 01. 01.

Felelős: Nagy Sándorné

15. napirendi pont:  „Intergrált Közösségi és Szolgáltató Tér kialakítása és működtetése” című pályázat közbeszerzési eljárás megindításának jóváhagyása
Olajos Mihály: Az írásos anyag kiküldésre került. Van-e kérdés? Tudjuk miről van szó Faluház bővítése, eszköz beszerzés és egy öt éves működtetési kötelezettség vállalás. A pályázat végrehajtáshoz közbeszerzési eljárás lefolytatása szükséges. 
Kovács Imre: Mikor itt ilyen veszély fenyeget bennünket, hogy intézmények kerülhetnek esetleg bezárásra, akkor most is azt mondom, hogy erre nem igazán lenne szükség. A fenntartási költsége éves szinten több millió forint, ha csak egy alkalmazottat veszek is csak fel 1 millión felül van a bér és annak vonzatai. A többi költségről nem is beszélve. Nem igazán érdemes ebbe belevágni, mert csak egy adósság lesz ez a falu nyakán. Mondhatjuk azt, hogy a falu 40 millióval gazdagabb lesz, mert lesz egy háromszáz négyzetméteres épület, de éves szinten a fenntartási költség elviszi ezt. 
Cs. Balogh Gyula: Jegyző Nő segített ebben, hogy megnézzük ezt a pályázatot, és rá kellett jönni, hogy közel 5 millióba kerül, ha visszamondjuk a pályázatot. Ha kiszállunk ebből, akkor 5 millió Ft a veszteség, de nem tudom, hogy kiszállhatunk-e. Amit megtakarítottunk az étkezési hozzájárulással, azt kifizethetjük erre. Egyetértek azzal, hogy annyira nem kellett volna, a jelenlegi helyzetében a falunak ez, de ez már egy elfogadott pályázat. 5 milliót elveszítünk.
Bereczkiné Balogh Erika: Kérdezem, hogy az 5 millió Ft-ot az, miből adódik?

Olajos Mihály: Az eddig elvégzett munkából.

Bereczkiné Balogh Erika: Milyen munka? Mondjad konkrétan, mert nem tudom.

Olajos Mihály: Két tervre volt szükség, a pályázat benyújtásához és a megvalósításhoz. Egyik az engedélyes terv, a másik pedig a kiviteli terv. Ezek a tervek elkészültek, rendelkezésre állnak. A pályázat írásának a feltételei között, szerepelt, hogy az elnyert pályázat 8 % munkadíjként szerepel. 

Bereczkiné Balogh Erika: 4 millió Ft volt a pályázat írás? 

Olajos Mihály: Igen.
Bereczkiné Balogh Erika: Jól kerestek vele, csak egy kérdőívet kellett kitölteni, megnéztem a pályázatot. Egy 4-5 oldalas kérdőív volt, egyszerű kérdésekre, 3-4 mondatos választ kellett adni. Ezt 4-5 nap alatt biztos meg tudta csinálni, igen jól keresett ezzel. 
Kovács Imre: Ez ki is van már fizetve? 

Olajos Mihály: Szerződés van. 
Bereczkiné Balogh Erika: Ki kell fizetni 4 millió forintot.

Olajos Mihály: A pályázat kiíróval kell ezen elbeszélgetni. A pályázat kiíró az elszámolható költségeknél szépen felsorolja, hogy mire mennyit lehet elkölteni. A pályázat írásra az elnyert támogatás 8 %-át adta. Ez ott van az elszámolható költségek között, ugyan úgy, mint az építési beruházásra ad 32 milliót, működtetésre a 3 milliót, egyéb költségekre ad 5 milliót, a pályázat írásra, pedig 4 milliót. A Mezőgazdasági és Vidékfejlesztési Minisztériumban kell reklamálni. 

Bereczkiné Balogh Erika: Megint csúsztatsz. Ez a maximális lehetőség. Maximum 8 %-ot lehet leszámolni. Ez megbízás kérdése, nyílván te egyezkedtél vele, és te kötötted meg ezt a szerződést. Ki írta alá a szerződést a pályázat íróval? Nyílván te, tehát, te állapítottad meg ezt az árat és te mentél bele, nem volt kötelező 4 millió Ft-ot kifizetni éret. Ez a maximum lehetőség volt. Ez ki van aknázva ez a 8 %. Lehetett volna kevesebb és abba belefért volna 2 millióval több eszközbeszerzés vagy egyéb dolog ebbe az 50 milliós pályázatba. Te mondtad, megkérdeztem, amikor tárgyaltuk ezt az előző testületi ülésen, hogyha ezt a hitelt fel kell venni, mivel ezt utófinanszírozású pályázat az önkormányzatnak 5 millió Ft-ba fog kerülni a hitel, maga a kamat. Ezt az IKSZT-t három éven keresztül évi 1 millió Ft-tal fogják támogatni. Megnéztem a pályázatban, a kalkulált költsége a működtetésnek évi 3 millió Ft, tehát az 1 millió az édes kevés. A pályázatban vállaltátok, hogy idegen nyelvet beszélő diplomás ember fog ott dolgozni, aki a különböző végzettségeket meg fogja szerezni. Kemény kikötések vannak, hogy ki az aki, dolgozhat ilyen helyen. Ezeket követelni fogják tőlünk, hogy öt éven át egy ilyen embert kell foglalkoztatni és nem suttyomban átcsoportosítani egy embert. Ha nem a feltételeknek megfelelően üzemeltetjük ezt a pénzt vissza kell fizetni az 50 millió Ft-ot. Ezeknek az előírásoknak meg kell felelni. 

Kovács Imre: A beszélgetésből az jön le, hogy 5 millió Ft-ot mindenféle képen veszítünk ezen. Ha elállunk a szerződéstől, akkor is 5 milliót veszítünk, ha megcsináljuk akkor 5 millió Ft-ot veszítünk a kamat miatt. De ha megcsináljuk még pluszba több millió Ft-ot veszítünk a fenntartás miatt.
Olajos Mihály: Van-e még kérdés?

Harasztosi Gyula: Sokat gondolkoztam ezen az egy pályázaton. Én most józan paraszti ésszel, azt mondom, hogy nem biztos, hogy nekünk erre szükségünk van. De kényszerpályán vagyunk, akkor kellett volna ezt megfontolni, amikor beadtuk ezt a pályázatot. Kényszerpályán vagyunk, ebből kiszállni most nehéz. A kiírást kellene úgy meghatározni, mert én is végigolvastam benne van, hogy 40-70-100 % szerint fizetünk. Ezt kellene eltolni, hogy minél kedvezőbb legyen nekünk, hogy kevesebb ideig ketyegjen a kamat. 
Olajos Mihály: Akkor, amikor erről beszéltünk és a hitel felvételről, akkor, hogy 49 millió + ÁFA  szükség ennek a beruházásnak a megvalósítására. De az ÁFA-t vissza lehet igényelni, de azt is meg kell fizetni, sőt az, az első. Akkor beszéltünk arról, hogy a hitel kérelmünket elbírálták, és az OTP folyósítja ezt a hitelt. Több lehetőség van, 40-70-100 %, tehát olyan mérföldköveket állítunk fel, amikor van esélyük arra, hogy az elvégzett munkát kifizetjük a hitelből, de ezt három hónap múlva visszakapjuk azt a pénzt és három hónap múlva nyújtja be a következő számlát. Ez az 58 millió Ft csak rendelkezésre áll, de nem vesszük fel soha sem a teljes összeget. Természetesen, ha mérföldkövet állítunk be, és úgy próbáljuk kifizetni a kivitelezőt, hogy már visszajön az első ütem, akkor a kamat lényegesen kevesebb is lehet. Mikor 2008-ban ezt a pályázatot elkezdtük, egészen más volt az önkormányzat gazdasági helyzete. Először a címet nyertük el, Integrált Közösségi Szolgáltató Tér. A következő, volt az, hogy akik ilyen címmel rendelkeznek azok pályázatot nyújthatnak be, nemcsak bővítésre, felújításra, hanem eszköz beszerzésére is. Mégis közel 50 millió Ft-ot tudunk rákölteni erre az épületre, és egy olyan szolgáltatási színvonalat tudunk a településen biztosítani, ami a helyi lakosság érdekeit képviseli. Azt, hogy mi úgy döntünk, hogy ezt nem kérjük, akkor bizony ennek  következménye van. Elmondtam, hogy amikor ezt megpályáztuk, akkor még nem ilyen volt a gazdasági helyzet. Lehet, ha most kellene dönteni én sem támogatnám, annak ellenére sem, hogy ez mindenképpen a település az önkormányzat vagyonát növelné. A pályázatban az volt írva, hogy két főállású dolgozót foglalkoztatunk és jelenleg is foglalkoztatva van, ez akkor úgy volt igaz, ahogy ezt leírtuk. Ott volt Ékes Istvánné és Vadászné Balogh Mária. Semmi akadálya annak, hogy itt egy másik dolgozót megbízunk azzal, hogy az IKSZT-be akár az informatikát, akár bármilyen szolgáltatást végez. Ha a könyvtárost jelöljük meg annak a személynek, aki ellátja a feladatot, működteti a könyvtárat. Ez egyrészt követelmény, hogy a faluban egy könyvtárnak lennie kell, ez kötelező feladat. Kijelölünk még egy személyt, nem tudom, hogy kit, és teljesítjük a feltételt. Ha nem fogadjuk el a pályázatot, a pályázatírót és az egyéb költségeket akkor is ki kell fizetni, mert már a munkát elvégezték és szerződés is van róla. Ebben olyan nagy mozgásterünk nincs, csak annyi, hogy ezt úgy valósítsuk meg, hogy minél kevesebbe kerüljön az önkormányzatnak. 
Kovács Imre: Tehát a kivitelezővel kapcsolatos dolgok, csak feltételezések. De, hogy a kivitelező esetleg mit vállal be azt nem tudjuk. Ez a pályáztatás nyílt pályáztatás, vagy ez is csak meghívásos lesz? És a pályázatokhoz szintén, kijelölünk egy céget és ő majd elbírálja, hogy ki a nyertes és ezt előterjesztitek és mi megszavazzuk. 

Olajos Mihály: Nem. Ebben mindenféle képen segítséget várok a testülettől, hogy olyan kivitelezőket hívjunk meg, akik alkalmasak erre a feladatra, amit most itt feltételként szabunk. Csak azzal köt szerződést az önkormányzat, akit a testület jóváhagy. 

Kovács Imre: Azt kérdeztem, hogy nyílt pályáztatás lesz? Vagy megint meghívásos? 

Olajos Mihály: Meghívásos lesz. De olyan meghívásos, hogy a testülettől várom a cégeket, akik alkalmasak arra, hogy megfinanszírozzák ezt a beruházást. 

Kovács Imre: Lehet nyílt pályáztatást kiírni erre.

Olajos Mihály: Ilyen előírást a közbeszerzési törvény nem tartalmaz. De van tárgyalásos, amikor azt mondom, hogy ez a gazdasági társaság alkalmas arra, és leülök vele tárgyalni. De ezt majd a testület fogja eldönteni. 

Kovács Imre: Az előző közbeszerzésnél is egy cég eldöntötte, és nekünk csak meg kellett szavazni. A meghívásos pályázat ez erről szól. A nyílt pályáztatásnál, majd jelentkeznek cégek, ne pedig mi keressünk. Ezt is lehet, hogy mink képviselők elindulunk cégeket keresni. A pályáztatás nem erről szól. Meg kell hirdetni és akkor nem kettő lesz, mint a másiknál, ami törvénytelen volt. Mert ma már többször említetted, hogy három pályázatnak kell lenni. Akkor nem kell aggódni, hogy adnak-e be pályázatot vagy sem. 

Olajos Mihály: Képviselőtársam arra szeretnélek figyelmeztetni, hogy  olyat kell elmondani ami ül. Az előző közbeszerzés az nem volt törvénytelen. Az, hogy három cégtől kell ajánlatot kérni, az a törvény. De az, hogy csak kettő adott árajánlatot, az nem törvénytelen. Ez nem törvénysértő. Nem a cég dönt, hanem a közbeszerzési törvény.
Tornyi Lajos: Javaslom, hogy szavazzunk. 

Harasztosi Gyula: Mielőtt még szavaznánk. Ez az ajánlattételi felhívás ez jó, ebbe benne van a 40-70-100 %-os arány? 

Olajos Mihály: Jó. 

Kovács Imre: Azt javaslom, aki ezt elfogadja, az hozzon egy-egy céget. 

Bereczkiné Balogh Erika: A 106 négyzetméter alapterületű teremből csinálunk egy 307 négyzetméter alapterületű helyiséget, azt mire fogjuk használni. Egy évben egyszer van a disznótort rendeztek azért most belemenni ebbe az iszonyatos kockázatú beruházásba. Ékes Istvánné már nem dolgozik ott, kong az ürességtől az egész épület. Akkor most mire fel vállaljuk ezt a beruházást? 

Balogh Gyula: Ha jövőre nem tudjuk üzemelni be kell zárni, azt az épületet akkor sem fogják innen elhúzni, ez mindig a falé marad.

Bereczkiné Balogh Erika: Kötelező működtetni 5 évig. 

Balogh Gyula: És ha nem tudjuk, akkor mi a baj?

Bereczkiné Balogh Erika: Vissza kell fizetni az 50 milliót
Balogh Gyula: Miből, ha nem lesz rá. A falué marad. 

Olajos Mihály: Van-e még kérdés? Aki egyetért az ajánlatételi felhívás szövegével, tartalmával, kérem kézfeltartással jelezze. A Képviselő-testület 5 igen szavazattal 2 nem szavazattal a következő határozatot hozta.

H A T Á R O Z A T

Szentpéterszeg Község Önkormányzat Képviselő-testülete megtárgyalta az „Integrált Közösségi és Szolgáltató Tér kialakítása és működtetése” című pályázat közbeszerzési eljárás elindításának jóváhagyása című előterjesztést és a következő határozatot hozta:

Szentpéterszeg Község Önkormányzat Képviselő-testülete úgy döntött, hogy elindítja „Integrált Közösségi és Szolgáltató Tér kialakítása és működtetése” című pályázathoz szükséges közbeszerzési eljárást.

A közbeszerzési eljárás lefolytatására a Képviselő-testület az IMS MAGYARORSZÁG Kft. (1134 Budapest, Károly Róbert Krt. 59 ügyvezető igazgató: Gombos Zsolt) bízza meg. 

Felelős: Olajos Mihály polgármester

  Bényei Tamásné pályázati referens

Határidő: azonnal
Egyebek: 

Olajos Mihály: Van- kérdés?

Bereczkiné Balog Erika: Kaptunk egy anyagot, amit az alakuló ülésen Cs. Balogh Gyula képviselőtársam javasolt, hogy a polgármester telefon és a kilométer költségeit vizsgáljuk felül. Ő kérte, jegyzőkönyv szerint a számlákat. Külön kérte a szeptemberi számlát részletes bontásban, kapjuk meg e helyett kaptuk meg ezt a kimutatást tegnap este.
Cs. Balogh Gyula: Így kértem.

Olajos Mihály: Úgy emlékszem a szeptemberi külön ki van hozva.

Cs. Balogh Gyula: Részletes számlát kértem, így hangzott el. 
Olajos Mihály: Ez mit jelent.

Cs. Balogh Gyula: Bontásban a szeptember havit. 

Balogh Gyula: A szolgáltatótól kell kérni, hogy milyen számokat hívott. 

Bereczkiné Balogh Erika: Részletező listát kért. Volt rá idő. 
Olajos Mihály: Ezt én most sem értem igazán.. Én úgy gondolom, hogy ehhez nincsen jogosultság.

Balogh Gyula: Azt szeretném megkérdezni, hogy a Transzporter hány éves és, hány kilométer van benne? 

Olajos Mihály: Hat éves elmúlt és 198000 km van benne. Évi 30000 km. Múlt évben szerepel, hogy mennyi volt. Ebben az évbe már én is csökkentettem ebből. Év elején azt kértem az intézményektől, hogy a 2009 évihez képest 2010-ben intézményenként közel 10%-os megtakarítást tegyen le mindenki az asztalra. Ezt én is vállaltam a gépkocsi használatban, hogy összefogunk a szomszéd településekkel és együtt megyünk különböző rendezvényekre. A kimutatásból látszik, hogy még többet is sikerült megtakarítani. 

Harasztosi Gyula: Nem akarom a polgármestert védeni, mert nem szorul rá, de nemcsak ő használja ezt az autót. Ebben a kilométerben azt is benne van, amit más használ. 

Olajos Mihály: Igen,  de, az kb 10-15 %-át teszi ki. 

Cs. Balogh Gyula: Én vettem a fáradságot és a hasonló kaliberű helységeknél megérdeklődtem a polgármesterek telefon és kilométer általányát. Átlagban 2500 km havonta, a telefon havi díja 15 e Ft átlagosan. Ennek arányában és megmondom őszintén, hogy magasabb összeget vártam. Telefonra is meg gépkocsira is. Könnyű visszaosztani 10 havi bontásba. 

Olajos Mihály: Mennyit mentem 10 havi bontásban?

Cs. Balogh Gyula: 2200 kilométer. 

Olajos Mihály: 2010. januárjában azt kértük minden egyes intézménytől, hogy az előző évi kiadásait közel 10 %-al csökkentse. Ezt én is, mint polgármester vállaltam, hogy az én is csökkentem az általam vezetett gépkocsi használatát. Koordinálom az utazásokat. Úgy gondolom, hogy a 10 %-ot én is tartottam. Ha a környéken 2500 km van megszabva havonta még abba is beleférek, mert 2200 a havi átlag. A testület ebben is dönthet. 

Balogh Gyula: A nagypályánál, azzal a földhalmazzal mi lesz? 

Olajos Mihály: Nincsen terv. 

Balogh Gyula: Honnan van az a föld?

Olajos Mihály: A záportározó kialakításakor került ki. 

Balogh Gyula: Azt nem lehetne értékesíteni?

Olajos Mihály: Egyelőre nem. 

Balogh Gyula: Miért?

Olajos Mihály: Azt nekünk annak idején a Földvédelmi Intézet előírta, hogy a humuszt menteni kell. Azt csak rekultivációs célra lehet felhasználni. Értékesítés nincsen megadva. Öt éves a fenntartási kötelezettség, öt év után már esetleg lehet róla szó. Ez 2006-os beruházás jövőre teli le az öt év. Ezt követően, ha értékesíti az önkormányzat akkor ebből bevétele lehet. Minél később adjuk el annál többet ér. 

Bereczkiné Balogh Erika: Miért nem kaptuk meg a szeptemberi részletes telefon számlát bontásban? Két telefonod van, tehát az egyiket hivatali célra használod, akkor semmi akadálya nincs annak, hogy megtudjuk, hogy milyen számokat hívsz, és milyen forgalmat bonyolítottál le rajta. Annál is inkább, mert te is bementél az óvodába és megnézted az óvodai telefont, hogy arról a dolgozók kiket hívnak, milyen számon. Ha azt ki lehetett kérni, akkor nyílván ennek a telefonnak a részletezőjét is ki lehet kérni. Azt mondjuk, hogy spórolni kell, azt azért ne feledjük el, hogy 80 e Ft költségtérítést kapsz a munkabéred mellett, nyilván a költségtérítés erre is vonatkozik, hogy esetleg telefonszámlát is ki lehet abból fizetni. Havi 24 e Ft-ot kifizetni a polgármesternek telefonra azt egy kicsit túlzásnak tartom. Ezt az önkormányzat semmi rendeletben nem szabályozta. Hivatalosan nem adta oda ezt a telefont, hogy te szolgálati célból használjad és az önkormányzat fizesse annak a számláját. Gyakorlatilag semmiféle felhatalmazásod erről nincs, hogy ezt az önkormányzat neked kifizesse.
Cs. Balogh Gyula: Korlátlan felhatalmazása van.

Bereczkiné Balogh Erika. Hol van ez rendeletben, vagy határozatban.

Cs. Balogh Gyula: Eddig korlátlan volt. 

Bereczkiné Balogh Erika: Ez jogcím nélküli kifizetés, mert nem hatalmazta fel a testület az önkormányzatot arra, hogy ezt kifizesse a polgármesternek.  

Tornyi Lajos: Ennyi erővel járhatna a polgármester gyalog is. 

Olajos Mihály: Visszatérve arra, amit jeleztél. Ez egy érdekes megközelítés, hogy az óvodában nem végzik el az óvónők a munkájukat, munkaidőben rajta csüngenek a telefonon és olyan személyt hívnak, akinek munkakapcsolata nincs az óvodával, ezt példaként hozod fel velem szemben. Csak az óvoda nem kapott magán célra, intézményi célra telefont. Van egy vonalas telefon, amit hivatalos célra lehet felhasználni. Nekem viszont, ha visszagondolok 1998-óta van mobil telefonom, amit az akkori képviselő-testület rendelkezésemre bocsátott és azóta változatlan a hívószám, korlátozás nélküli telefonálásra. Úgy hivatalit, mint magáncélra. Ezt azóta egyetlen egy képviselő-testület sem vonta vissza. Mondhatnám azt, hogy ez szerzett jog 12 éven keresztül. Elmondtam, hogy két telefonnal rendelkezek és a két telefont felváltva használom, lehetőleg ami nem a hivatali azt magán célra, de nem mindig, valamikor lemerül stb. A két telefont vegyesen is használom. Általánosságban mondom a maszek telefonom 6-7 e Ft-ba kerül havonta. Azt, hogy én a híváslistát rendelkezésére bocsássam a testületnek, ezt egy kicsit furcsának tartom, mert akkor milyen alapon nem látom a te részletes híváslistádat. 
Bereczkiné Balogh Erika: De nem az önkormányzati fizeti a telefonomat. Saját zsebből fizetem. 
Olajos Mihály: Nem ártana, hogyha megvárnád míg a másik ember beszél. Ha a képviselő-testület úgy dönt, hogy ezt a telefonszámlát részben, biztos van erre valamilyen jogszabály, hogy hivatali telefonnak hány százaléka lehet ennek magánbeszélgetés és azt én fizessem ki. Azt mondom, hogy rendben van testületi hatáskör. Ti döntitek el, hogy a polgármester milyen juttatást kap, azon kívül, hogy kapja a fizetését és azt nem kell nagyon hangsúlyozni, hogy én 80 e Ft költségtérítést kapok, mert egyrészt pontatlan, mert a jövedelmemnek a 20 %-át amit, fogcsikorgatva te is kénytelen voltál elfogadni, mert ezt a törvény szabályozza. Ez nem adott, hanem a törvény biztosítja. Ettől kevesebbet nem adhat a testület. 
Bereczkiné Balogh Erika: A törvény ezt csak biztosítja, a fizetését és az illetményét a 20-30 %-ot. Ezen kívül a törvény semmit nem tesz kötelezővé. Ez nem úgy van, hogy a testület 12 éve ezt megszavazta ezt neked, hogy kapsz egy telefont.  de ez a döntés csak addig  a ciklusig tartott. Benne van a törvényben, hogy minden egyéb juttatást a testületnek el kell fogadni és az a határozat addig tart, amíg a ciklus tart. Itt most tiszta lapokkal indultunk az október 03-i választások után. Ez a döntés nem örök érvényű. Minden egyes ciklusban külön kell meghatározni, hogy a polgármester azon kívül milyen juttatásokat kaphat, amit nem kötelező az önkormányzatnak adni. A telefon és a kilométer használat egy külön juttatás, amit az önkormányzatnak ki kell fizetni. Ne hasonlítsd már össze az én telefonszámlámmal. Azt az én saját zsebemből kifizetem. A tiedet meg az önkormányzat fizeti a költségvetésből. Itt sírunk, hogy nincs pénz semmire, csőd szélén az önkormányzat, a pedagógusoktól vegyük el az étkezési hozzájárulást, itt meg a polgármesternek fizetjük a 24 e Ft-os telefonszámláját. Meg nem tudom hány ezer kilométer költségét.  Naponta 100 kilométert mész, minden nap. 
Olajos Mihály: Van-e még kérdés? Elmondtam, hogy a testület joga, hogy, hogyan szabályozza a telefon használatot, meg a gépkocsi használatot. Ezt egy percig nem vitattam, majd leszabályozza a testület. 

Cs. Balogh Gyula: Én mondtam két irányszámot. Ezek a számok helytállóak. 
Kovács Imre: Közvélemény kutatást tartottál?

Cs. Balogh Gyula: Öt faluban kérdeztük meg.

Olajos Mihály: Van-e még kérdés?
Cs. Balogh Gyula: Még nem hangzott el semmilyen javaslat. 

Olajos Mihály: Tűzzük napirendre, a polgármester juttatását? Most szabályozzuk le, vagy a következő ülésen. Ez most egy olyan indítvány, aminek nem volt előterjesztése. De ha most ebbe tudtok dönteni, akkor legyen. Január elsejétől lehet megszabni, a telefont és a kilométert. Tudok én kevesebbet is dolgozni. 

Cs. Balogh Gyula: Ne ezt mond már, ne vegyük már fel ezt a stílust, hogy kevesebbet dolgozol azzal, ha esetleg történik egy beszabályozás. 
Olajos Mihály: Eddig ezt a gépkocsit én magáncélra nem használtam. A sajátomat használtam és nem nyújtottam be a számlát. Ez a gépkocsi annyit megy, amennyit mennie kell. Én úgy gondolom, hogy a múlt évihez képest jelentősen lecsökkentettem a megtett kilométereket. Csak a legfontosabb helyekre megyek el, évek óta nem járok olyan képzésre, ahol fizetni kell. Nem veszünk olyan kiadványokat, ami esetleg a munkát is segítené. 5-10 e Ft-on vitatkozunk sokszor, a Faluházban a WC papír is téma. Én úgy gondolom, hogy ezzel tisztában vagyok. De ha engem meg kell regulázni, és engem be kell szabályozni, legyen. Erre mondtam azt, hogy én tudok kevesebbet telefonálni és kevesebbet menni, ha be akarja korlátozni a testület tegye. Én nem fogok ebből problémát csinálni. Én mindig azt mondtam, ha egy polgármester nem tud több forrást behozni a faluba amennyi a fizetése, akkor azt el kell zavarni. 
Cs. Balogh Gyula: Ezt ki se mond. 

Olajos Mihály: De kimondom. Az elmúlt 20 évben évente, nem mondok sokat, de a költségvetésnek átlagosan 50%-át fejlesztésre fordítottuk. És azt sosem azért hozták ide, mert itthon ültem. Mindig olyan helyen vagyok és igyekszek ott lenni, ahol a döntések születnek. Azt pedig itthonról nem  lehet. Ha én bennülök az irodában, énhozzám kopogatnak, és pénzt kérnek. Ha én elmegyek, én is kopogtatok és pénzt kérek. Nem azért nem töltöm a munkaidőm nagy részét távol, mert annyira szeretek vezetni, meg tekeregni az országban. Hanem azért, hogy a döntések közelében legyek. Mert akkor tudom a falu érdekeit képviselni, ha ott vagyok. Amit a húsz év alatt tettem az, az életem része, azt is mondhatnám, hogy saját gyerekemnek tekintem a települést. A testületnek jogában áll ezeknek a kérdéseknek  megtárgyalása. 

Tornyi Lajos: Én azt mondom, hogy Cs. Balogh Gyula is után nézett és nem rí ki a környező településekétől, én nem javaslom, hogy bármi változtatás legyen. De mondja el mindenki a véleményét. 

Olajos Mihály: Zárjuk le ezt a dolgot. Az is lezárás, amit az előbb Tornyi Lajos mondott, összehasonlítás megvan nincs kirívóan magas kilométer, sem telefonhasználat. 

Kovács Imre: Tegyél fel kérdés, és mi döntünk. 

Olajos Mihály: A kérdés az, hogy maradhat-e ugyanúgy ahogy eddig volt, vagy pedig a legközelebbi ülésen döntsünk. 

Harasztosi Gyula: Ahhoz nem kell szavazni, hogy így maradjon.
Olajos Mihály: De akkor is le kell zárni. 

Cs. Balogh Gyula: Mondja el mindenki a véleményét. Tegyen javaslatot.

Balogh Gyula: Te megkérted a többi falu kimutatását, abban benne volt az a 10-20 % amit én mondtam. 

Cs. Balogh Gyula: Ez az átlag. Volt olyan is, hogy a tiszteletdíjából kipótolta a telefont. Amennyivel túllépi a keretet, azt a tiszteletdíjából kipótolja. De a kilométer 2500, ott ahol megkérdeztem. 

Bereczkiné Balogh Erika: A telefon az nem 15 e Ft, hanem 22 e Ft a számla. Az éves viszonylatban nem kevés pénz. 

Cs. Balogh Gyula: 15 e Ft az átlag. 

Bereczkiné Balogh Erika: Ha a közalkalmazottakat megszorítjuk, akkor így  korrekt. 

Kovács Imre: Én az elején is felvetettem, hogy ne csak a pedagógusokat sújtsuk. Azt kérdezném, hogy te ebből nem tudsz- e valamennyit felvállalni? Nem azt mondom, hogy ezt te fizesd ki. Elvettük a közalkalmazottaktól a juttatást. Ne csak őrajtuk csattanjon az ostor. Vállald be, hogy csak 15 e Ft-ig telefonálsz. 

Olajos Mihály: Nekem október elsejétől, a 120 e Ft-os költségtérítésem 40 e Ft-tal le lett csökkentve. Én voltam az első, aki bevállalta, mert ezt én mondtam is ha arról van szó, akkor én a 30 %-ról, 20 %-ra visszalépek a költségtérítésemből. Mert az a törvényi minimum. Ezzel már valamit jeleztem, hogy én is próbálok hozzá tenni. Ez a havi 40 e Ft évente egy fél millió forint. Ezt is lehet számolni. Én úgy gondolom, hogy igaz, hogy a testület dönt, de én mondtam, hogy lemondok a 30 %-ról. Ez így volt.

Cs. Balogh Gyula: Tornyi Lajos elmondta a véleményét. Másoknál a kilométer 2500 én azt javaslom lehetőség szerint tartsd ezt a kilométert. Telefonnál meg akkor én javasolnám, hogy legyen 15 e Ft. Bevállalod a költségtérítésedből, amit többet telefonálsz, hogy kiegészíted? Ez csak egy javaslat.

Olajos Mihály: A havi 2500 kilométer éves átlagban kell nézni. A telefonnál is valami éves költséget kellene meghatározni. Ha azt mondjátok, hogy évi 200 e Ft legyen és az a felettit én fizetem annak semmi akadálya. Ott is éves költségkeretet kellene meghatározni. 
Cs. Balogh Gyula: Tehát  telefon az évi 200 e Ft, a többit te fizeted. Ehhez hozzá lehet szólni. 

Bereczkiné Balogh Erika: Én csak kiegészíteném az előző mondatodat. Az alakuló ülésen nem te mondtál le a 30 %-ról, hanem én javasoltam 20 %-ra a költség keretedet és utána szavaztunk. Ezt nem te döntötted el. Én indítványoztam. Nem voltál te olyan nagylelkű. 
Olajos Mihály: Nem presztis kérdést akarok belőle csinálni, de Kovács Imre jelezte, hogy a tisztelet díját felajánlja. Megkérdezte tőlem, hogy én hogy gondolom. Én akkor azt mondtam, hogy a törvényi kötelezettség 20 %, 30 %-ot kapok most én is hajlandó vagyok a 10 %-ról lemondani. Ez után jött még az a javaslat, hogy még mindi mondjak le, és akkor mondtam az, ha már 10 %-ról lemondtam, akkor még miről mondjak le. 

Kovács Imre: Ez így volt. De nem lemondtál. 
Olajos Mihály: De felajánlottam. Ezek után a testület határozza meg. 

Harasztosi Gyula: Részemről elfogadható az évi 200 e Ft telefonhasználat és az évi 30000 km gépkocsi használat. 

Olajos Mihály: Aki ezzel egyetért azt kézfeltartással jelezze. A Képviselő-testület 5 igen szavazattal 2 tartózkodással a következő határozatot hozta.

146/2010. (XII.15.) Önk. számú

H A T Á R O Z A T

Szentpéterszeg Községi Önkormányzat Képviselő-testület úgy határozott, hogy a polgármester szolgálati telefondíjának éves keretösszegét 200.000.- Ft-ban állapítja meg. A szolgálati gépkocsi kilométerkeretét pedig évi 30000 km-ben határozza meg. 
Határidő: 2011. 01. 01.

Felelős: Dr. Juhász Marica körjegyző

Olajos Mihály: Több megbeszélni való nem lévén az ülést berekesztem.

K.m.f.

